വര്‍ക്കേഴ്സ് ഫോറം: ഇന്ത്യന് ഭൌതികവാദത്തിന്റെ വികാസ പരിണതികള്\nഇന്ത്യന് ഭൌതികവാദം വികാസത്തിന്റെ നാലു ഘട്ടങ്ങള് കടന്നിട്ടുണ്ട്. കേവലനിഷേധത്തിന്റെ ഒന്നാംഘട്ടം സത്വരവും ധ്യാനാത്മകവുമായ സമസ്ത വിജ്ഞാനങ്ങളെയും ചോദ്യം ചെയ്തു. എല്ലാ തെളിവുകളും കാഴ്ചപ്പാടുകളും സൂചനകളും വെല്ലുവിളിക്കപ്പെട്ടു. വേദപ്രാമാണ്യത്തെ പിടിച്ചുലച്ചു, നിഷേധിച്ചു. രണ്ടാംഘട്ടത്തില് പ്രത്യക്ഷ പ്രമാണത്തെ അറിവിന്റെ പ്രഭവമായും ആത്മാവും ശരീരവും തമ്മിലുള്ള പാരസ്പര്യത്തിന്റെ സിദ്ധാന്തമായും കണ്ടു; സ്വഭാവ വാദത്തെ സ്വീകരിച്ചു. ഈ ഘട്ടത്തിലാണ് തത്വചിന്താപദ്ധതിയായി ഭൌതികവാദം വികസിക്കാന് തുടങ്ങുന്നത്. അജിതകേശകമ്പലിന് (Ajita Kesakambalin), കമ്പലാശ്വതാര (Kambalaswatara), പുരാണകശ്യപ (PurnaKasyapa) തുടങ്ങിയ പ്രമുഖ ഭൌതികവാദികള് അക്കാലത്തു വളര്‍ന്നുവന്നവരാണ്. ലോകായതമെന്ന പേര് ഈ ശാഖയ്ക്കു പതിയാന് തുടങ്ങുന്നതും ഇക്കാലത്തുതന്നെ.\nമൂന്നാംഘട്ടത്തില് ഇന്ദ്രിയാനന്ദവാദം (Hedonism) ഇതിന്റെ തീവ്രമുഖങ്ങളിലൊന്നായി മാറി. സാമൂഹികവും മതപരവും രാഷ്ട്രീയവുമായ മേഖലകളിലെ ചിന്താസ്വാതന്ത്ര്യത്തിന്റെ ദുരുപയോഗത്തിനെതിരെ രൂപപ്പെട്ടതാണ് ഈ ആനന്ദവാദം. ഇന്ദ്രിയാസക്തി സ്വാതന്ത്ര്യത്തെ പുറന്തള്ളി. മാലാഖമാരുടെ ഇരിപ്പിടങ്ങള് ചെകുത്താന് കൈയടക്കി. ദുര്‍നടപ്പിന്റെയും തെറ്റിദ്ധാരണകളുടെയും പ്രപാതഫലങ്ങളുടെ സന്ദര്‍ഭത്തില് അതിനോടുള്ള കലാപമായാണ് ചാര്‍വാകം ഉരുവംകൊണ്ടത്. അവര് ഇങ്ങനെ ഉപദേശിച്ചു. തിന്നുക, കുടിക്കുക, ആനന്ദിക്കുക എന്തെന്നാല് ഒരുനാള് ഏവരും മരിക്കും. തീവ്രമായ ഈ ആനന്ദാത്മകതയിലുള്ള ഊന്നല് ചാര്‍വാകത്തിന്റെ ആന്തരചൈതന്യം തന്നെ തകര്‍ക്കുംവിധം തീവ്രമായിരുന്നു.\nആശയവാദത്തിനുനേരെ തിരിഞ്ഞ ഈ ഭൌതികവാദധാര ശരീരം തന്നെയാണ് ആത്മാവെന്നു സമര്‍ഥിച്ചു. ആത്മീയവാദികളുടെ കടുത്ത ആക്രമണത്തിന്റെ സന്ദര്‍ഭത്തില്, ലോകായതര്, ശരീരത്തില്‍നിന്ന് ഭിന്നമായി ആത്മാവില്ലെന്ന സിദ്ധാന്തത്തിലേക്കുണര്‍ന്നു. ആത്മാവിനൊപ്പം ഇന്ദ്രിയങ്ങള്, ശ്വാസം, മസ്തിഷ്കം എന്നിവയെക്കുറിച്ചും പഠിക്കാന് തുനിഞ്ഞു. അനുമാനം അറിവിന്റെ മാര്‍ഗമല്ലെന്ന് ഭൌതികവാദികള് നേരത്തെതന്നെ ഉറപ്പിച്ചിരുന്നു. എന്നാല് ഈ സന്ദര്‍ഭത്തില്, ആദ്യം സാധ്യതയെയും ചുരുങ്ങിയ അര്‍ഥത്തിലെങ്കിലും അനുമാനത്തെയും അറിവിന്റെ സ്രോതസ്സായി സ്വീകരിച്ചു. ഇന്ത്യന് ഭൌതികവാദത്തില് ഈ മുഖത്തിന്റെ വക്താക്കളാണ് പുരന്ദരന് തുടങ്ങിയ ചിന്തകര്.\nനാലാം ഘട്ടം, വേദാന്തികളെ എതിര്‍ക്കുന്നിടത്ത്, ഈ ധാര ബുദ്ധജൈനചിന്തകളോട് ഒത്തുനിന്നു. അതോടെ നാസ്തികം എന്ന പൊതുപേരില് അറിയപ്പെടാനും തുടങ്ങി. വേദപ്രാമാണ്യം തിരസ്കരിക്കുന്നവരാണ് (nastiko veda-nindaka) നാസ്തികര്.\nലോകായതം സംബന്ധിച്ച പ്രമാണ ഗ്രന്ഥങ്ങള് ഒന്നും കിട്ടിയിട്ടില്ല. എതിരാളികള് ഖണ്ഡനാര്‍ഥം ഉദ്ധരിച്ചുചേര്‍ത്ത പൂര്‍വപക്ഷ രൂപത്തിലുള്ള ഖണ്ഡങ്ങള് മാത്രമേ ലഭിച്ചിട്ടുള്ളു. അതുകൊണ്ടുതന്നെ ഈ പദ്ധതിയുടെ ഭിന്നമുഖങ്ങളെയും കാഴ്ചകളെയും പ്രതിനിധീകരിക്കുന്ന മൌലികസൂത്രങ്ങള് സമാഹരിച്ചവതരിപ്പിക്കുക അസാധ്യമാണ്. ലോകായതത്തിന്റെ വിവിധഘട്ടങ്ങളെ രൂപപ്പെടുത്തുന്ന ആശയങ്ങള് സൂത്രങ്ങളുടെയും ശ്ളോകങ്ങളുടെയും രൂപത്തില് അവിടവിടെ ചിതറിക്കാണാം. ഈ സൂത്രങ്ങളും ശ്ളോകങ്ങളും യുക്തിബദ്ധമായി സമാഹരിക്കുകവഴി ഇന്ത്യന് ഭൌതികവാദത്തിന്റെ സമഗ്രചിത്രം പുനരെഴുതാന് കഴിയും.\nലോകായതത്തിന്റെ സ്ഥാപകന് ബൃഹസ്പദിയാണെന്നു വിചാരിക്കാന് വേണ്ടത്ര യുക്തികള് ഉണ്ട്. ബൃഹസ്പദിയുടെ പേരില് ഉദ്ധരിച്ചു ചേര്‍ത്തിട്ടുള്ളതും ലഭിച്ചുവരുന്നതുമായ സൂത്രങ്ങള് ബൃഹസ്പദി ഒരു മിത്തല്ലെന്നും ചരിത്രപുരുഷനാണെന്നും തെളിയിക്കുന്നു. ആരെന്നു കൃത്യമായി കണ്ടെത്തുക പക്ഷെ പ്രയാസകരമാണുതാനും. പ്രൊഫസര് ബല്‍വാക്കറെ (Belvalker)പ്പോലുള്ള പണ്ഡിതര് ബാര്‍ഹസ്പദ്യത്തിന്റെ സ്ഥാപകന് ബൃഹസ്പദിയാണെന്നഭിപ്രായപ്പെടുന്നുണ്ട്. എന്നാല് ഒന്നിലേറെയാളുകളെ ഒരു തുടര്‍ച്ചയായി പരിഗണിക്കുമ്പോള്, അജിതകേശകംബലില്, ചര്‍വാകന്, പുരന്ദരന് എന്നീ പേരുകള് യഥാക്രമം ലോകായതം, ചാര്‍വാകം, നാസ്തികപദ്ധതികളുടെ സ്ഥാപകരായി പരിഗണിക്കപ്പെടും. ലോകായതത്തിന്റെ വക്താക്കളില് പ്രധാനിയാണ് ഭാഗിരി (Bhagiri). എന്നാല് ഇദ്ദേഹത്തിന്റെ പേരില് സൂത്രങ്ങളൊന്നും കണ്ടുകിട്ടിയിട്ടില്ലാത്തതിനാല് ഭൌതികവാദചരിത്രത്തില് അദ്ദേഹത്തിന് സ്ഥാനം ലഭിച്ചിട്ടില്ല.\nഇന്ത്യന് ഭൌതികവാദത്തിന്റെ നാലുഘട്ടങ്ങള് ഇനി വിശദമായി പരിശോധിക്കാം.\nഇന്ത്യന് ഭൌതികവാദത്തിന്റെയും ഇന്ദ്രിയാനന്ദവാദത്തിന്റെയും ചരിത്രം\nഅനുകൂലസമ്പന്നമായ ജീവിതസാഹചര്യങ്ങളാല് നിറഞ്ഞ പ്രകൃതിയായിരുന്നു പ്രാചീന ഇന്ത്യയിലുണ്ടായിരുന്നത്. അതുകൊണ്ടുതന്നെ നിലനില്‍പ്പിനായുള്ള സമരം താരതമ്യേന നിസ്സാരവുമായിരുന്നു. ജനാഭിരുചി ചെത്തിമിനുക്കപ്പെട്ടിരുന്നില്ല. ധ്രുവസൂര്യന്റെ തീക്ഷ്ണപ്രകാശത്തില്‍നിന്ന് രക്ഷതേടി മനുഷ്യര് ഗുഹകളിലും പര്‍വതസാനുക്കളിലും താമസിച്ചുവന്നു. രാഷ്ട്രീയാധികാരങ്ങളുടെ ഇടപെടലുകള് അവരുടെ മനഃശാന്തിയെ തീരെ ബാധിച്ചില്ല. എഴുത്തുവിദ്യയുടെ അഭാവത്തില്, സാഹിതീയ താല്‍പ്പര്യങ്ങള് അവരില് ഉണര്‍ന്നിരുന്നേയില്ല. കലയോ ശാസ്ത്രമോ അവരുടെ ഊര്‍ജം വഴിമാറ്റിയൊഴുക്കിയിരുന്നുമില്ല. ഓര്‍മയില് നിലനില്‍ക്കുന്നതുമാത്രമേ അവര് സാഹിത്യമായി പരിഗണിച്ചുള്ളു. ദാര്‍ശനികവും മതപരവുമായ പ്രശ്നങ്ങള് അവര്‍ക്ക് കേവലം ചിന്താവിഷയമായിരുന്നു. ജീവിക്കുന്ന കാലത്തെയും ഭൌതികലോകത്തെയും കുറിച്ചേ അവര്‍ക്കാലോചിക്കാനുണ്ടായിരുന്നുള്ളു. തങ്ങള് എന്താണ്? എവിടുന്നാണ് വന്നത്? എവിടെ പോകുന്നു? എന്ത് ധര്‍മം? തുടങ്ങിയ ചോദ്യങ്ങള്‍ക്ക് സ്വന്തമായ ഉത്തരങ്ങള് അവര് കണ്ടെത്തി. ഇവിടെയാണ് ഇന്ത്യന് തത്വചിന്തയുടെ തുടക്കം.\nമനുഷ്യരചിത സാഹിത്യങ്ങളില് ഏറ്റവും പഴക്കമേറിയ വേദങ്ങളില് ഈ അന്വേഷണങ്ങള് കാണാം. ഇവയെ പക്ഷെ, സൂക്ഷ്മ മാര്‍ഗത്തില് തത്വചിന്തയെന്നു വിളിക്കുക സാധ്യമല്ല. അവ യുക്തിപൂര്‍ണമായ ആഖ്യാനങ്ങളല്ല. സമുദ്രത്തിലെ നാഴികകല്ലുകള്‍പോലെ അങ്ങിങ്ങ് ചിതറി ക്രമരഹിതമായി കാണുന്ന ചിന്താശകലങ്ങള് മാത്രമാണവ. തത്വചിന്തയുടെ പ്രവണതകള് അവയില് അങ്ങിങ്ങ് കണ്ടെത്താമെന്നുമാത്രം. സാവധാനം ഇതു വികസിച്ചു. തത്വചിന്തയുടെ സൂക്ഷ്മതകളിലേക്കുള്ള വികാസവുമായിരുന്നു ഇതെന്നു പറയാം. വ്യവസ്ഥാപിതവും യുക്തിബദ്ധവുമായ ഈ പദ്ധതികള്‍ക്കിടയില് ഭൌതികവാദം വളരെ പ്രാചീനമായി കരുതാം. ചിലര് മറ്റുള്ളവയെ അപേക്ഷിച്ച് ഇത് പ്രാചീനതമമാണെന്നഭിപ്രായപ്പെടുന്നുണ്ട്. മറ്റെല്ലാ ചിന്താശാഖകളും ഭൌതികവാദമുന്നയിച്ച സത്യത്തെ തിരസ്കരിക്കാന് ശ്രമിക്കുന്നുവെന്നത് ഇതിന് തെളിവായി അവര് ചൂണ്ടിക്കാട്ടുന്നു. ദര്‍ശനമെന്ന വാക്ക് പ്രാഥമിക തലത്തില് കാഴ്ചയെ സൂചിപ്പിക്കുന്നു. ശാസ്ത്രമെന്ന് രണ്ടാമത്തെ അര്‍ഥം. ഭൌതികവാദത്തെയാണ് ഈ പദം കൊണ്ടര്‍ഥമാക്കുന്നത്. ബൃഹസ്പദിയുടെ പിന്‍ഗാമികളാണ് ഈ വാക്കുപയോഗിച്ചത് എന്ന് ഗവേഷകര് അഭിപ്രായപ്പെടുന്നു. ഇവരില് നിന്നായിരിക്കാം മറ്റു ചിന്താശാഖകള് ഈ പദം കടംകൊണ്ടത്. ഭൌതികവാദ ദര്‍ശനത്തിന് ഇതര ദര്‍ശനങ്ങളെ അപേക്ഷിച്ചുള്ള പ്രാചീനത സൂചിപ്പിക്കുന്നു ഈ അഭിപ്രായം. ഭൌതികവാദമാണ് യഥാര്‍ഥ തത്വചിന്താപദ്ധതിയെന്നു പണ്ഡിതന്മാര് അഭിപ്രായപ്പെടുന്നുണ്ട്. മനുഷ്യവംശത്തിന്റെ താല്‍പര്യങ്ങള് സംരക്ഷിക്കുന്ന മറ്റു ചിലരാകട്ടെ, ഭൌതികവാദം മറ്റുള്ളവയോടൊപ്പം പ്രാചീനമാകാമെങ്കിലും അവയെക്കാള് പ്രാചീനമാണെന്നു പറയുക വയ്യെന്നു വാദിക്കുന്നു. വികലീകൃത ആശയങ്ങളെയോ പ്രയോഗങ്ങളെയോ എതിര്‍ത്തു തോല്‍പ്പിക്കുവാനല്ലാതെ കേവലാര്‍ഥത്തില് ഭൌതികവാദം പോലൊരു ദര്‍ശനം രൂപപ്പെടുകയില്ലെന്നാണ് അവരുടെ വാദം. ബൃഹസ്പദിയെപ്പോലുള്ള ഭൌതികവാദികള് കേവലാര്‍ഥത്തില് ദര്‍ശനത്തിന്റെ നിര്‍മാണാത്മക പദ്ധതി രൂപപ്പെടുത്തുകയില്ല. മറ്റു ദര്‍ശനങ്ങളുടെ അസംബന്ധാത്മകതയും യാഥാസ്ഥിതികത്വവും തകര്‍ക്കുവാനുള്ള ശ്രമമായിരുന്നു അവരുടേത്. അതുകൊണ്ടുതന്നെ ബ്രാഹസ്പദ്യം ഒന്നാമത്തേതല്ല, അവസാനത്തേതാവാനേ സാധ്യതയുള്ളുവെന്നും പറയാം.\nഈ പദ്ധതികള്‍ക്കെല്ലാം നൂറ്റാണ്ടുകള് പഴക്കമുണ്ട്. വിഭിന്ന സരണികളില്‍പ്പെട്ട-വിരുദ്ധങ്ങള് പോലുമായ-ഈ ശാഖകള് വ്യത്യസ്ത തലമുറകളില്‍പെടുന്ന ഒറ്റപ്പെട്ട ചിന്തകരിലെ ആശയങ്ങളുടെ അവസാന ക്രോഡീകരണമല്ല. വ്യവസ്ഥാപിതമായ ആദ്യ സമീപനവുമല്ല. ക്രമീകൃതവും വരമൊഴിരൂപിയുമായി ഇന്ത്യയില് തത്വചിന്തയുടെ ബൃഹത് സംസ്കൃതി രൂപപ്പെട്ടുകഴിഞ്ഞിട്ടുണ്ട്.\nഈ വളര്‍ച്ച സുദീര്‍ഘ വിസ്തൃതമായ കാലത്താണ് സംഭവിച്ചതെന്നു മറന്നുകൂട. ഈ സഞ്ചാരത്തിനിടയില് ഒരു ശാഖയ്ക്കുള്ളില്‍ത്തന്നെ അനേകം ചര്‍ച്ചകള് നടന്നിരിക്കണം. കൊള്ളക്കൊടുക്കലുകള് സുലഭമായി നടന്നിരിക്കും. കേവല പ്രവണതകളായി നിലനിന്നിരുന്ന മറ്റു ചിന്തകളോട് ഏറ്റുമുട്ടിക്കൊണ്ടു തന്നെയാണ് ലോകായതം ഇന്നറിയുന്ന അവസ്ഥയിലെത്തുന്നതിനുമുമ്പ് വളര്‍ന്നു വന്നിരിക്കുക. ഭിന്ന ചരിത്ര സന്ദര്‍ഭങ്ങളില്‍പ്പെട്ട പദ്ധതികളെന്ന നിലയില് കേവല പ്രവണതകളായിനിന്ന തുടക്കകാലത്ത് ഇവ സമകാലികമായിരിക്കും. മറ്റു ചിന്തകളുമായി താരതമ്യം ചെയ്യുമ്പോള് ബ്രാഹസ്പദ്യം അക്കാലത്ത് ദുര്‍ബലമാണ്. പരിണാമ നിയമപ്രകാരം ആദ്യശാഖ ഏറ്റവും ദുര്‍ബലവും അവസാനത്തേത് ബലിഷ്ഠവുമായിരിക്കും. അതായത് ഭൌതികവാദം ദുര്‍ബലമാണെന്നതിനര്‍ഥം ഏറ്റവും പ്രാചീനമാണെന്നുതന്നെ.\nബൃഹസ്പദിയുടെ ചിന്താപദ്ധതി മൌലികമായി വിതണ്ഡവാദമെന്ന് വിലയിരുത്തപ്പെടുന്നു. വിതണ്ഡവാദം ഇതില് ഒഴിവാക്കാനാവാത്തതുതന്നെയാണ്. മറ്റു പദ്ധതികളോടുള്ള കടുത്ത അസഹിഷ്ണുത മൂലം അവയെ ഖണ്ഡിച്ചില്ലാതാക്കുന്നതിന് ഈ ശാഖ ശ്രമിച്ചു. മൌലികാവസ്ഥയില് വിപരീത സ്വഭാവിയും സംഹാരാത്മകവുമായ സമീപനമാണ് ഭൌതികവാദം സ്വീകരിച്ചത്. തത്വോപപ്ളവസിംഹകര്‍ത്താവായ ജയശ്രീ ഭട്ട ഇതുസംബന്ധിച്ച രേഖകള് സൂക്ഷിച്ചിട്ടുണ്ട്.\nചിന്തയിലെ ഈ ഋണാത്മക(Negative) സമീപനം വേദങ്ങളില്‍തന്നെ പ്രകടമാണ്. വേദകാലത്ത് വൈദിക ദേവതകളില് അവിശ്വസിക്കുന്നയാളുകളുണ്ടായിരുന്നു. അവിശ്വാസികളെയും നിന്ദകരെയും സൂചിപ്പിക്കുന്ന സ്തുതികള് വേദങ്ങളില് കാണാം. വേദങ്ങളുടെ വാച്യാര്‍ഥ പഠനത്തോടുള്ള എതിര്‍പ്പ് ബൃഹസ്പദിക്കു സമര്‍പ്പിക്കപ്പെട്ടിട്ടുള്ള ഋക്കുകളില് കാണുന്നുണ്ട്. മഴയത്ത് ശബ്ദമുണ്ടാക്കുന്ന തവളകളോട് ഉപമിക്കുന്നു. അര്‍ഥമറിയാതെ വേദമന്ത്രങ്ങളുരുവിടുന്ന വൈദിക പൌരോഹിത്യത്തോടുള്ള കടുത്ത പരിഹാസമാണ് തവളക്കഥയുടെ ലാക്ഷണികാര്‍ഥമെന്ന് മാക്സ്മുള്ളര് എഴുതുന്നുണ്ട്. അര്‍ഥമറിയാതെ മന്ത്രമുരുവിടുക മാത്രം ചെയ്യുന്നവര് വേദത്തിന്റെ യഥാര്‍ഥ സത്യം/അര്‍ഥം മനസ്സിലാക്കുന്നില്ലെന്ന് യാസ്കന് വ്യക്തമായി പറയുന്നു. ജ്ഞാനസഹിത പ്രയോഗം ജ്ഞാനരഹിത പ്രയോഗത്തേക്കാള് പ്രയോജനകരമെന്ന് ചന്ദോഗ്യോപനിഷത്ത് വിശദീകരിക്കുന്നു. പൂര്‍വമീമാംസയില് ജൈമിനിയും ഇതേ ആശയം വിശദീകരിച്ചുകാണാം. വേദങ്ങളിലെ മതവിരുദ്ധ പരമാര്‍ശങ്ങള് പില്‍ക്കാല രചനകളിലും പിന്‍തുടരുന്നുണ്ട്. ഐതരേയ ആരണ്യകത്തില് ഇങ്ങനെ വായിക്കാം.\nനാം എന്തിന് വേദങ്ങള് ആവര്‍ത്തിക്കണം? അഥവാ ഇത്തരം ത്യാഗങ്ങള് വാഗ്ദാനം ചെയ്യണം? ബൃഹസ്പദിയുടെ പിന്‍ഗാമികളുടെ പ്രധാനകര്‍മം വേദപ്രാമാണ്യത്തെ എതിര്‍ത്തു തോല്‍പ്പിക്കുകയായിരുന്നു. തങ്ങളുടെ പ്രവൃത്തികളുടെ തുടക്കം മുതല് തന്നെ അവര് അത് തുടര്‍ന്നു. വേദങ്ങളും മന്ത്രങ്ങളും അര്‍ഥമറിയാതെ ഉരുവിടുന്നവരെയും ഇവര് കഠിനമായെതിര്‍ത്തു, പരിഹസിച്ചു. ഇവയത്രയും ബൃഹസ്പദീശാഖയുടെ പിന്‍ഗാമികള് ചിരേണ ഗുണാത്മകവശങ്ങള് ഒന്നുമേയില്ലാത്ത കേവല നിഷേധികളായി പ്രചരിപ്പിക്കപ്പെട്ടു. ഗുണാത്മക ഘട്ടത്തിന്റെ അനിവാര്യതയിലേക്ക് ഇത് ചൂണ്ടി. ബൃഹസ്പദി ചിന്തയുടെ രണ്ടാം ഘട്ടത്തില് എന്തുകൊണ്ട് എന്ന ചോദ്യമുയരുകയും വിശദീകരണാര്‍ഥം സ്വഭാവവാദത്തില് എത്തുകയും ചെയ്തു. സംഭവങ്ങളെല്ലാം സ്വാഭാവികമായുണ്ടാകുന്നുവെന്ന് സ്വഭാവവാദം വിശദമാക്കും. മയില്‍പ്പീലിയിലെ കണ്ണുകള്‍ക്കു സദൃശമായ ഭാഗത്തിനോ താമരയുടെ മൊട്ടിനോ സവിശേഷകാരണങ്ങള് ഒന്നും ഇല്ല. അവ അവയുടെ പ്രകൃതിസ്വഭാവമാണ്. കാണാന് കഴിയാത്തതിനാല് കാരണങ്ങള് ഇല്ല. വൈവിധ്യാത്മകതമായ ഈ ലോകത്തിനും കാരണം ഇതുതന്നെ. ആഹ്ളാദം, വേദന തുടങ്ങിയ വികാരങ്ങളുടെ അവസ്ഥയും ഇതാണ്. അവയ്ക്ക് കാരണങ്ങളില്ല. സവിശേഷ സന്ദര്‍ഭങ്ങളില് മാത്രമാണവ ഉണ്ടാകുന്നത്. സ്വഭാവവാദത്തിന് സ്വതന്ത്രമായ രീതികള് ഉണ്ട്. കാലക്രമത്തില് സ്വഭാവവാദത്തിന്റെ സ്വതന്ത്രത ബ്രാഹസ്പദ്യത്തോടിണങ്ങി ഇല്ലാതായിത്തീരുന്നു. സ്വഭാവവാദത്തിന്റെ തീവ്രവാദകാലങ്ങളില് ബൃഹസ്പദിയുടെ പിന്‍ഗാമികള് കൂടിക്കലര്‍ന്നു. അതോടെ, സ്വാഭാവികകാരണങ്ങളുടെ തിരസ്കാരം, പ്രവൃത്തികളുടെ നല്ലതും തീയതുമായ ചേരുവകളുടെ നിഷേധം എന്നിവ അതിന്റെ സര്‍വപ്രധാന മുഖമായി മാറി. കാരണങ്ങളൊന്നുമില്ലാതെതന്നെ വസ്തു സംഭവിക്കുമെന്നുവന്നു. വേദകാലത്തു തന്നെ ഭൌതികവാദപരമായ ഈ കാഴ്ചപ്പാട് ബൃഹസ്പദിയിലൂടെ ഉറച്ചിരുന്നു. ദൈവങ്ങളുടെ ആദ്യകാലത്ത് സത്ത് അസത്തില്‍നിന്നാണ് ഉത്ഭവിച്ചത്.\nലോകോല്‍പ്പത്തിയെക്കുറിച്ച് അക്കാലത്തു നിലനിന്നിരുന്ന പ്രശസ്തമായ സിദ്ധാന്തങ്ങളിലൊന്ന് ശ്വേതാശ്വതരോപനിഷത്തില് കാണാം. പ്രകൃതിവാദം ഇത്തരത്തിലൊന്നാണ്. അക്കാലത്ത് ഇതു തികച്ചും സ്വതന്ത്രമായ സിദ്ധാന്തമായിരുന്നു. സമകാല അന്ധവിശ്വാസങ്ങളോട് കടുത്ത എതിര്‍പ്പ് പ്രകടിപ്പിച്ചിരുന്ന സ്വതന്ത്ര ചിന്തകരായ അനേകം അനുയായികള് ബൃഹസ്പദിക്കുണ്ടായിരുന്നു.\nതാമസിയാതെ ബ്രാഹസ്പദിയന് ചിന്താപദ്ധതിക്കെതിരായ ചിന്ത വളര്‍ന്നുവന്നു. ഒരു പക്ഷേ ബ്രഹസ്പദിയന് ചിന്തയിലെ നിഷേധാത്മക/ഹിംസാത്മക ഘടകമാവാം പ്രതിരോധത്തിന് എതിരാളികള്‍ക്ക് ഈ പ്രേരണയായത്. വൈദികചിന്തയില്‍നിന്നാണ് ഈ വിധം പ്രതിരോധം കടന്നുവന്നത്. ബൃഹസ്പദിയും അനുയായികളുമുള്‍പ്പെട്ട നാസ്തികചിന്തകരെ നീചരും സാമൂഹ്യദ്രോഹികളുമായി അവതരിപ്പിച്ചുകൊണ്ടാണ് ഈ ആക്രമണം തുടര്‍ന്നത്.\nനിഷേധാത്മക ചിന്തയുടെ രീതിശാസ്ത്രം സ്വീകരിച്ച ഈ സ്വതന്ത്രചിന്തകരുടെ മേലെ കരിനിഴല് വീഴ്ത്തപ്പെട്ടു. വിഭിന്നങ്ങളായ വേദാന്തപദ്ധതികളുടെ കടന്നാക്രമണത്തിന്‍കീഴില് എല്ലാ സ്വതന്ത്ര ചിന്താപദ്ധതികളും വഴിമുട്ടി എന്നു സാരം.\nസ്വഭാവവാദ(Naturalism)ത്തിന്റെ സ്വാധീനത്തോടെ കാര്യങ്ങളുടെ അവസ്ഥ മാറി. യാഥാസ്ഥിതിക സമുദായത്തിന്റെ കടുത്ത എതിര്‍പ്പ്മൂലം ലോകായതം സ്വഭാവവാദത്തോടു ചേര്‍ന്ന് പിന്‍വാങ്ങി. പ്രവൃത്തികളുടെ അനന്തരഫലമായി നന്മതിന്മകളില് ഈ രണ്ടു ചിന്തകളും വിശ്വസിച്ചില്ല. ദീര്‍ഘകാലം സവിശേഷ പ്രവണതകളായി നിലനിന്ന ലോകായതം സ്വഭാവവാദത്തിന്റെ സ്വീകരണത്തോടെ സ്വതന്ത്രമായ തത്വചിന്താപദ്ധതിയായി വികസിച്ചു. അങ്ങനെ ആദ്യത്തെ ദര്‍ശനം-ലോകായത ദര്‍ശനം-ഉത്ഭവിച്ചു.\nതികച്ചും പ്രത്യക്ഷ പ്രമാണത്തില് ഊന്നുകയാണ് ഈ ദര്‍ശനം ചെയ്തത്. ബാര്‍ഹസ്പദ്യര് പ്രത്യക്ഷപ്രമാണം ഈ സന്ദര്‍ഭത്തില് ആധികാരിക പ്രമാണമായി സ്വീകരിച്ചു. അസ്തിത്വത്തിന്റെ ഒരേയൊരു മാനദണ്ഡം പ്രത്യക്ഷ പ്രമാണമായി മാറി. പ്രത്യക്ഷ പ്രമാണത്തിനു നിരക്കാത്തവയുടെ അസ്തിത്വം പൂര്‍ണമായിതന്നെ തിരസ്കരിച്ചു. ഇന്ദ്രിയപ്രമാണംകൊണ്ട് സവിശേഷ സത്യങ്ങള് മാത്രമേ വിശദീകരിക്കാനാവൂ. പ്രാപഞ്ചിക സത്യങ്ങള് കണ്ടെത്തി വിശദീകരിക്കാന് കഴിയില്ല. അനുമാനം കൊണ്ട് തീരെ സാധ്യമല്ല. അറിവിന്റെ പറയപ്പെടുന്ന സ്രോതസ്സുകള് ഒന്നുകൊണ്ടും പ്രാപഞ്ചിക ബന്ധം കണ്ടെത്തി വിശദീകരിക്കുക സാധ്യമല്ല. പ്രാപഞ്ചിക ബന്ധങ്ങളുടെ അസാധ്യത്തില് അനുമാനം അസാധ്യമായതിനാലും പ്രാപഞ്ചിക ബന്ധം അപ്രാപ്യവുമായതിനാലും അറിവിന്റെ സ്രോതസ്സായി ആദ്യകാലത്ത് പരിഗണിച്ചുവന്ന അനുമാനത്തെ ലോകായതം കൈയൊഴിഞ്ഞു.\nഭൂമി, ജലം, വായു, അഗ്നി എന്നീ ചതുര്‍ഭൂതങ്ങള് ചേര്‍ന്നു ലോകമുണ്ടാകുന്നുവെന്ന് ലോകായതം സമര്‍ഥിച്ചു. പ്രത്യക്ഷ പ്രമാണമല്ലാത്തതിനാല് ആകാശത്തെ അവര് പരിഗണിച്ചില്ല. അതുകൊണ്ട് ചതുര്‍ഭൂതങ്ങള് സവിശേഷ അനുപാതത്തില്, സ്വാഭാവികമായ അണുഘടനയില് സവിശേഷ സന്ദര്‍ഭങ്ങളില് ലയിച്ച് ജീവജാലമായി പരിണമിക്കുന്നു.\nശരീരത്തിന്റെ ധര്‍മങ്ങളിലൊന്നാണ് ബോധം. ബോധം പ്രകടമാവുന്നതിന് ശരീരം കൂടിയേ കഴിയൂ. പദാര്‍ഥത്തിലെ ഘടകങ്ങളിലൊന്നല്ല ബോധം. ഈ ഘടകങ്ങള് സവിശേഷരീതിയില് കൂടിക്കലരുമ്പോള് ജീവലക്ഷണം പ്രകടിപ്പിക്കുന്നു. ജീവനും ബോധവും സമാനങ്ങളാണ്. നമ്മുടെ ശരീരത്തെ രൂപപ്പെടുത്തിയ ഘടകങ്ങള് ശിഥിലമായി നശിക്കുന്നതോടെ ചിന്താശേഷിയും നശിക്കുന്നു. ഇന്ദ്രിയബോധമില്ലാതെ ചിന്ത സാധ്യമല്ല. ശരീരം നശിച്ചാല് പിന്നെ ബോധം നിലനില്‍ക്കില്ല. അതും നശിക്കുന്നു. അതുകൊണ്ടുതന്നെ പുനര്‍ജന്മത്തിനോ ദേഹാന്തരത്തിനോ ഒന്നും അവശേഷിക്കുന്നില്ല. ശരീരം, ബോധം തുടങ്ങിയവ താല്‍ക്കാലിക (Momentary) ങ്ങളാണ്. രാസപ്രവര്‍ത്തനങ്ങള് വഴിയുണ്ടാകുന്ന വീഞ്ഞ്, ലഹരിപദാര്‍ഥങ്ങള് എന്നിവ പോലെ മനസ്സും സവിശേഷമൂലകങ്ങളുടെ ചേര്‍ച്ചയുടെ ഫലമാണ്. ചതുര്‍ഭൂതങ്ങള് സവിശേഷ സന്ദര്‍ഭത്തില് സംയോജിക്കുമ്പോള് മനസ്സ് ഉണ്ടായിത്തീരുന്നു. ചതുര്‍ഭൂതങ്ങളാണ് ലോകത്തിലെ ഏക യാഥാര്‍ഥ്യം.\nതാമരയും മറ്റു പൂക്കളും സവിശേഷ സന്ദര്‍ഭങ്ങളില് വിടരുകയും കൂമ്പുകയും ചെയ്യുന്നതുപോലെതന്നെ നവജാതശിശുക്കളുടെ സഹജ ചലനങ്ങള് ബാഹ്യപ്രേരണകളുടെ സ്വാധീന ഫലമാണ്. ഇതേപോലെതന്നെ ചില സവിശേഷ ജീവജാതികളുടെ ഉത്ഭവം കാണപ്പെടുന്നു. അന്തരീക്ഷത്തിലും തൈര് തുടങ്ങിയ പദാര്‍ഥങ്ങളിലും കാണപ്പെടുന്ന സൂക്ഷ്മാണുക്കളുടെ കാര്യം ഉദാഹരിക്കാം. ഇവ മഴ ഈര്‍പ്പം തുടങ്ങി അനുകൂല സന്ദര്‍ഭങ്ങളില് വംശവര്‍ധനയുണ്ടായി വളരുന്നു. ശാരീരിക പ്രവര്‍ത്തനഫലമായി രൂപപ്പെടുന്നതാണ് ഇന്ദ്രിയങ്ങളും കാഴ്ചകളും. അതുകൊണ്ടുതന്നെ അവയ്ക്ക് ഏറ്റിറക്കങ്ങളും ഉണ്ടാവുക സ്വാഭാവികം. മേല്‍പ്പറഞ്ഞ സൂക്ഷ്മ പ്രാണികളുടെ സാന്നിധ്യം തിരിച്ചറിയാനാവാത്തത് അതുകൊണ്ടാണ്. ബോധത്തിന്റെ അധിഷ്ഠാനം ശരീരമല്ലെങ്കില് മേല്‍സൂചിപ്പിച്ച ഏറ്റിറക്കം സംഭവിക്കില്ല. സവിശേഷമായി തയ്യാര് ചെയ്യപ്പെട്ട ഭക്ഷണപാനീയങ്ങള് ബൌദ്ധിക ശക്തി വര്‍ധിപ്പിക്കുന്നുവെന്നതും ബോധം ശാരീരിക പ്രവര്‍ത്തനഫലമാണെന്നതിനു തെളിവായി പറയാം.\nമനസ്സും ശരീരവും തമ്മിലും ഭൌതികവും സിരകളും തമ്മിലും മനസ്സും ബുദ്ധിയും തമ്മിലും സന്ധിക്കുന്ന ബിന്ദുക്കളും അതിന്റെ പ്രമാണങ്ങളും മനസ്സിന്റെ ഇരിപ്പിടവും വ്യത്യസ്തങ്ങളല്ല. ഗുണം, പരിണതി, വളര്‍ച്ച, വികാസം, പാരമ്പര്യം, അളവ് എന്നിവയാണ് ഈ സന്ധിയുടെ പ്രധാന തലങ്ങള്.\nശരീരത്തിലെ ഏതെങ്കിലും ഭാഗത്തെ സിരകള് തകര്‍ന്നാല് ശരീരത്തിന്റെ ആ ഭാഗവും തലച്ചോറും തമ്മിലുള്ള സംവേദനബന്ധം ശിഥിലമാവുന്നു. ആ ഭാഗവുമായി ബന്ധമുള്ള എല്ലാ വികാരാനുഭവങ്ങളും അതോടെ നിലയ്ക്കുന്നു. ഉത്തേജനത്തിനും വികാരാനുഭവത്തിനുമിടയിലുള്ള സമയദൂരം മനഃശാസ്ത്ര പഠനത്തിലൂടെ തെളിയിക്കാനാവും. ദീര്‍ഘമായ ചിന്തയും തീവ്രമായ വികാരപ്രകടനവും തലച്ചോറില് വൈകാരികമായ തളര്‍ച്ചയ്ക്കും നാശത്തിനും കാരണമായിത്തീരുന്നു. ഇതു തുടര്‍ന്നാല് വേദനയും വിഭ്രാന്തിയും ഉണ്ടാകാം. മാനസികപ്രവര്‍ത്തനം വര്‍ധിക്കുമ്പോള് തലച്ചോറിന്റെ പ്രവൃത്തിയും വര്‍ധിക്കും. വിഭിന്ന ജീവികളുടെയും ഭിന്ന വിഭാഗങ്ങളില്‍പ്പെട്ട മനുഷ്യരുടെയും ഭിന്ന വ്യക്തികളുടെയും ബുദ്ധി താരതമ്യം ചെയ്താല് ബുദ്ധിയും തലച്ചോറിന്റെ വലിപ്പം, ഭാരം, സങ്കീര്‍ണത എന്നിവയുമായി സവിശേഷബന്ധം കാണാം. ശരീരത്തിന്റെ ബാക്കി ഭാഗത്തെ അപേക്ഷിച്ച് തലച്ചോറ് വലുതാണെങ്കില് ബുദ്ധി ഏറിയിരിക്കും. അതുകൊണ്ടാണ് മനസ്സ് ശരീരത്തിന്റെ ഒരു ഉല്‍പ്പന്നം അഥവാ രൂപമാണെന്നു ലോകായതര് പറയുന്നത്. പദാര്‍ഥം മാത്രമാണ് ആത്യന്തികയാഥാര്‍ഥ്യം. ബോധം അഥവാ ചിന്ത ശരീരത്തിന്റെ ഒരു പ്രവര്‍ത്തനമാണ്. സങ്കോച വികാസങ്ങള് മസിലുകളുടെയും മൂത്ര രക്ത ശുദ്ധീകരണങ്ങള് വൃക്കകളുടെയും ധര്‍മമാണ്. അതുപോലെ വികാരങ്ങള്, വിചാരങ്ങള്, ചലനങ്ങള് എന്നിവ ഉണ്ടാക്കുകയാണ് മസ്തിഷ്കത്തിന്റെ ധര്‍മം. അതുകൊണ്ടുതന്നെ മനസ്സിന് അതിന്റേതുമാത്രമായ സത്താപരമായ യാഥാര്‍ഥ്യമില്ല. മസ്തിഷ്കത്തില്‍നിന്നുള്ള തന്മാത്രകളുടെ ത്രാസങ്ങളില് നിന്നാണ് മനസ്സ് വിടര്‍ന്നുവരിക.\nമസ്തിഷ്കത്തിന്റെ ഈ തന്മാത്രാ പ്രവൃത്തി നിശ്ചലതയോടടുക്കുമ്പോള്, ബോധം അപ്രത്യക്ഷമാവുകയും ഉറക്കത്തിലെന്നപോലെ മനസ്സ് ചലനരഹിതമാവുകയും ചെയ്യുന്നു. ഉണരുമ്പോള് ഈ ബോധം വീണ്ടും ചലനാത്മകമായിമാറുന്നു. അതായത് ബോധം അല്ലെങ്കില് മനസ്സ് അനുസ്യൂതമായ പ്രവാഹമല്ല. മനസ്സ് ഒരു ഉപോല്‍പ്പന്നമാണ്. ചുരുക്കത്തില് മനസ്സ് തികച്ചും ഭൌതികമാണെന്നര്‍ഥം.\nസ്വഭാവവാദമനുസരിച്ച് ബോധം ശരീരത്തിന്റെ ധര്‍മമാണ്. ഈ ശരീരം തന്നെയാണ് ആത്മാവും. പുനര്‍ജന്മം, പൂര്‍വജന്മം എന്നീ സങ്കല്‍പ്പങ്ങള് ഉള്‍ക്കൊള്ളുന്ന പരലോക സിദ്ധാന്തം ലോകായതര് നിഷേധിച്ചു. ജീവിതത്തിനുമുമ്പോ പിമ്പോ യാഥാര്‍ഥ്യം നിലനില്‍ക്കുന്നില്ലെന്ന് അവര് വാദിച്ചു. ചതുര്‍ഭൂതങ്ങളാണ് മൌലിക യാഥാര്‍ഥ്യം. ഈ ഭൂതങ്ങളുടെ ഉല്‍പ്പന്നമാണ് മനസ്സ്. അതുകൊണ്ടുതന്നെ മരണശേഷം മനസ്സ് അഥവാ ആത്മാവ് മറ്റൊരു ശരീരത്തിലേക്ക് കൂടുമാറുക സാധ്യമല്ല. ഒരിക്കല് നശിച്ച ശരീരം പിന്നീട് അതേ പടിയാകുകയില്ല. സര്‍വനാശത്തിനുശേഷം ഒരു മനസ്സിന് മറ്റൊരു മനസ്സിനെ നിര്‍മിക്കാനാവില്ല.\nകര്‍മഫല നിരാസത്തോടെ വിധി, ദൈവം, അദൃഷ്ടം (A-dr-sta) തുടങ്ങിയ നിഗൂഢ പ്രപഞ്ചഘടകങ്ങള് സംബന്ധിച്ച സിദ്ധാന്തങ്ങളും തകര്‍ന്നടിയുന്നു. പൂര്‍വജന്മത്തിന്റെ സദ്, ദുര് ഫലങ്ങള് അവിടെ ഉണ്ടാവില്ല. പ്രാതിഭാസിക ലോകത്തിലെ അന്തരങ്ങള്‍ക്കും നിര്‍ണയനങ്ങള്‍ക്കും വിധിവാദംകൊണ്ട് വിശദീകരണം നല്‍കുന്ന ആശയവാദ ചിന്തയെ ബ്രാഹസ്പദ്യര് സ്വഭാവവാദംകൊണ്ട് ഖണ്ഡിക്കുന്നു. ഈ വാദമനുസരിക്കുമ്പോള് പാപപുണ്യാസ്പദ ജീവിതചര്യകള് നിരര്‍ഥകങ്ങളായിത്തീരുന്നു. മതം മയക്കുമരുന്നുപോലെ വ്യാജ സംതൃപ്തിയും ഉത്തേജനവും നല്‍കുന്ന ലഹരിയാണവിടെ. ഇച്ഛാശക്തിയില്ലാത്ത, ദുര്‍ബലരും മഠയരുമായ മനുഷ്യരുടെ മാര്‍ഗമാണ് പ്രാര്‍ഥന. നരകത്തിന്റെ പീഡകളില്‍നിന്ന് സ്വയം രക്ഷനേടാനുള്ള കപടമായ അഹന്തയാണ് ആരാധന. അര്‍ഥമില്ലാത്ത മന്ത്രങ്ങളുടെ സമാഹാരമാണ് വേദങ്ങള്. ഈ മന്ത്രങ്ങള് അധികവും അസംബന്ധങ്ങളും പരസ്പര വിരുദ്ധങ്ങളും സന്ദിഗ്ധങ്ങളുമാണ്.\nജീവനാശത്തിനുശേഷവും ഒരാളെ സ്വര്‍ഗലോകത്തെത്തിക്കുവാന് യജ്ഞത്തിന് കഴിയുമെങ്കില് കാട്ടുതീയില് വെന്തുകഴിഞ്ഞ വൃക്ഷത്തില്‍നിന്ന് ഫലസമൃദ്ധിയുണ്ടാകണം. അങ്ങനെ പക്ഷെ ഉണ്ടാകുന്നില്ല. ബുദ്ധിയും പൌരുഷവും കെട്ട മനുഷ്യരുടെ ഉപജീവന മാര്‍ഗങ്ങളാണ് മതവും സന്യാസവും. അതുകൊണ്ട് വിശുദ്ധ പുസ്തകങ്ങളെന്നറിയപ്പെടുന്ന മൂന്നുവേദങ്ങളും തെമ്മാടികളുടെ രചനകളാണ്. അവ ആധികാരികമേ അല്ല. പുത്രാര്‍ഥം നടത്തുന്ന പുത്രകാമേഷ്ടി സംശയാസ്പദമായ-അനുകൂലവും പ്രതികൂലവുമായ-രണ്ടുതരം ഫലമുണ്ടാക്കാം. പുത്രന് ജനിച്ചാല് തങ്ങളുടെ മന്ത്രോഛാരണത്തിന്റെ ഫലമാണെന്നു പറയും. കുട്ടി ജനിക്കാതെ വന്നാലോ, യാഗത്തില് പിഴവോ അപൂര്‍ണതയോ സംഭവിച്ചതുമൂലമാണെന്നായിരിക്കും വിശദീകരണം. യജ്ഞത്തില് കൊല്ലപ്പെടുന്ന മൃഗം സ്വര്‍ഗം പ്രാപിക്കുമെന്ന് പുരോഹിതര് പറയുന്നു. എന്നാല് എന്തുകൊണ്ട് അവര് അവരുടെ വൃദ്ധരായ പിതാക്കളെ യാഗത്തില് കൊന്ന് നേരെ സ്വര്‍ഗത്തേക്കയക്കുന്നില്ല? ശ്രാദ്ധം കഴിച്ചാല് മരിച്ചവരുടെ വിശപ്പ് മാറുമെങ്കില് യാത്ര പോകുന്നവര്‍ക്കു വിശപ്പുമാറാന് ബന്ധുക്കള് വീട്ടിലിരുന്ന് ഭക്ഷണം കഴിച്ചാല് മതിയല്ലോ. അതുകൊണ്ട് ഈ ചടങ്ങുകളെല്ലാം ബ്രാഹ്മണര് ഉപജീവനാര്‍ഥം നടത്തുന്നതാണ്. അതിനപ്പുറം ഇവയ്ക്ക് അര്‍ഥമില്ല. അതുകൊണ്ട്, ദൈവങ്ങളെ പ്രാര്‍ഥനയും വാഗ്വാദങ്ങളുംകൊണ്ട് പ്രീതിപ്പെടുത്താനുള്ള മതപരമായ ചടങ്ങുകളെല്ലാം നിഷ്ഫലവും ആഭാസകരവുമാണ്. മതങ്ങളെല്ലാം സ്വാര്‍ഥപൂരണാര്‍ഥം സഹജീവികളായ മനുഷ്യര് ഉണ്ടാക്കിയിട്ടുള്ളതാണ്. അതുകൊണ്ട് ഇത്തരം അന്ധവിശ്വാസങ്ങള് ഉപേക്ഷിക്കുക. തിന്നുക, കുടിക്കുക, ആഹ്ളാദിക്കുക. കാരണം നാളെ എല്ലാവരും മരിക്കും.’\nഈ മട്ടിലുള്ള ചിന്താക്രമം, കാമതൃഷ്ണകളുടെ പൂരണമാണ് ജീവിതത്തിന്റെ ആത്യന്തികലക്ഷ്യമെന്ന് കരുതുന്നു. സ്വാതന്ത്ര്യത്തില് മാത്രം ലഭ്യമാകുന്ന ധ്യാനാത്മകമായ ആനന്ദത്തില് മാത്രമായിരുന്നു അവരുടെ അന്വേഷണം.\nഅങ്ങനെ ലോകായതര് പരമ്പരാഗത മതചിന്തയെ തള്ളിനീക്കി മനുഷ്യനെ ഭൌതികമായ ഊര്‍ജത്തിലേക്കും ഇച്ഛാശക്തിയിലേക്കും ഉണര്‍ത്തി. സ്വര്‍ഗത്തിനുവേണ്ടി ഐഹിക ജീവിതത്തെ തള്ളിക്കളയുന്ന സമീപനം തിരസ്കരിച്ച് ഭൌമജീവിതത്തിന്റെ സൌഭാഗ്യങ്ങളിലേക്ക് തിരിച്ചു ചിന്തിക്കാന് മനുഷ്യനെ പ്രചോദിപ്പിച്ചു. സ്വാതന്ത്ര്യത്തിന്റെ ഉണര്‍വാണ് ഈ പ്രസ്ഥാനത്തിന്റെ സ്വാഭാവികഫലം. ബൌദ്ധസംസ്കാരത്തിന്റെ ഉദയം ഈ സ്വാതന്ത്ര്യ പഥങ്ങളിലൂടെയാണ്. ലോകായതത്തിന്റെ സ്വാധീനം ബുദ്ധചിന്തയില് പ്രകടമാണ്. ചര്‍വാകം എന്ന പേര് പലപ്പോഴും ബുദ്ധചിന്തയ്ക്കു വിശേഷണമായി പ്രയോഗിച്ചു കാണാം. കലകളുടെയും ശാസ്ത്രത്തിന്റെയും വികാസവും പ്രചാരവുമായിരുന്നു ഈ ചിന്താ പദ്ധതികളുടെ ഫലം. ഇന്ത്യന് ഭൌതികവാദചിന്തയുടെ കാലത്ത് വികസിച്ചുവന്ന 64 കലകളെക്കുറിച്ച് വാത്സ്യായനന് രേഖപ്പെടുത്തുന്നുണ്ട്. അജിതകേശകംബലിന് തുടങ്ങിയവര് ഭൌതികവാദചിന്തയെക്കുറിച്ച് ധാരാളം എഴുതി പ്രചരിപ്പിച്ചു. സാമന്തഫലസത്ത അജിതന്റെ കാഴ്ചകളെ ഇങ്ങനെ വിശദീകരിക്കുന്നു: യജ്ഞങ്ങള്, പ്രാര്‍ഥനകള്, നേര്‍ച്ചകള് എന്നിവകൊണ്ട് ഫലമില്ല. നന്മതിന്മകളോ പാപപുണ്യങ്ങളോ ഈ ലോകത്തും പരലോകത്തും ഇല്ല. പരലോകങ്ങളെക്കുറിച്ച് ആധികാരികമായ അറിവുള്ള ബ്രാഹ്മണരോ പുരോഹിതരോ ഇല്ല. ചതുര്‍ഭൂതങ്ങളാലുണ്ടാക്കപ്പെട്ടതാണ് ഓരോ മനുഷ്യനും. മനുഷ്യന് മരിക്കുമ്പോള് അവ മണ്ണോടു ചേരുന്നു. ദ്രാവകം ജലത്തിലേക്കും ചൂട് അഗ്നിയിലേക്കും കാറ്റ് വായുവിലേക്കും ലയിച്ചുചേരുന്നു. മരണാനന്തര കര്‍മങ്ങള് അര്‍ഥശൂന്യവും വിഡ്ഢിത്തവുമാണ്. അജിതകേശകംബലിന് ഭൌതികവാദം പ്രചരിപ്പിച്ചത് ബുദ്ധന്റെ കാലത്താണ്. രാഷ്ട്രീയം തത്വചിന്തയില് കാണപ്പെടാതിരുന്ന കാലമായതുകൊണ്ടുതന്നെ അദ്ദേഹത്തിന്റെ വിചാരങ്ങളില് രാഷ്ട്രീയ സൂചനകള് കാണുന്നില്ല. അക്കാലത്തെ ലോകായതചിന്തയുടെ വിശദരൂപം കൃഷ്ണമിശ്രന്റെ ഗ്രന്ഥത്തില് കാണാം. ലോകായതം മാത്രമാണ് ഒരേയൊരു ശാസ്ത്രം അഥവാ ദര്‍ശനം. പ്രത്യക്ഷപ്രമാണം മാത്രമാണ് അവിടെ ആധികാരികമാനദണ്ഡം. പ്രഥ്യപ്തേജോവായുക്കളാണ് ചതുര്‍ഭൂതങ്ങള്. സമ്പത്തും ആനന്ദവുമാണ് മനുഷ്യാസ്തിത്വത്തിന്റെ പ്രധാന ലക്ഷ്യങ്ങള്. ദ്രവ്യമാണ് ചിന്തിക്കുന്നത്. പരലോകമില്ല. മരണം എല്ലാറ്റിന്റെയും അവസാനമാണ്.\nലോകായതചിന്ത പില്‍ക്കാലത്ത് വലുതായ വശീകരണങ്ങള്‍ക്കും തെറ്റായ ബോധനത്തിനും പ്രയോഗത്തിനും വിധേയമായി. അതോടെ ലോകായതപദ്ധതിയുടെ സമ്പന്നതയും ഔന്നത്യവും അവസാനിക്കാന് തുടങ്ങി. സ്വാതന്ത്ര്യത്തിന്റെ അതിരുവിട്ട ഉപയോഗം അനിയന്ത്രിതത്വത്തിനു വഴിവച്ചു. ആത്യന്തികാനന്ദം ഇന്ദ്രിയസുഖമായി തെറ്റി വ്യാഖ്യാനിക്കപ്പെട്ടു. മനുഷ്യന്റെ ഒരേയൊരു ലക്ഷ്യം ഇന്ദ്രിയസുഖമായി തെറ്റി വായിക്കപ്പെട്ടു. മനുഷ്യന് ഇന്ദ്രിയങ്ങളുടെ അടിമയായി. ബൃഹസ്പദിയുടെ ആശയങ്ങള് അദ്ദേഹത്തിന്റെ വികൃതികളായ അനുയാത്രികരാല് വഷളാക്കപ്പെട്ടു. ജീവിതത്തിലെ ഒരേയൊരാനന്ദം ഇന്ദ്രിയസുഖം മാത്രമായിതീര്‍ന്നു. ഈ ആനന്ദം പക്ഷെ വേദനയില്‍നിന്നു സ്വതന്ത്രമായി നില്‍ക്കുന്ന ഒന്നല്ല. ആപേക്ഷികതയിലാണ് അതിന്റെ അസ്തിത്വം. അമിശ്രിതമായ ആനന്ദം ലോകത്ത് ഒരിടത്തും കണ്ടെത്താനാവില്ല. ആനന്ദത്തെ അതാക്കിതീര്‍ക്കുന്നത് ശാരീരികവും മാനസികവും സാന്ദര്‍ഭികവുമായ കാരണങ്ങളാണ് ഭൂമിശാസ്ത്ര സന്ദര്‍ഭങ്ങള് ആനന്ദത്തെ നിര്‍ണയിക്കുന്ന ഘടകങ്ങളാണ്.\nലോകത്ത് ദുഃഖത്തേക്കാള് ആഹ്ളാദമാണ് ഏറിനില്‍ക്കുന്നത്. അല്ലെങ്കില് മനുഷ്യര് ജീവിതത്തോട് ഇത്രയധികം തൃഷ്ണ പ്രകടിപ്പിക്കുകയില്ല. ദുരിതവുമായി ചേര്‍ന്നുനില്‍ക്കുമ്പോള് ആഹ്ളാദത്തിന് മാറ്റേറുന്നു. അതുകൊണ്ട് ദുരിതങ്ങള്‍ക്ക് ലോകത്തില് തനത് ധര്‍മങ്ങള് ഉണ്ട്. നിത്യമായ ആഹ്ളാദം ആഗ്രഹചിന്ത അഥവാ ആശയം മാത്രമാണ്. പ്രയോഗത്തില് അസാധ്യവും. മനുഷ്യജീവിതത്തിലെ ഏറ്റവും വലിയ നന്മയാണ് ആഹ്ളാദം. വര്‍ത്തമാനകാലത്തെ അതുകൊണ്ട് നാം പൂര്‍ണമായി അനുഭവിക്കണം. നാളെയ്ക്കുവേണ്ടി ഇതിനെ ത്യജിക്കുന്നത് ബുദ്ധിശൂന്യതയാണ്. ഭൂതകാലം മൃതവും നശിച്ചതുമാണ്. വര്‍ത്തമാനമാണ് യാഥാര്‍ഥ്യം. അതുകൊണ്ട് നാമതുപയോഗിക്കണം. മനുഷ്യ ജീവിതത്തിന്റെ പാര്യന്തികവും ഏകവുമായ ലക്ഷ്യമായി ഇപ്രകാരം ആഹ്ളാദത്തെ വാഴ്ത്തുന്ന ആനന്ദവാദം (Hedonism) ലോകായതത്തിന്റെ കേന്ദ്രാശയമായിത്തീര്‍ന്നു. ഈ കാലത്താണ് ലോകായതത്തിന് ബാര്‍ഹസ്പദ്യം, ലോകായതം എന്നീ പേരുകള്‍ക്കുപുറമേ ചാര്‍വാകം എന്നു പേരുകൂടി ലഭിച്ചത്. ചവയ്ക്കുക, തിന്നുക എന്നൊക്കെയാണ് വാക്കിനര്‍ഥം. ജീവിച്ചിരിക്കുമ്പോള് തിന്നുക, കുടിക്കുക, ആനന്ദിക്കുക. കാരണം ഒരുനാള് എല്ലാവരും മരിക്കും. മരണശേഷം ആരും തിരികെ വരില്ല. തീവ്രമായ ഇന്ദ്രിയാനന്ദ വാദമാണ് ലോകത്തിലെ ഉന്നതമായ ഒരേയൊരു ദര്‍ശനമായിരുന്ന ലോകായതത്തിന്റെ പതനത്തിന് വഴിവച്ച കാരണങ്ങളില് പ്രധാനം. ഈ സന്ദര്‍ഭത്തിലാണ്, ബൌദ്ധജൈനര് ആദ്ധ്യാത്മികവാദവുമായി കടന്നുവന്നത്. ബൃഹസ്പദിയുടെ അനുയാത്രികരെന്ന നാട്യത്തിലാണിവര് തുടങ്ങിയത്. വേദചിന്തയിലെ യജ്ഞം, ബലി തുടങ്ങിയവയ്ക്കെതിരെ ശബ്ദിക്കുകയായിരുന്നു അവരുടെ രീതി. ഭൌതികമായ സിദ്ധാന്തങ്ങളില് ആകൃഷ്ടരായിരുന്ന ജനങ്ങളുടെയിടയില് ബൌദ്ധജൈന ചിന്തകര് അങ്ങനെ പ്രസിദ്ധരായിത്തീര്‍ന്നു.\nകാര്യങ്ങളുടെ അവസ്ഥ ക്രമേണ മാറി. ചാര്‍വാകര് ബൌദ്ധജൈനരെ തിരിച്ചറിഞ്ഞ് എതിര്‍ക്കാന് തുടങ്ങി. വേദാന്തത്തെയെന്നപോലെ ബൌദ്ധജൈനചിന്തയെയും അവര് എതിര്‍ത്തു. ഫലമോ? ഒരു വശത്തുനിന്ന് ബൌദ്ധജൈനരും മറുവശത്ത് നിന്നും വേദാന്തികളും ചാര്‍വാകരെ എതിര്‍ത്തു. ചാര്‍വാകന് ആദ്യമായി ഓരത്തേക്ക് ചവിട്ടിമാറ്റപ്പെട്ടു. വേദചിന്ത ഇതോടെ ബലിഷ്ഠമായി. ചാര്‍വാകരെ കഠിനമായി എതിര്‍ക്കാന് അവര്‍ക്ക് ഈ അന്തരീക്ഷം കൂടുതല് ഉചിതമായിത്തീര്‍ന്നു. ആധ്യാത്മവാദത്തെ പിന്തുണയ്ക്കുന്ന പൊതുപക്ഷം രൂപപ്പെടുകയായിരുന്നുവെന്നര്‍ഥം. ചാര്‍വാകത്തോടൊപ്പം ബൌദ്ധജൈനചിന്തകളെയും വേദാന്തികള് ഒന്നൊന്നായി എതിര്‍ത്തു. ആത്മാവും ശരീരവും വിഭിന്നങ്ങളാണെന്ന ആശയം അവര് വാദിച്ചുറപ്പിക്കുവാന് തുടങ്ങി. അവിടെ അണുവാദിയായ കണാദന് കടന്നുവന്നു. തുടര്‍ന്ന് കപിലനും. ഇവരെല്ലാം ചേര്‍ന്നതോടെ ജനമനസ്സ് മിക്കവാറും ആത്മവാദത്തിലേക്ക് തിരിഞ്ഞു പരകായബോധത്തെയും ആധ്യാത്മ ഗ്രന്ഥകൃതിയെയും കുറിച്ചുള്ള വിശ്വാസങ്ങള് പൊതുബോധമെന്ന നിലയിലേക്ക് വ്യാപിച്ചുയര്‍ന്നു. വേദത്തിന്റെ ആധികാരികത ജൈമിനി വാദിച്ചുറപ്പിച്ചു. ദൈവികവിരുദ്ധചിന്ത ജനമനസ്സില്‍നിന്ന് മിക്കവാറും തുടച്ചുമാറ്റാനും ജൈമിനിക്കു കഴിഞ്ഞു. ഭൌതികവാദത്തിന്റെ പ്രബല ശത്രുക്കള് ഒരുമിച്ചെതിര്‍ത്ത ചിന്താചരിത്രത്തില് അതിരുകളിലേക്ക് ഇങ്ങനെ ചവിട്ടിയൊതുക്കപ്പെട്ടു. ഈ ഘട്ടത്തില് ചാര്‍വാകം ആകാശത്തെ അടിസ്ഥാനഭൂതങ്ങളില് അഞ്ചാമത്തേതായി അംഗീകരിച്ചു.\nഓരോ പ്രവര്‍ത്തനത്തിനും തുല്യമായ പ്രതിപ്രവര്‍ത്തനമുണ്ട്. വേദാന്തികളുടെ ഭൌതികവാദവിരുദ്ധതയ്ക്കും എതിര്‍പ്പുകള് നേരിടേണ്ടിവന്നു. വേദത്തിലെ യജ്ഞാദികള്‍ക്കെതിരായ ആക്രമണത്തില് ബുദ്ധജൈനചിന്തയുടെ സഹവര്‍ത്തിത്വം ചാര്‍വാകചിന്തയെ ബലപ്പെടുത്തി. നാസ്തികര് എന്ന പൊതുനാമം അങ്ങനെ വന്നുറച്ചുവെങ്കിലും വൈദികചിന്തയുടെ സംസ്കാരം പിന്മാറിയിരുന്നില്ല. താന്ത്രികവും പൌരാണികവുമായ കൃതികള് ഇക്കാലത്തിന്റെ അഭിരുചിയ്ക്കനുസരിച്ച് രൂപപ്പെട്ടുകൊണ്ടിരുന്നു. അക്കാലത്ത് നിലനിന്നിരുന്ന ഭൌതികവാദ സിദ്ധാന്തങ്ങളെ പൊതുവെ സ്വാംശീകരിച്ച് ആശയവാദപരമായി പുനരാഖ്യാനം ചെയ്യുകയെന്ന തന്ത്രം ആധ്യാത്മവാദികള് സ്വീകരിച്ചു. ബുദ്ധിസത്തിന്റെ പതനശേഷം രൂപപ്പെട്ട ഹൈന്ദവ പിന്മടക്കത്തെ തുടര്‍ന്നുള്ള കാലം ഇന്ത്യ വൈദികചിന്തയുടെ ദേശമെന്ന നിലയിലാണ് പ്രചരിപ്പിക്കപ്പെട്ടത്; വിശാലമായ കാഴ്ചപ്പാടില് പൌരാണികവും താന്ത്രികവുമായ സംസ്കാരത്തിന്റെ ഇടം. ഇക്കാരണംകൊണ്ടാവാം സ്വന്തം രചനകളില് സിദ്ധാന്തങ്ങളെന്ന നിലയില് രേഖപ്പെടുത്തി വിമര്‍ശിച്ച ഹരീന്ദ്രന് തുടങ്ങിയവരുടെ കാലത്തുതന്നെ ചാര്‍വാകചിന്ത നിലനിന്നിരുന്നുവെങ്കിലും ചാര്‍വാകരില് പലരുടെയും പേരുകള് ക്രിസ്തുവിനുശേഷമുള്ള നൂറ്റാണ്ടുകളില് കേള്‍ക്കുന്നില്ല. ശങ്കരനും അനുയായികളുമാണ് ചാര്‍വാകത്തെ തത്വചിന്തയായി പരിഗണിക്കാത്ത വിഭാഗം. എങ്കിലും സര്‍വസിദ്ധാന്തസംഗ്രഹത്തില് ചെറിയ ഭാഗം ഉദ്ധരിച്ചുചേര്‍ത്തു കാണാം. കൃഷി, കാലിവളര്‍ത്തല്, ഭരണം, രാഷ്ട്രീയം എന്നിങ്ങനെ. ബുദ്ധിമാനായ മനുഷ്യന് ജീവിതാനന്ദത്തിനായി ഈ ലോകത്ത് പ്രവര്‍ത്തിച്ചുകൊണ്ടിരിക്കുമെന്ന ഭാഗമാണ് ഉദ്ധരിച്ചുകാണുന്നത്. ഇന്ത്യന് ഭൌതികവാദത്തിനെതിരെ ഏറ്റവും കടുത്ത പ്രതിരോധം പടുത്തുയര്‍ത്തിയത് ശങ്കരനും അനുയായികളുമാണ്. തത്വചിന്താപദ്ധതികളില് ഏറ്റവും നീചചിന്തയായി ലോകായതത്തെ പരിഗണിച്ച മധ്വാനിലെത്തുമ്പോള് ആശയവാദികള് ആഗ്രഹിച്ച വിജയം നേടുന്നു.\nപാശ്ചാത്യ ഭൌതികവാദചിന്തയുടെ പിതാവായ ഡെമോക്രാറ്റിസിന്റെ കൃതികള് തേടിപ്പിടിച്ച് തീയിലിടാനാഗ്രഹിച്ച ഭ്രാന്തന് ആശയവാദികളിലൊരാളായ പ്ളേറ്റോയെപ്പോലെ, വൈദികചിന്തകരും ഇന്ത്യയില് ഭൌതികവാദത്തിന്റെ തീവ്രരൂപമായ ബൃഹസ്പദിശാഖയിലെ പ്രാമാണിക ഗ്രന്ഥങ്ങള് തീയിട്ടു നശിപ്പിച്ചു. ബുദ്ധജൈനശാഖകള് ആധ്യാത്മിക സ്വഭാവം പുലര്‍ത്തുകയാല് നാശത്തിനു വിധേയമായില്ല. അതായത് ചുരുങ്ങിയ കാലത്ത് ഈ ശാഖകള് താരതമ്യേന ദുര്‍ബലവും അപ്രസിദ്ധവുമായിരുന്നു. പിന്നീട് സ്വതന്ത്രമായ അസ്തിത്വം നഷ്ടപ്പെടുകയും മറ്റ് ആധ്യാത്മിക പദ്ധതികളാല് സ്വാംശീകരിക്കപ്പെടുകയും ചെയ്തു. എന്നാല് ബൃഹസ്പദീശാഖയിലെ പ്രമാണകൃതികള് നശിപ്പിക്കപ്പെട്ടുവെങ്കിലും ഇതിന്റെ സ്വാധീനവും തുടര്‍ച്ചയും ഒരു കാലത്തും പൂര്‍ണമായി തകര്‍ക്കപ്പെട്ടില്ല.\nബുദ്ധിസത്തോട് ചേര്‍ന്നു നിലനില്‍ക്കാന് തുടങ്ങിയതോടെ നാസ്തികമെന്ന പേര് ലോകായതത്തിന് വന്നുചേര്‍ന്നുവല്ലോ. കുത്തഴിഞ്ഞ ലൈംഗിക സദാചാരം മുഖ്യസവിശേഷതയായിത്തീര്‍ന്ന ബൌദ്ധശാഖകളിലൊന്നിന്റെ പതിതരൂപം ചാര്‍വാകത്തെ ആഴത്തില് സ്വാധീനിച്ചു. കാപാലികശാഖയാണിവയിലൊന്ന്. വളരെ പ്രാചീനമായ ശാഖയാണിത്. അവര് മദ്യം കഴിച്ചു. മനുഷ്യബലി നടത്തി, സ്ത്രീസുഖം ആസ്വദിച്ചു. മനുഷ്യജന്മം, മദ്യം, സ്ത്രീ എന്നീ മാര്‍ഗങ്ങളിലൂടെയുള്ള ലക്ഷ്യസാക്ഷാത്ക്കാരമാണ് അവര് സ്വീകരിച്ചത്. അമാനുഷമായ ക്രൂരതകള്‍കൊണ്ട് അവര് ഭയം വിതച്ചു. മാലതീമാധവം, പ്രബോധചന്ദ്രോദയം, ചൈതന്യചന്ദ്രോദയം തുടങ്ങിയ കൃതികളില് യഥാക്രമം ഭവഭൂതി, കൃഷ്ണമിശ്രന്, കവികര്‍ണപുരന് എന്നിവര് കാപാലികരെക്കുറിച്ച് പരാമര്‍ശിക്കുന്നുണ്ട്. കാപാലികരുടേതു മാത്രമാണ് ആഹ്ളാദം ലക്ഷ്യമിട്ട ശാഖയെന്ന് അര്‍ഥശാസ്ത്ര പ്രസിദ്ധനായ ബൃഹസ്പദി പറയുന്നു.\nതുടക്കത്തില് ഈ കാപാലികശാഖ സ്വതന്ത്രചിന്താപദ്ധതിയായി വികസിച്ചു. ക്രമേണ അത് തകര്‍ന്നു. ഒരുപക്ഷെ, അമാനുഷമായ ക്രൂരതയും ഭയജനകത്വവുമായിരിക്കാം നാശത്തിനു വഴിവച്ചത്. കാമം അഥവാ ഇന്ദ്രിയാനന്ദം ലക്ഷ്യമായി സ്വീകരിച്ചതോടെ ഇത് നാസ്തിക ശാഖയിലേക്കു ചരിഞ്ഞു. അങ്ങനെ കൊലയാളികളെപ്പോലെ, കാപാലികര്, ഭൌതികവാദചിന്തയ്ക്ക്, ക്രൌര്യം, ആസക്തി, അലൌകികശക്തി, ചിട്ടപ്പെടുത്തിയ കുറ്റകൃത്യം തുടങ്ങിയവയുമായുള്ള കലര്‍പ്പിന്റെ ചരിത്രത്തിലെ ഏകാന്തമായ ഉദാഹരണമായിത്തീര്‍ന്നു. യാഥാസ്ഥിതിക ചിന്തകര് കടുത്ത പുച്ഛം നിമിത്തം ലോകായതരെ കാപാലികരായവതരിപ്പിച്ചു. ലോകായതികരെ തെമ്മാടികള്, മൃഗം, വ്യഭിചാരികള് എന്നെല്ലാം പരിഹസിക്കുന്നത് അതുകൊണ്ടാണ്. അര്‍ഥശാസ്ത്രത്തിന്റെ കാലമായപ്പോള് കാപാലികര് സവിശേഷശാഖ തന്നെയായിത്തീര്‍ന്നിരുന്നു. ഗുണരത്നന്റെ കാലത്ത് ഇവരെ ലോകായതികരോടു ചേര്‍ത്തുവിളിക്കാന് തുടങ്ങി. ലോകായതം പില്‍ക്കാലത്ത് വെറുക്കപ്പെട്ട തത്വചിന്തയുടെ പേരായി നിലനില്‍ക്കാന് ഇതാവാം ഒരു കാരണം.\nആനന്ദത്തിന്റെ പ്രമാണസംഹിതയാണ് ലോകായതികം. ഇവരുടെ സ്വാധീനം, അക്കാലത്തെ ദേവാലയം, കൊട്ടാരം, കവിത, കല എന്നിവയെയെല്ലാം ഇന്ദ്രിയാനന്ദപരതകൊണ്ട് തിളക്കി. ഇന്ദ്രിയപരത രാജ്യത്തെ മൂടി. ബ്രാഹ്മണന് ചണ്ഡാലന്, രാജാവ്, യാചകന് എന്നിങ്ങനെ സകലരും മദനോത്സവത്തിന്റെ ആവേശത്തില് പങ്കാളികളായി. കാളിദാസന്, വിശാഖദത്തന്, ശ്രീഹര്‍ഷന് എന്നിവരുടെ കൃതികളില് ഈ ഉത്സവത്തിന്റെ സൂചനകള് ധാരാളം കാണാം. ലൈംഗിക പ്രണയത്തിന്റെ ഘടകങ്ങള് കാപാലികശാഖയുടെ സ്വാധീനഫലമായി രൂപപ്പെട്ടതാണ്. ഇന്ദ്രിയപരതയുടെ ഈ തീവ്രമുഖത്തിനെതിരെ വൈഷ്ണവചിന്ത രൂപപ്പെട്ടുവന്നു. ആനന്ദവാദത്തെ കഠിനമായെതിര്‍ക്കാതെതന്നെ ഔപനിഷദാശയങ്ങളുടെ ചേരുവകൊണ്ട് പുതിയ ലക്ഷ്യങ്ങള് അവര് തീര്‍ത്തു.\nഇന്ത്യന് സംസ്കാരത്തില് ലോകായതധാര പക്ഷേ പുറന്തള്ളപ്പെട്ടില്ല. എതിര്‍പ്പുകളെയെല്ലാം അതു ചെറുത്തുനിന്നു. ബ്രാഹ്മണീയ നവോത്ഥാനത്തിനുശേഷം ലോകായതം ഭിന്നരൂപങ്ങളില് ഇന്ത്യയുടെ ഭിന്ന സ്ഥലങ്ങളില് അഭയം തേടി. ബംഗാളില്, ലൈംഗികപ്രണയ(Hedoism) വാദത്തിന്റെ ഒരു ധാര തനതു സ്വഭാവങ്ങള് വെടിഞ്ഞ്, സ്വഭാവവാദത്തോടും കാപാലിക മതത്തോടുമിണങ്ങി നാസ്തികലോകായതികരായി പരിണമിച്ചു. എന്നാല് ലോകായതികര് പക്ഷെ ഇതിനോട് മുഖംതിരിച്ചുകളഞ്ഞു. നാസ്തികരുടെ ആനന്ദവാദത്തിന്റെ അനുമതിപത്രമായ മദനോത്സവത്തിലെ ഐന്ദ്രികതയുടെ സാന്നിധ്യം ഈ ധാരയില് ഗാഢമായി നിലനില്‍ക്കുന്നു. സഹജ്യ (Sahajya) എന്നറിയപ്പെടുന്ന ഈ ധാര സ്വഭാവവാദത്തെയും പഴയ മതനിഷേധത്തെയും ഓര്‍മിപ്പിക്കുന്നു. തിന്നുക, കുടിക്കുക, ഇണചേരുക എന്നിവയാണ് മനുഷ്യജീവിതത്തിലെ മൌലികലക്ഷ്യങ്ങളെന്ന് ഇവര് വാദിച്ചു.\nമനുഷ്യര് സ്വാര്‍ഥലക്ഷ്യാര്‍ഥം നിര്‍മിച്ചവയാണ് വേദങ്ങളും മറ്റു വിശുദ്ധഗ്രന്ഥങ്ങളുമെന്നാണിവരുടെ വിശ്വാസം. ബ്രാഹ്മണരെ ഇവര് പരിഗണിച്ചേയില്ല. പുരോഹിത വര്‍ഗത്തെയോ തങ്ങളേക്കാള് ഉയര്‍ന്ന വര്‍ഗത്തെയോ അവര് ബഹുമാനിച്ചില്ല. ബ്രാഹ്മണര്‍ക്കും വേദങ്ങള്‍ക്കും സമൂഹത്തിനുമെതിരെ അവര് തുറന്ന കലാപംതന്നെ നടത്തി. ലോകായതരുടെ ആനന്ദാനുഭവങ്ങളാണ് സഹജ്യരുടെ പാട്ടുകള് ആവിഷ്കരിക്കുന്നത്. ജാതി, സാമൂഹ്യപദവി, വ്യത്യാസങ്ങള്, യാഥാസ്ഥിതികത എന്നിവ ചോദ്യം ചെയ്യപ്പെടാത്ത സാമൂഹ്യയാഥാര്‍ഥ്യങ്ങളായിരുന്നു. ഇവരാകട്ടെ ഇവയില്‍നിന്നെല്ലാം ഭിന്നമായി മതപരവും ചിന്താപരവും സാമൂഹികവുമായ കാര്യങ്ങളില് തികഞ്ഞ സ്വതന്ത്രബുദ്ധി പുലര്‍ത്തിവന്നു. സാധാരണജനത പുലര്‍ത്തിവന്ന മുന്‍വിധികളില്‍നിന്ന് ഇവര് അകന്നുതന്നെ നിന്നു. ആണ് പെണ് ബന്ധങ്ങളില് സര്‍വവിധനിയന്ത്രണങ്ങളും ഇവര് ലംഘിച്ചു. സ്നേഹമാണ് സഹജ്യരുടെ മതം. ദേഹം അഥവാ ഭൌതികശരീരം മാത്രമാണ് പ്രധാനമെന്നവര് കരുതി. അതുകൊണ്ടുതന്നെ ആണും പെണ്ണും തമ്മിലുള്ള ഒത്തുചേരല് അവരുടെ മതത്തിന്റെ പ്രയോഗികരീതിയായിത്തീര്‍ന്നു. ബംഗാളികവി ചണ്ഡിദാസന് ഈ മതത്തിന്റെ വക്താവാണ്. അന്ധവിശ്വാസങ്ങള്‍ക്കും യാഥാസ്ഥിതികത്വത്തിനുമെതിരെ ഇങ്ങനെ കടുത്ത നിലപാടു സ്വീകരിച്ച ഈ ശാഖ തികഞ്ഞ അരാജകവാദം മുഖമുദ്രയായി നിലനിര്‍ത്തി.\nമതനിഷേധികളായ പ്രാചീനചിന്തകരെ ഓര്‍മപ്പെടുത്തുന്നവയാണ് സഹജ്യലോകായതികരുടെ ആശയങ്ങള്. ചിരംജിബ് ഭട്ടാചാര്യയുടെ (Chiranjib Bhattacharya) വിദ്വന്‍മോദതരംഗിണിയില് ഈ ശാഖയെക്കുറിച്ച് സമഗ്രമായി രേഖപ്പെടുത്തിയിട്ടുണ്ട്. ബൃഹസ്പദ്യ, ബുദ്ധ, ജൈന, കാപാലിക എന്നീ വിപുലമായ സ്വതന്ത്ര ചിന്താധാരകള് നാസ്തികസ്കൂളില്‍പ്പെടുന്നു. വികാസഘട്ടങ്ങളില്, ബുദ്ധ, ജൈന, ഹിന്ദുമതങ്ങളില് യാഥാസ്ഥിതികപക്ഷം ഇവരോട് കടുത്ത ശത്രുത പ്രഖ്യാപിച്ചുകാണാം. ഇതുകൊണ്ടാവാം നാസ്തികര് തങ്ങളുടേതു മാത്രമായ രഹസ്യഭാഷ സൃഷ്ടിച്ചതും യോഗങ്ങള് രഹസ്യമായി ചേര്‍ന്നതും. പൊതുസമൂഹത്തില്‍നിന്ന് അവര് സ്വയം വെളിപ്പെടുത്താതെ ഒഴിഞ്ഞുനിന്നു. എതിരാളികള് ഇവരുടെ പ്രമാണഗ്രന്ഥങ്ങള് ചുട്ടെരിച്ചു. അതുകൊണ്ടുതന്നെ സന്ധ്യാഭാഷ (Sandhya bhasha) എന്ന രഹസ്യഭാഷ തങ്ങള്‍ക്കിടയില് അവര് രൂപീകരിച്ചെടുത്തു. ഇങ്ങനെ പകല്‍വെളിച്ചത്തില് വവ്വാലുകളെപ്പോലെ ഒളിഞ്ഞുനിന്ന് യാഥാസ്ഥിതികര്‍ക്കെതിരെ അധികകാലം പൊരുതി നില്‍ക്കാന് ഈ ബംഗാളിശാഖയ്ക്കു കഴിഞ്ഞില്ല.\nഡി ആര് ശാസ്ത്രി/വിവ: കെ വി ശശി, കടപ്പാട് : ദേശാഭിമാനി വാരിക\nLabels: ചരിത്രം, ദര്‍ശനം, പലവക, സാംസ്കാരികം


പൊതുവായ ആരോഗ്യം — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / ആരോഗ്യം പ്രധാനം / പൊതുവായ ആരോഗ്യം\nഇന്നത്തെ കാലത്ത് ഏറ്റവും പേടിപ്പിയ്ക്കുന്ന രോഗത്തെക്കുറിച്ചു ചോദിച്ചാല് ആദ്യത്തെ പേര് മിക്കവാറും ക്യാന്‍സര് എന്നായിരിയ്ക്കും. ക്യാന്‍സറിന്‍റെ പല രൂപം പലരേയും മരണത്തിലേയ്ക്കു പോലും തള്ളിയിടുന്നു.\nക്യാന്‍സര് തുടക്കത്തില് കണ്ടുപിടിയ്ക്കാന് സാധിയ്ക്കാത്തതു തന്നെയാണ് കൂടുതല് ഗുരുതരമാകുന്നത്. തുടക്കത്തില് കണ്ടു പിടിച്ചു ചികിത്സിച്ചാല് പൂര്‍ണമായും ശമിപ്പിയ്ക്കാവുന്ന ഒരു രോഗമാണ് ഇത്. എന്നാല് മറ്റു പല രോഗലക്ഷണങ്ങളോടും സാമ്യമുള്ളതു കൊണ്ടുതന്നെ ക്യാന്‍സറിന്‍റെ പല ലക്ഷണങ്ങളും ആളുകള് അവഗണിയ്ക്കുകയാണ് പതിവ്. ഇതു തന്നെയാണ് ഈ രോഗത്തെ കൂടുതല് ഗുരുതരമാക്കുന്നതും.\nക്യാന്‍സര് ശരീരത്തിന്‍റെ ഏത് അവയവത്തെ വേണമെങ്കിലും ബാധിയ്ക്കാം. പലതരം ക്യാന്‍സറുകളുടെ ലക്ഷണം വ്യത്യാസപ്പെട്ടിരിയ്ക്കുകയും ചെയ്യും. ചില അവയവങ്ങളെ ബാധിയ്ക്കുന്ന ക്യാന്‍സര് മറ്റ് അവയവങ്ങളെ ബാധിയ്ക്കുന്നവയെ അപേക്ഷിച്ചു കൂടുതല് ഗുരുതരവുമായിരിയ്ക്കും.\nശരീരധര്‍മങ്ങള് നിര്‍വഹിയ്ക്കുന്ന പ്രധാന അവയവങ്ങളിലൊന്നാണ് ലിവര്.. . കരള് എന്ന പേരില് തന്നെ അതിന്‍റെ പ്രാധാന്യം ഏതാണ്ടു വ്യക്തവുമാണ്. ശരീരത്തിലെ അരിപ്പയെന്നു വേണമെങ്കില് ലിവറിനെ വിശേഷിപ്പിയ്ക്കാം. ശരീരത്തില് വിഷാംശം അടിഞ്ഞു കൂടുന്നതാണ് ക്യാന്‍സറടക്കമുള്ള പല രോഗങ്ങള്‍ക്കും കാരണമാകുന്നത്. ഇതുകൊണ്ടു തന്നെ ശരീരത്തില് നിന്നും വിഷം പുറന്തള്ളുകയെന്നത് ശരീരത്തിലെ ഓരോ അവയവത്തിന്‍റെയും ആകെ ശരീരത്തിന്‍റെയും ധര്‍മമാണെന്നു പറയാം. ഇതുകൊണ്ടുതന്നെ ലിവറിന്‍റെ ആരോഗ്യം കേടാകുന്നത് ശരീരത്തിന്‍റെ ആകെയുള്ള ആരോഗ്യത്തെയും പിടിച്ചുലയ്ക്കും. ശാരീരിക ധര്‍മങ്ങള് നേരാംവണ്ണം നടക്കാതെയാകും.\nലിവറിന്‍റെ ആരോഗ്യത്തെ ബാധിയ്ക്കുന്ന പല ഘടകങ്ങളുമുണ്ട്. ഇതില് മഞ്ഞപ്പിത്തം മുതല് ഫാറ്റി ലിവര് സിന്‍ഡ്രോം വരെ പെടുന്നു. ക്യാന്‍സറും ലിവറിന്‍റെ ആരോഗ്യത്തെ ബാധിയ്ക്കുന്ന വലിയൊരു രോഗമാണ്. ടോക്സിനുകള് നീക്കം ചെയ്ത് ക്യാന്‍സര് തടയാന് സഹായിക്കുന്ന ലിവറിനെ തന്നെ ക്യാന്‍സര് ബാധിച്ചാല് കാര്യം ഗുരുതരമാകുമെന്ന കാര്യത്തില് സംശയം വേണ്ട.\nലിവര് ക്യാന്‍സറിന് കാരണങ്ങള് പലതുണ്ട്. മദ്യപാനവും പുകവലിയും കൂടുതലാകുന്നത്, മഞ്ഞപ്പിത്തം ഗുരുതരമാകുന്നതും മറ്റു കരള് രോഗങ്ങളും, അമിതവണ്ണം, അമിതമായ പ്രമേഹം, ചില മരുന്നുകള് എന്നിവയെല്ലാം ലിവര് ക്യാന്‍സറിനുള്ള കാരണങ്ങളി്ല് പെടുന്നു. ഹെപാറ്റോസെല്ലുലാല് കാര്‍സിനോമയാണ് കരളിനെ ഏറ്റവും കൂടുതല് ബാധിയ്ക്കുന്ന ക്യാന്‍സര്.. സ്ത്രീകളെ സംബന്ധിച്ച് പുരുഷന്മാരെയാണ് കൂടുതലായി ലിവര് ക്യാന്‍സര് ബാധിയ്ക്കുന്നത്.\nനാലു സ്റ്റേജുകളിലായാണ് ലിവര് ക്യാന്‍സര് പൊതുവെ വളര്‍ന്നു പടരുന്നത്. ആദ്യത്തെ അവസ്ഥയില് ലിവറില് ഒരു ട്യൂമറുണ്ടാകും. രണ്ടാമത്തെ സ്റ്റേജില് ഇത് ഒന്നില് കൂടുതല് ട്യൂമറാകാം. അല്ലെങ്കില് ഉള്ള ഒരു ട്യൂമര് തന്നെ രക്തക്കുഴലിലേയ്ക്കു കടക്കുകയും ചെയ്യാം. മൂന്നാമത്തെ സ്റ്റേജില് ഈ വലിയ ട്യൂമര് ചെറിയ രക്തക്കുഴലിലൂടെ പ്രധാന രക്തക്കുഴലിലെത്താം. ഗോള് ബ്ലാഡറിനേയും ബാധിയ്ക്കാം. അല്ലെങ്കില് വലിയ ഒന്നില് കൂടുതല് ട്യൂമറുകളുണ്ടാകാം. നാലാമത്തെ സ്റ്റേജാണ് മെറ്റാസിസ് എന്നറിയപ്പെടുന്നത്. അതായത് ലിവര് ക്യാന്‍സര് ശരീരത്തിന്റെ മറ്റു ഭാഗങ്ങളിലേയ്ക്കും പടര്‍ന്നു പിടിയ്ക്കുന്ന അവസ്ഥ.\nമറ്റേതു ക്യാന്‍സറിനേയും രോഗങ്ങളേയും പോലെ ലിവര് ക്യാന്‍സറിനും തുടക്ക ലക്ഷണങ്ങള് ഏറെയുണ്ട്. ഇവ പലതും പലപ്പോഴും മറ്റു രോഗങ്ങളുടെ ലക്ഷണങ്ങള് പോലെയാകുകയും ചെയ്യും. ഇതാണ് പലരും ഇതവഗണിയ്ക്കാന് കാരണമാകുന്നതും. ലിവര് ക്യാന്‍സറിന്‍റെ പൊതുവായ ചില ലക്ഷണങ്ങളെക്കുറിച്ചറിയൂ,\nവയര് വന്നു വീര്‍ക്കുന്നതാണ് ലിവര് ക്യാന്‍സറിന്‍റെ പൊതുവായ ഒരു ലക്ഷണം. പെരിട്ടോനിയല് ക്യാവിറ്റിയില് വെള്ളം വന്നു നിറയുന്നതാണ് ഇതിന്‍റെ ഒരു കാരണം. ലിവറിന്‍റെ പ്രവര്‍ത്തനം തകരാറിലാകുന്നതു കൊണ്ടുതന്നെ ശരീരത്തിലുള്ള ഫ്ളൂയിഡുകള് പുറന്തള്ളാന് ശരീരത്തിന് കഴിയാതെ വരുന്നു. ഇതാണ് വയര് വന്നു വീര്‍ക്കാന് കാരണമാകുന്നത്.\nലിവര് ക്യാന്‍സര് ബാധിച്ചാല് സ്പ്ലീന്, ലിവര് എന്നിവ വന്നു വീര്‍ക്കും. ഇത് ശരീരത്തിന്‍റെ പുറമേ നിന്നു തന്നെ അറിയാനും സാധിയ്ക്കും. ലിവര് വലതു വശത്തെ വാരിയെല്ലിന്റെ താഴെയായാണ് വന്നു വീര്‍ക്കുക. സ്പ്ലീന് ഇടതു വശത്തെ വാരിയെല്ലിന്റെ താഴെയായും. സ്പര്‍ശത്തിലൂടെയും ഇതറിയാന് സാധിയ്ക്കും.\nലിവര് ക്യാന്‍സര് ബാധിച്ചവര്‍ക്ക് മഞ്ഞപ്പിത്തവുമുണ്ടാകും. ചര്‍മത്തിലും കണ്ണിലും മൂത്രത്തിലുമെല്ലാം മഞ്ഞ നിറമാകും. രക്തത്തിലെ ബിലിറൂബിന് വര്‍ദ്ധിയ്ക്കുമ്പോഴാണ് ഇതുണ്ടാകുന്നത്. ലിവര് പ്രവര്‍ത്തനം തകരാറിലാകുമ്പോള് ബിലിറൂബിന് പുറന്തള്ളാന് ശരീരത്തിന് കഴിയാതെ വരുന്നതാണ് ഇതിന് കാരണം.\nവയറുവേദന പല കാരണങ്ങള് കൊണ്ടുമുണ്ടാകാം. ഇത് ലിവര് ക്യാന്‍സര് ലക്ഷണം കൂടിയാണ്. വയറിന്‍റെ മുകള് ഭാഗത്തായാണ് പതുക്കെ തുടങ്ങി രൂക്ഷമാകുന്ന വേദനയുണ്ടാകാറ്. ഇത് വയറ്റില് ദ്രാവകം വന്നടിയുന്നതു കാരണം വയറിന്‍റെ ലൈനിംഗിന് മര്‍ദമേല്‍ക്കുമ്പോഴാണ് ഉണ്ടാകുന്നത്. ഭക്ഷണം കഴിച്ചു കഴിഞ്ഞാല് വയറുവേദനയുണ്ടാകുന്നതും സാധാരണയാണ്.\nചര്‍മത്തില് ചൊറിച്ചിലും തടിപ്പുമുണ്ടാകുന്നത് ലിവര് ക്യാന്‍സര് ലക്ഷണങ്ങളില് പെടുന്ന ഒന്നാണ്. ലിവര് പുറന്തള്ളാത്തതു കാരണം രക്തത്തില് അടിഞ്ഞു കൂടുന്ന ബിലിറൂബിന് തന്നെയാണ് കാരണം.\nവിശപ്പില്ലായ്മ ലിവര് ക്യാന്‍സറിന്‍റെ ഒരു ലക്ഷണം കൂടിയാണ്. അല്‍പമെങ്കിലും കഴിച്ചാല് വയര് വല്ലാതെ നിറഞ്ഞതായി തോന്നുന്നതും മറ്റൊരു ലക്ഷണം. ഇത് മറ്റു കാരണങ്ങള് കൊണ്ടുണ്ടാകാമെങ്കിലും കരളില് ക്യാന്‍സര് പിടിമുറുക്കുമ്പോഴുമുണ്ടാകും.\nമലത്തിന്‍റെയും മൂത്രത്തിന്‍റെയും നിറത്തില് വരുന്ന വ്യത്യാസവും\nമലത്തിന്‍റെയും മൂത്രത്തിന്‍റെയും നിറത്തില് വരുന്ന വ്യത്യാസവും കരള് ക്യാന്‍സര് ലക്ഷണമാണ്. മൂത്രത്തിന്‍റെ നിറം ബിലിറൂബിന് കാരണം ഇരുണ്ട മഞ്ഞയും ബ്രൗണുമാകും. മലത്തിന്‍റെ നിറം ഏതാണ്ട് വെളുപ്പിനോടടുത്താകും. ശരീരത്തിനാവശ്യമില്ലാത്ത ബൈല് സാള്‍ട്ട ലിവര് പുറന്തള്ളുന്നതാണ് മലത്തിന്‍റെ സ്വാഭാവികമായ നിറത്തിനു കാരണം. ലിവറിന്‍റെ പ്രവര്‍ത്തനം തകരാറിലാകുമ്പോള് ഇത് നടക്കാതെ വരുന്നു. ബൈല് സാള്‍ട്ടില്ലാത്തതാണ് ഈ നിറം മാറ്റത്തിനു കാരണമാകുന്നത്.\nഛര്‍ദി, മനംപിരട്ടില്, ക്ഷീണം\nമറ്റു കാരണങ്ങളില്ലാതെ വരുന്ന ഛര്‍ദി, മനംപിരട്ടില്, ക്ഷീണം തുടങ്ങിയവ ലിവര് തകരാറിലാകുന്നതിന്‍റെ ലക്ഷണം കൂടിയാണ്. ലിവര് ക്യാന്‍സറിനും ഇത്തരം ലക്ഷണങ്ങളുണ്ടാകും.\nപ്രത്യേക കാരണങ്ങളില്ലാതെ ശരീരഭാരം കുറയുന്നതും ലിവര് ക്യാന്‍സര് ലക്ഷണങ്ങളില് പെടുന്ന ഒന്നാണ്. ഇത് പല ക്യാന്‍സറുകളേടേയും പൊതുവായ ലക്ഷണങ്ങള് പെടും. ഇതൊടൊപ്പം മറ്റു ലക്ഷണങ്ങ്ള് കൂടിയുണ്ടെങ്കില് ലിവര് ക്യാന്‍സര് സംശയിക്കാം.\nതുടക്കത്തില് കണ്ടെത്തിയാല് സര്‍ജറിയിലൂടെയും ലിവര് ട്രാന്‍സ്പ്ലാന്‍റിലൂടെയുമെല്ലാം ലിവര് ക്യാന്‍സര് ഭേദമാക്കാം. കീമോതെറാപ്പി പോലുള്ള സാധാരണ ക്യാന്‍സര് ചികിത്സാ സമ്പ്രദായങ്ങളും ഇതിനായി ഉപയോഗിച്ചു വരുന്നു.\nഹൈ കൊളസ്ട്രോളിന്‍റെ ലക്ഷണങ്ങള് തിരിച്ചറിയാം\nകൊളസ്ട്രോള് ശരീരത്തിന് ഏറെ ദോഷം വരുത്തുന്ന ഒന്നാണ്. ശരീരത്തില് അടിഞ്ഞു കൂടുന്ന കൊഴുപ്പെന്നു തന്നെ പറയാം. ഹൃദയപ്രശ്നങ്ങളുള്‍്പ്പെടെ പല പ്രശ്നങ്ങള്‍ക്കും വഴി വയ്ക്കുന്ന ഒന്നാണ് കൊളസ്ട്രോള്.\nശരീരത്തിന്‍റെ എല്ലാ കോശങ്ങളിലും അലിഞ്ഞു ചേര്‍ന്നിരിയ്ക്കുന്ന ലിപിഡുകളാണ് കൊളസ്ട്രോള്. . ഇത് ഒരു ലിമിറ്റു വരെ ശാരീരിക പ്രവര്‍ത്തനങ്ങള്‍ക്ക് ആവശ്യവുമാണ്. ഇത് ബൈല് ഉല്‍പാദനത്തിന് അത്യാവശ്യമാണ്. കൊഴുപ്പു ദഹിപ്പിയ്ക്കാനും ഇത് ആവശ്യം തന്നെയാണ്. ഹൃദയാരോഗ്യത്തിനു സഹായിക്കുന്ന ചില ഹോര്‍മോണുകളുടെ ഉല്‍പാദനത്തിനും കൊളസ്ട്രോള് അത്യാവശ്യമാണ്. എന്നാല് ഈ ലിമിറ്റ് വിട്ടു പോകുമ്പോഴാണ് പ്രശ്നമുണ്ടാകുന്നത്. ഹൃദയത്തിനു തന്നെ ദോഷകരമായി മാറും.\nലിവറാണ് അധികമുള്ള കൊളസ്ട്രോള് ശരീരത്തില് നിന്നും നീക്കിക്കളയുന്നത്. ലിവറിന് നീക്കം ചെയ്യാവുന്നതില് കൂടുതല് കൊളസ്ട്രോള് ശരീരത്തില് അടിഞ്ഞു കൂടുമ്പോഴാണ് ഹൈ കൊളസ്ട്രോള് എന്ന രീതിയില് എത്തുന്നതും.\nശരീരത്തില് നല്ല കൊളസ്ട്രോളും ചീത്ത കൊളസ്ട്രോളുമുണ്ട്. നല്ല കൊളസ്ട്രോള് ഗുണങ്ങളാണ് വരുത്തുന്നത്. ഇത് എച്ച്‌ഡിഎല് കൊളസ്ട്രോള് എന്നാണ് അറിയപ്പെടുന്നത്. ചീത്ത കൊളസ്ട്രോള് എല്‍ഡിഎല് കൊളസ്ട്രോളാണ്.\nകൊളസ്ട്രോള് അധികമാകുമ്പോള് ഇത് രക്തധമനികളില് അടിഞ്ഞു കൂടും. ബ്ലോക്കുകളുണ്ടാകും. ഹൃദയത്തിലേയ്ക്കുള്ള രക്തപ്രവാഹം തടസപ്പെടുകയും ചെയ്യും. ഇത് ഹാര്‍ട്ട് അറ്റാക്ക് അടക്കമുളള് പല പ്രശ്നങ്ങളിലേയ്ക്കു വഴി വയ്ക്കും.\nശരീരത്തില് കൊളസ്ട്രോള് പ്രധാനമായും എത്തിച്ചേരുന്നത് ഭക്ഷണങ്ങളിലൂടെയാണ്. കൊഴുപ്പു കലര്‍ന്ന ഭക്ഷണങ്ങള്. വറുത്തതും കൊഴുപ്പുള്ള മാംസവുമെല്ലാം ഇതിന് കാരണമാകും. വ്യായാമക്കുറവും ഇതിന് കാരണമാണ്.\nകൊളസ്ട്രോള് സാധാരണ രക്തപരിശോധന നടത്തിയാലാണ് തിരിച്ചറിയുക. ഇതല്ലാതെ നമ്മുടെ ശരീരം തന്നെ കൊളസ്ട്രോള് കൂടുതലാണെങ്കില് ചില ലക്ഷണങ്ങള് കാട്ടിത്തരുന്നുണ്ട്. ഇത്തരം ചില തുടക്ക ലക്ഷണങ്ങളെക്കുറിച്ചറിയൂ, നിങ്ങള്‍ക്കും കൊളസ്ട്രോള് പ്രശ്നം തുടങ്ങിയെന്ന് സൂചിപ്പിയ്ക്കുന്ന ചില ലക്ഷണങ്ങളിതാ\nഎല്‍ഡിഎല് കൊളസ്ട്രോള്, അതായത് ചീത്ത കൊളസ്ട്രോള് അധികമാകുമ്പോള് ദഹനക്കേടും വയറ്റില് ഗ്യാസുമെല്ലാം ഉണ്ടാകും. മറ്റു കാരണങ്ങള് കൊണ്ടല്ലെങ്കിലും പെട്ടെന്ന് ഇത്തരം പ്രശ്നങ്ങള് തുടങ്ങുകയാണെങ്കില് അത് ഹൈ കൊളസ്ട്രോളിന്‍റെ ലക്ഷണമായി വേണം കരുതാന്..\nകയ്യിലുണ്ടാകുന്ന വീര്‍പ്പും മരവിപ്പുമെല്ലാം ഹൈ കൊളസ്ട്രോളിന്‍റെ തുടക്കലക്ഷണങ്ങളാണ്. അടിഞ്ഞു കൂടുന്ന കൊളസ്ട്രോള് രക്തപ്രവാഹം തടസപ്പെടത്തുന്നതാണ് ഇതിന് കാരണം. ഇതു കാരണം മസിലുകള്‍ക്കും മറ്റും ആവശ്യമുള്ള ഓക്സിജന് ലഭിയ്ക്കാതെ പോരുകയും ചെയ്യുന്നു.\nവായ്നാറ്റം കൂടിയ കൊളസ്ട്രോളുള്ളവര്‍ക്കു വരുന്ന ഒരു പ്രശ്നമാണ്. ഹാലിറ്റോസിസ് എന്നാണ്കാരണമുണ്ടാകുന്ന ഈ അവസ്ഥയ്ക്കു പറയുന്നത്. ഇതിനു കാരണം ലിവറിലുണ്ടാകുന്ന ഒരു ഘടകമാണ്. കൊളസ്ട്രോള് അധികമാകുമ്ബോള് വേണ്ട വിധത്തില് ദഹിപ്പിയ്ക്കാന് കരളിന് കഴിയില്ല. ഇത് വായില് ഉമിനീരു കുറയാനും വായ്നാറ്റത്തിനുമെല്ലാം കാരണമാകുന്നു.\nകൊളസ്ട്രോള് അധികമാകുമ്പോള് രക്തപ്രവാഹം തടസപ്പെടും. ഇത് തലചുറ്റല്, തലവേദന തുടങ്ങിയ പല പ്രശ്നങ്ങളുമുണ്ടാക്കും.\nകൊളസ്ട്രോള് അധികമാകുമ്പോള് കണ്ണിന് പ്രശ്നങ്ങളുണ്ടാകുന്നത് സ്വാഭാവികമാണ്. കാഴ്ചക്കുറവും തെളിച്ചമില്ലായ്മയും കണ്ണ് മഞ്ഞനിറത്തോടെ അല്‍പം തള്ളി വരുന്നതുമെല്ലാം കൊളസ്ട്രോള് അധികമാകുമ്പോഴുണ്ടാകാം.\nമലബന്ധമാണ് മറ്റൊരു പ്രശ്നം. ഇത് കൊളസ്ട്രോള് തോത് അധികമാകുമ്പോഴും ഉണ്ടാകും. ലിപിഡുകള് ദഹനത്തെ ബാധിയ്ക്കുന്നതാണ് കാരണം. പല കാരണങ്ങള് കൊണ്ടും മലബന്ധമുണ്ടാകാമെങ്കിലും കൂടിയ കൊളസ്ട്രോളും മലബന്ധത്തിനുള്ള കാരണമാകും.\nനെഞ്ചുവേദന ഹാര്‍ട്ട് അറ്റാക്ക് അടക്കമുള്ള പല രോഗങ്ങളുടേയും ലക്ഷണമാണ്. എന്നാല് ഇത് കൊളസ്ട്രോള് അധികമാകുമ്പോഴും അനുഭവപ്പെടാം. രക്തപ്രവാഹം തടസപ്പെടുന്നതാണ് ഇത്തരത്തിലെ വേദനയക്കു കാരണം. കൊളസ്ട്രോള് കാരണം രക്തപ്രവാഹം നേരെ നടക്കാത്തത്.\nതളര്‍ച്ചയും ക്ഷീണവും പല കാരണങ്ങള് കൊണ്ടുമുണ്ടാകാം. ഇത് ചിലപ്പോള് അസുഖമാകണമെന്നുമില്ല, ചില പ്രത്യേക ശാരീരിക അവസ്ഥകള് കൊണ്ടോ അന്തരീക്ഷത്തിലെ ചൂടുയരുമ്പോഴോ ഒക്കെയാകാം. എന്നാല് കൊളസ്ട്രോള് കൂടുമ്പോഴും തളര്‍ച്ചയും ക്ഷീണവുമുണ്ടാകാം. ശരീരത്തിലെ രക്തപ്രവാഹം തടസപ്പെടുന്നതിനൊപ്പം ഓക്സിജന് പ്രവാഹവും തടസപ്പെടുന്നതാണ് കാരണം.\nചര്‍മപ്രശ്നങ്ങള് കൊളസ്ട്രോള് തോത് കൂടുന്നതിന്‍റെ മറ്റൊരു ലക്ഷണമാണെന്നു പറയാം. ചര്‍മത്തില് ചൊറിച്ചിലും ചുവന്ന തടിപ്പുകളും പാടുമെല്ലാം ഉണ്ടാകാന് സാധ്യതയേറെയാണ്.\nഭക്ഷണ അലര്‍ജിയും കൊളസ്ട്രോള് അധികമാകുന്നവര്‍ക്ക് സാധാരണയാണ്. ലിവറിലും മറ്റും അധികം കൊഴുപ്പടിഞ്ഞു കൂടുന്നതാണ് ഒരു കാരണം. ഭക്ഷണശേഷവും കൊഴുപ്പുള്ള ഭക്ഷണം കഴിച്ചാലുമാണ് മിക്കവാറും ഇത്തരം പ്രശ്നങ്ങളുണ്ടാകുക.\nഇടിമിന്നലേറ്റവരെ രക്ഷിക്കാന് ചെയ്യേണ്ട കാര്യങ്ങള്\nഇടിമിന്നലേറ്റ വ്യക്തിക്ക് ചലനമുണ്ടോ , സംസാരിക്കുന്നുണ്ടോയെന്ന് പരിശോധിക്കുക. അങ്ങനെയുണ്ടെങ്കില് വളരെ നല്ല ലക്ഷണമാണ്.\nനാഡിമിടിപ്പ് നോക്കുക ഇല്ലെങ്കില് ഹൃദയഭാഗത്തായി നെഞ്ചില് ശക്തിയായി അമര്‍ത്തി (AED) ഹൃദയ പ്രവര്‍ത്തനം ത്വരിതപ്പെടുത്തണം.\nരോഗി ബോധാവസ്ഥയിലാണെങ്കിലും, അല്ലെങ്കിലും. ഇനി ശ്വാസം കഴിക്കുന്നില്ലെങ്കില് കൃത്രിമ ശ്വാസോച്ഛ്വാസം നല്‍കണം. (CPR) മൂക്കിലൂടെ ശ്വാസം ഉള്ളിലേക്ക് കൊടുത്ത് നെഞ്ചില് അമര്‍ത്തി അത് പുറത്ത് കളയുക. ഇങ്ങനെ പലതവണ ആവര്‍ത്തിച്ച് രോഗി തനിയെ ശ്വാസം എടുക്കുന്നത് വരെ ചെയ്യണം.\nഇടിമിന്നലേറ്റ വ്യക്തിയെ സുരക്ഷിതമായി മാറ്റി കിടത്തുക. അവയവങ്ങള് ഓരോന്നും മെല്ലെ ഉയര്‍ത്തി നോക്കുക.ഗുരുതരമാണെങ്കില് അതിനനുസരിച്ച് പ്രവര്‍ത്തിക്കുക.\nമുറിവുകളുണ്ടോയെന്ന് പരിശോധിക്കുക. സാധാരണനിലയില് ഉണ്ടാവാറില്ല, വീഴ്ചയില് കൂര്‍ത്ത ഭാഗങ്ങളില് തട്ടിയല്ലാതെ.പൊള്ളലേറ്റ ഭാഗങ്ങള് പരിശോധിക്കുക.\nഇടിമിന്നലേല്‍ക്കുന്നവര്‍ക്ക് പൊള്ളലേല്‍ക്കുന്നത് സാധാരണയാണ്. തീപൊള്ളലേറ്റവര്‍ക്ക് ചെയ്യേണ്ട പ്രഥമ ശുശ്രൂഷ തന്നെയാണ് ഇതിനും അവലംബിക്കേണ്ടത്.പെട്ടന്ന് വൈദ്യസഹായം ലഭ്യമാക്കുക.\nഡയപ്പര് റാഷ് ഇല്ലാതാക്കാന് ചില വഴികളിതാ\nഡയപ്പര് റാഷ് എന്താണെന്ന് പലര്‍ക്കും അറിയില്ല. കുട്ടികളില് ഡയപ്പര് ഉപയോഗിക്കുമ്പോള് അത് ശരീരത്തിന്‍റെ ഭാഗത്ത് ചുവന്ന തടിപ്പുകള് ഉണ്ടാക്കുന്നു. ആദ്യം ഇതിന്‍റെ ഭാഗമായി ചുവന്ന നിറത്തിലുള്ള കുരുക്കളാണ് ഉണ്ടാവുന്നത്. എന്നാല് പിന്നീട് സംഗതി അല്‍പം കൂടി ഗുരുതരമാകും. ഇത് കുഞ്ഞിന് വലിയ രീതിയില് തന്നെ അസ്വസ്ഥതയും പ്രശ്നങ്ങളും ഉണ്ടാക്കാം. ഡയപ്പര് റാഷ് കണ്ടാല് പിന്നീട് കുഞ്ഞിനെ യാതൊരു കാരണവശാലും ഡയപ്പര് ധരിപ്പിക്കരുത്. ഇന്നത്തെ കാലത്ത് സൗകര്യം നോക്കി അമ്മമാര് ഡയപ്പര് ധരിപ്പിക്കുന്ന കാര്യത്തില് ഒരു പടി മുന്നിലാണ്. എന്നാല് പലപ്പോഴും ഇതുണ്ടാക്കുന്ന പ്രതിസന്ധികള് ചില്ലറയല്ല.\nഡയപ്പര് ഉപയോഗിക്കുമ്പോള് അമ്മമാര് പല കാര്യങ്ങളും ശ്രദ്ധിക്കേണ്ടതുണ്ട്. നിലവാരമുള്ളവ വേണം തിരഞ്ഞെടുക്കാന്. മൂന്നോ നാലോ മണിക്കൂര് കൂടുമ്പോള് ഡയപ്പറുകള് മാറ്റേണ്ടത് അത്യാവശ്യമാണ്. അല്ലെങ്കില് അത് കുഞ്ഞുങ്ങളില് ഗുരുതരമായ ആരോഗ്യ പ്രശ്നങ്ങള് ഉണ്ടാക്കുന്നു. ഇത് പെണ് കുഞ്ഞുങ്ങളില് മൂത്രത്തില് പഴുപ്പിന് കാരണമാകാം. മാത്രമല്ല പല വിധത്തിലുള്ള അണുബാധ ഉണ്ടാവാനും കാരണമാകുന്നു.\nകുഞ്ഞിന്‍റെ കാലുകള്‍ക്കിടയിലാണ് ഡയപ്പര് റാഷ് കാണുന്നതെങ്കില് ഡയപ്പര് മുറുക്കിക്കെട്ടുന്നത് മൂലമാണ് ഇത്തരത്തില് ഉണ്ടാവുന്നതെന്ന് കണക്കാക്കാം. മാത്രമല്ല വിയര്‍പ്പും കുട്ടികളില് ഡയപ്പര് റാഷിന് കാരണമാകുന്നു. സോപ്പിനോടുള്ള അലര്‍ജിയും ഡയപ്പര് റാഷിലേക്ക് നയിക്കുന്നു. ചില കുട്ടികളില് ഫംഗസ് ആക്രമണവും ഡയപ്പര് റാഷിന് കാരണമാകുന്നുണ്ട്. എന്നാല് ഇതിനെല്ലാം പരിഹാരം കാണാന് സഹായിക്കുന്ന ചില മാര്‍ഗ്ഗങ്ങളിതാ...\nകുട്ടികളെ ചൂടുവെള്ളത്തില് കുളിപ്പിക്കാം. ഇത് ഡയപ്പര് റാഷ് പോലുള്ള പ്രശ്നങ്ങള്‍ക്ക് വളരെയധികം പരിഹാരം നല്‍കുന്ന ഒന്നാണ്. ഇളംചൂടുവെള്ളത്തിലെ കുളി എന്തുകൊണ്ടും ഡയപ്പര് റാഷിനേയും ഫംഗസ് അണുബാധയേയും ഇല്ലാതാക്കുന്നു. കുട്ടികളെ കുളിപ്പിക്കുമ്പോള് എന്തായാലും ചൂടുവെള്ളത്തില് കുളിപ്പിക്കാന് ശ്രമിക്കുക.\nഡയപ്പര് റാഷ് ഉള്ള സ്ഥലങ്ങളില് അല്‍പം മുലപ്പാല് തേച്ച് പിടിപ്പിക്കുന്നതും ഇത്തരം ചര്‍മ്മ പ്രശ്നങ്ങളില് നിന്ന് കുഞ്ഞുങ്ങളെ രക്ഷിക്കുന്നു. അമ്മിഞ്ഞപ്പാലിന് മാറ്റാന് പറ്റാത്ത ഒരു രോഗവും കുട്ടികളില് ഇല്ല എന്നത് തന്നെയാണ് സത്യം. ഡയപ്പര് റാഷ് മാറാന് ഇത്രയേറെ ഫലപ്രദമായ ഒരു പരിഹാരമാര്‍ഗ്ഗമാണ് ഇത്.\nബേക്കിംഗ് സോഡക്ക് കുട്ടികളിലെ ഡയപ്പര് റാഷ് മാറ്റാനുള്ള കഴിവുണ്ട്. രണ്ട് ടേബിള് സ്പൂണ് ബേക്കിംഗ് സോഡ നാല് കപ്പ് വെള്ളത്തില് മിക്സ് ചെയ്ത് കുട്ടികളുടെ താഴ്ഭാഗം ഇത് കൊണ്ട് തുടച്ച് കൊടുക്കുക. മാത്രമല്ല ഇടക്കിടക്ക് ഡയപ്പര് മാറ്റാനും ശ്രദ്ധിക്കുക. ഇത് ഡയപ്പര് റാഷ് ഇല്ലാതാക്കുന്നു.\nഓട്സ് കൊണ്ട് കുട്ടികളിലെ ഡയപ്പര് റാഷ് മാറ്റാവുന്നതാണ്. ഒരു ടേബിള് സ്പൂണ് ഓട്സ് കുളിക്കുന്ന വെള്ളത്തില് ഇട്ട് 15 മിനിട്ടോളം ഇത് കുതിര്‍ത്ത് വെക്കാം. ഇതില് കുട്ടിയെ കുളിപ്പിക്കാം. ഇത് ഡയപ്പര് റാഷ് ഇല്ലാതാക്കുന്നു. അതിലുപരി ഇത്തരത്തില് കുട്ടികളുടെ ചര്‍മ്മത്തില് ഉണ്ടാവുന്ന പ്രശ്നങ്ങളെയെല്ലാം ഇല്ലാതാക്കുകയും ചെയ്യുന്നു.\nചെറിയ ആസിഡ് അടങ്ങിയ ദ്രാവകം പോലും കുഞ്ഞിന്‍റെ ചര്‍മ്മത്തെ പൊള്ളിക്കും. അതുകൊണ്ട് തന്നെ വിനാഗിരി ഉപയോഗിക്കുമ്പോള് അതീവ ശ്രദ്ധ അത്യാവശ്യമാണ്. ഉയര്‍ന്ന അളവില് പിച്ച് ലെവല് ഉണ്ട് വിനാഗിരിയില്. അരക്കപ്പ് വിനാഗിരിക്ക് അരബക്കറ്റ് വെള്ളമാണ് കണക്ക്. ഇതില് മുക്കിപ്പിഴിഞ്ഞ തുണി കൊണ്ട് കുഞ്ഞിനെ തുടച്ച്‌കൊടുക്കാം. ഇത് സ്ഥിരമായിട്ട് ചെയ്താല് കുഞ്ഞിന്‍റെ ഡയപ്പര് റാഷ് ഇല്ലാതാവുന്നു.\nഷിയ ബട്ടറാണ് ഡയപ്പര് റാഷിനുള്ള മറ്റൊരു പരിഹാരമാര്‍ഗ്ഗം. ഇതില് യീസ്റ്റ് കില്ലിംഗ് പ്രോപ്പര്‍ട്ടീസ് ഉണ്ടെന്ന് പറയാം. നിങ്ങളുടെ കുഞ്ഞിന്‍റെ താഴ് ഭാഗം വീര്യം കുറഞ്ഞ സോപ്പ് ഉപയോഗിച്ച് കഴുകാം. ഇതിനു ശേഷം അല്‍പം ഷിയ ബട്ടര് ഉപയോഗിച്ച് നല്ലതു പോലെ പുരട്ടിക്കൊടുക്കാവുന്നതാണ്. ഒരു മിനിട്ടിന ശേഷം നിങ്ങള്‍ക്ക് പുതിയ ഡയപ്പര് ധരിപ്പിക്കാം.\nഏത് പ്രശ്നത്തിനും പരിഹാരം കാണാനുള്ള കഴിവ് വെളിച്ചെണ്ണക്കുണ്ട്. വെളിച്ചെണ്ണ അല്‍പം എടുത്ത് റാഷസ് ഉള്ള ഭാഗങ്ങളില് തേച്ച് പിടിപ്പിക്കുക. ഇത് റാഷസ് മാറ്റുന്നു. കുട്ടികളിലായാലും വലിയവരിലായാലും വെളിച്ചെണ്ണ യാതൊരു തരത്തിലുള്ള ദോഷവും വരുത്തില്ല എന്നതാണ് സത്യം.\nചര്‍മ്മസംബന്ധമായ പ്രശ്നങ്ങള്‍ക്കെല്ലാം പരിഹാരം കാണാന് സഹായിക്കുന്ന ഒന്നാണ് കറ്റാര് വാഴ. കറ്റാര് വാഴ ഉപയോഗിച്ച് ഇത്തരം പ്രതിസന്ധികള് കുട്ടികളിലാണെങ്കില് പോലും ഇല്ലാതാക്കാം. അല്‍പം കറ്റാര് വാഴ നീര് എടുത്ത് ഇത് ഡയപ്പര് റാഷ് ഉള്ള സ്ഥലത്ത് തേച്ച് പിടിപ്പിക്കാം. ഇത്തരത്തില് ചെയ്യുന്നത് എല്ലാ തരത്തിലും കുട്ടികളില് ഉണ്ടാവുന്ന ചര്‍മ്മ അലര്‍ജിയെ ചെറുക്കുന്നു.\nചര്‍മ്മ പ്രശ്നങ്ങള് കുട്ടികളിലാണെങ്കില് പോലും എപ്സം സാള്‍ട്ട് ഉപയോഗിക്കാവുന്നതാണ്. ഇത് കുട്ടികളിലെ ചര്‍മ്മ പ്രശ്നത്തേപ്പോലും ഇല്ലാതാക്കുന്നു. അതുകൊണ്ട് തന്നെ ഡയപ്പര്‍റാഷിന് എപ്സം സാള്‍ട്ട് ഉപയോഗിക്കാം.\nക്രാന്‍ബെറി ജ്യൂസ് പുരട്ടുന്നതും കുട്ടികളില് ഉണ്ടാവുന്ന ഡയപ്പര് റാഷിനെ ചെറുക്കുന്നു. കുട്ടികളിലെ ഇത്തരം പ്രശ്നങ്ങള്‍ക്ക് പ്രശ്നബാധിത സ്ഥലത്ത് ക്രാന്‍ബെറി ജ്യൂസ് ചെറുതായി തേച്ച് കൊടുക്കുക. അല്‍പ സമയത്തിനു ശേഷം കഴുകിക്കളയാവുന്നതാണ്.\nഒലീവ് ഓയില് കുട്ടികളിലായാലും മുതിര്‍ന്നവരിലായാലും ഉണ്ടാവുന്ന ഏത് പ്രതിസന്ധിയേയും ഇല്ലാതാക്കുന്നു. ഒലീവ് ഓയില് ഉപയോഗിക്കുന്നത് കുട്ടികളിലെ ഡയപ്പര് റാഷിന് ഉത്തമ പരിഹാരം നല്‍കുന്ന ഒന്നാണ്. ഇത് കുഞ്ഞിന്‍റെ ചര്‍മ്മം മൃദുവാകാനും സഹായിക്കുന്നു.\nകോണ് സ്റ്റാര്‍ച്ച് ഇത്തരത്തില് കുഞ്ഞുങ്ങളിലെ ഡയപ്പര് റാഷിന് പരിഹാരം കാണാന് സഹായിക്കുന്ന ഒന്നാണ്. അതുകൊണ്ട് തന്നെ ഇത്തരം പ്രതിസന്ധികളെ ഇല്ലാതാക്കാന് ഏറ്റവും അധികം അമ്മമാര്‍ക്ക് വിശ്വസിച്ച് ഉപയോഗിക്കാവുന്ന നാടന് ഒറ്റൂലിയില് മികച്ചതാണ് കോണ് സ്റ്റാര്‍ച്ച്..\nവായുസഞ്ചാരം കടക്കാതെ എപ്പോഴും ഡയപ്പര് ഉപയോഗിക്കുമ്പോഴും ഡയപ്പര് റാഷസ് കുട്ടികളില് ഉണ്ടാവുന്നു. ഇത് പലപ്പോഴും പല വിധത്തിലാണ് കുഞ്ഞിന്‍റെ ആരോഗ്യത്തെ ബാധിക്കുന്നത്. അതുകൊണ്ട് തന്നെ കുട്ടികളില് എപ്പോഴും ഡയപ്പര് ഉപയോഗിക്കാതെ വീട്ടിലിരിക്കുന്ന സമയത്ത് ഫ്രീ ആയിട്ട് വിടണം.\nഡയപ്പര് ഉപയോഗിക്കുന്നതിനു പകരം തുണി ഉപയോഗിക്കുന്നതും നല്ലൊരു ആശയമാണ്. ഇത് കുട്ടികളില് അസ്വസ്ഥത ഉണ്ടാക്കില്ല എന്നതിലുപരി കുഞ്ഞിന്‍റെ ആരോഗ്യത്തെ സഹായിക്കുകയും ചെയ്യുന്നു. അതോടൊപ്പം കുഞ്ഞിന്‍റെ അസ്വസ്ഥ മാറി ആരോഗ്യമുള്ള കുഞ്ഞായി മാറാനും സഹായിക്കുന്നു.\nആപ്പിളില് ധാരാളം ഫൈബര് അടങ്ങിയിട്ടുണ്ട്. ഇത് ചീത്ത കൊളസ്ട്രോള് കുറയ്ക്കാന് സഹായിക്കും. അത് ഹൃദയാരോഗ്യത്തിന് സഹായിക്കുന്നു.\nആപ്പിള് രക്തത്തിന്‍റെ നൈട്രിക്ക് അമ്ലത്തിന്‍റെ അളവ് വര്‍ദ്ധിപ്പിക്കുകയും രക്തം കട്ടപിടിക്കുന്ന അവസ്ഥ ഇല്ലാതാക്കുകയും ഹ്യദയസ്തംഭനം ഒഴിവാകുകയും ചെയ്യുന്നു.\nആപ്പിളില് ക്വര്‍സെറ്റിന്, ട്രൈറ്റെര് ഫിനോയ്ഡ്സ് എന്നിവ അടങ്ങിയിട്ടുണ്ട്. ഇത് ക്യാന്‍സര് തടയുന്നതില് സഹായകരമാണ്. കോളന് , ലംഗ്സ്, ബ്രെസ്റ്റ് ക്യാന്‍സറുകള്..\nദഹന പ്രശ്നങ്ങള് മാറാന് ആപ്പിള് സഹായിക്കും. ഇതിലെ നാരുകളാണ് ഈ ഗുണം നല്‍കുന്നത്.\nപ്രമേഹം കുറയ്ക്കാന് ആപ്പിള് സഹായിക്കും. ഇതിലെ ഫൈറ്റോന്യൂട്രിയന്റുകള് , ആന്റിഓക്സിഡന്റുകള്, പോളിഫിനോളുകള് എന്നിവയാണ് ഇതിനു സഹായിക്കുന്നത്. ഇത് രക്തത്തിലെ ഗ്ലൂക്കോസ് തോത് കുറയ്ക്കും.\nവിളര്‍ച്ചയുള്ളവര്‍ക്ക് കഴിയ്ക്കാന് പറ്റിയ ഒരു ഫലവര്‍ഗമാണിത്. ഇതില് അയേണ് ധാരാളം അടങ്ങിയിട്ടുണ്ട്. ദിവസവും രണ്ടു മൂന്ന് ആപ്പിള് കഴിയ്ക്കുന്നത് ശരീരത്തിന് ആവശ്യമായ മുഴുവന് ഇരുമ്പും ലഭിക്കാന് സഹായിക്കും.\nനിങ്ങളുടെ തലച്ചോറിലെ കോശങ്ങള്‍ക്ക് ഉന്‍മേഷം നല്‍കാനും ബുദ്ധിശക്തി വര്‍ധിപ്പിക്കാന് ആപ്പിളിന് പ്രത്യേക കഴിവുണ്ട്.\nപല്ലുകളുടെ തിളക്കം വര്‍ധിപ്പിക്കാന് ആപ്പിള് കഴിക്കുക. ദിവസവും ആപ്പിള് കഴിച്ചാല് തിളങ്ങുന്ന പല്ലുകള് നിങ്ങള്‍ക്ക് ലഭിക്കും.\nഒരാപ്പിള് കഴിക്കുന്നതിലൂടെ ഒരു ദിവസം ആവശ്യമായ വിറ്റാമിന് സിയുടെ 14 ശതമാനത്തോളം ലഭ്യമാകും . ഇതിലൂടെ പനി, ജല ദോഷം എന്നിവ വരുന്നത് തടയാന് സാധിക്കും\nതാറാവുമുട്ടയ്ക്കും ഗുണങ്ങള് ഏറെയുണ്ട്\nമുട്ട ആരോഗ്യത്തിന് ഏറെ നല്ല ഒരു ഭക്ഷണമാണ്. സമീകൃതാഹാരം എന്ന ഗണത്തില് പെടുത്താവുന്ന ഒന്ന്. പ്രോട്ടീനുകളും കാല്‍സ്യവും വൈറ്റമിനുകളുമെല്ലാം അടങ്ങിയ ഒന്നാണ്. മുട്ട. വൈറ്റമിന് ഡിയുടെ ഒരു ഉറവിടം കൂടിയാണ് മുട്ട. വളരെ ചുരുക്കം ഭക്ഷണങ്ങളിലേ വൈറ്റമിന് ഡിയുള്ളൂ.\nമുട്ടയില് തന്നെ സാധാരണ കോഴിമുട്ടയാണ് നാം ഉപയോഗിയ്ക്കാറ്. കോഴിമുട്ട കൂടാതെ താറാമുട്ട എന്നറിയപ്പെടുന്ന താറാവുമുട്ടയും ആരോഗ്യഗുണങ്ങളില് മുന്‍പന്തിയിലാണ്. എന്നാല് അധികം പേര് ഇതുപയോഗിയ്ക്കാറില്ലെന്നതാണ് സത്യം.\nതാറാവുമുട്ടയ്ക്കും ഗുണങ്ങള് ഏറെയുണ്ട്. കോഴിമുട്ടയെപ്പോലെയോ അതിനേക്കാളേറെയോ ഗുണങ്ങള് നല്‍കുന്ന ഒന്നാണിത്. പ്രോട്ടീന് സമ്പുഷ്ടമാണ് താറാവുമുട്ട. ശരീരത്തിന് ദിവസവും വേണ്ടതിന്‍റെ 18 ശതമാനവും പ്രോട്ടീന് ഒരു താറാവുമുട്ടയില് നിന്നും ലഭിയ്ക്കും.\nമറ്റൊന്ന് ഇതില് അടങ്ങിയിരിയ്ക്കുന്ന വൈറ്റമിന് എ ആണ്. ദിവസവും വേണ്ട വൈറ്റമിന് എയുടെ 9.4 ശതമാനം ഒരു താറാവുമുട്ടയില് നിന്നും ലഭിയ്ക്കും. വൈറ്റമിന് എ കണ്ണിന്‍റെ ആരോഗ്യത്തിന് ഏറെ പ്രധാനമാണ്. പോരാത്തതിന് പ്രതിരോധശേഷിയ്ക്കും എല്ലുകള്‍ക്കും.\nദിവസവും ശരീരത്തിന് ആവശ്യമായ വൈറ്റമിന് ഇയില്3ശതമാനവും താറാവുമുട്ടയിലുണ്ട് വൈറ്റമിന് എയ്ക്കും വൈറ്റമിന് ഇയ്ക്കു പുറമെ വൈറ്റമിന് ബി 12 താറാമുട്ടയിലുണ്ട്.\nസെലേനിയം, അയേണ് എന്നിവയുടെ ഉറവിടം കൂടിയാണ് താറാവുമുട്ട. സലേനിയം തൈറോയ്ഡ് ഗ്ലാന്‍റിന്‍റെ പ്രവര്‍ത്തനത്തെ സഹായിക്കുന്ന ഒന്നാണ്. അയേണ് രക്തമുണ്ടാകാനും ഓക്സിജന് കോശങ്ങളിലെത്തിയ്ക്കാനും സഹായിക്കും. ഇതിനു പുറമെ ഇതില് സിങ്ക്, ഫോസഫറസ്, കാല്‍സ്യം എന്നിവയെല്ലാം അടങ്ങിയിട്ടുണ്ട്.\nതാറാവുമുട്ടയുടെ ഒരു പ്രശ്നമെന്നു പറയാവുന്നത് ഇതിലെ കൊളസ്ട്രോള് തോതാണ്. ഒരു താറാവുമുട്ടയില് 619 മില്ലീഗ്രാം കൊളസ്ട്രോള് അടങ്ങിയിട്ടുണ്ട്. ശരീരത്തിന് വേണ്ടതിനും ഇരട്ടിയെന്നു പറയാം. എന്നാല് ഇത് മിതമായ തോതില് കഴിച്ചാല് ദോഷം വരികയുമില്ല. ശരീരത്തിലെ ഫ്രീ റാഡിക്കലുകളെ ഒഴിവാക്കി ക്യാന്‍സര് പോലുള്ള രോഗങ്ങള് തടയാനും താറാവുമുട്ട ഏറെ ന്ല്ലതാണ്.\nദിവസം ഒരു താറാവുമുട്ട കഴിച്ചാല് ഗുണം അദ്ഭുതപ്പെടുത്തും\nദഹനേന്ദ്രിയത്തിന്‍റെആരോഗ്യത്തിന് : ദഹനേന്ദ്രിയത്തിന്‍റെ ആരോഗ്യത്തിന് ഉത്തമമായ ഒന്നാണ് താറാവുമുട്ട. ഇതില് വൈറ്റമിന് എ, വൈറ്റമിന് ഇ എന്നിവയാണ് ഇതിനായി സഹായിക്കുന്നത്. വൈറ്റമിന് ഇ ഉള്ളതുകൊണ്ടുതന്നെ ഇത് എളുപ്പത്തില് ദഹിയ്ക്കുകയും ചെയ്യും.\nഎല്ലുകളുടെ ആരോഗ്യത്തിന് : എല്ലുകളുടെ ആരോഗ്യത്തിന് ഏറെ ഉത്തമമാണ് താറാവുമുട്ട. എല്ലുകള്‍ക്കൊപ്പം പല്ലുകളുടെ ആരോഗ്യത്തിനും ഇത് അത്യുത്തമമാണ്. ഇതിലെ വൈറ്റമിനുകളും ധാതുക്കളുമാണ് ഈ ഗുണം നല്‍കുന്നത്.\nശരീരത്തിന് പ്രതിരോധശേഷി : ശരീരത്തിന് പ്രതിരോധശേഷി നല്‍കാന് സാധിയ്ക്കുന്ന ഒന്നാണ് താറാവുമുട്ട. ഇതിലെ വൈറ്റമിന് എ തന്നെയാണ് പ്രധാന ഗുണം നല്‍കുന്നത്. വൈറ്റമിന് എ പൊതുവെ ശരീരത്തിന് പ്രതിരോധശേഷി നല്‍കുന്ന ഒന്നാണ്.\nകണ്ണിന്‍റെ ആരോഗ്യത്തിന് : കണ്ണിന്‍റെ ആരോഗ്യത്തിന് സഹായിക്കുന്ന പല ഘടകങ്ങളും ഒരു താറാവുമുട്ടയില് അടങ്ങിയിട്ടുണ്ട്. പ്രത്യേകിച്ച് വൈറ്റമിന് എ, തിമിരം, നിശാന്ധത തുടങ്ങിയ പല പ്രശ്നങ്ങള്‍്ക്കുമുളള നല്ലൊരു മരുന്നാണിത്.\nതടി കുറയ്ക്കാന് : താറാവുമുട്ട തടി കുറയ്ക്കാനും ഏറെ നല്ലതാണ്. ഇതില് വൈറ്റമിന് ഇ അടങ്ങിയിട്ടുണ്ട്. ഇത് ശരീരത്തിന്‍റെ അപചയപ്രക്രിയ വര്‍ദ്ധിപ്പിയ്ക്കും. ഇതുവഴി തടി കുറയ്ക്കാനും കൊഴുപ്പു കത്തിച്ചു കളയാനുമെല്ലാം ഏറെ നല്ലതാണ്. മാത്രമല്ല, വൈറ്റമിന് എയ്ക്കൊപ്പം വൈറ്റമിന് ഇ ചേരുമ്പോള് ആന്‍റിഓക്സിഡന്‍റ് ഗുണമാണ് നല്‍കുന്നത്. ഇത് ശരീരത്തിലെ ഫ്രീ റാഡിക്കലുകളും ടോക്സിനുമെല്ലാം അകറ്റും. ഇതും തടി കുറയാന് സഹായിക്കും.\nരക്താണുക്കളുടെ ഉല്‍പാദനത്തിന് : രക്താണുക്കളുടെ ഉല്‍പാദനത്തിന് സഹായിക്കുന്ന ഒന്നാണ് താറാവുമുട്ട. ആര്‍ബിസി ഉല്‍പാദനത്തിന് സഹായിക്കുന്നതു കൊണ്ടുതന്നെ അനീമിയ പോലെ പ്രശ്നങ്ങളുള്ളവര്‍ക്കു കഴിയ്ക്കാന് പറ്റിയ ഒന്നാണിത്. ഇതില് ധാരാളം അയേണ് അടങ്ങിയിട്ടുള്ളതാണ് ഗുണം ചെയ്യുന്നത്.\nമസിലുകളുണ്ടാകാന് : പുരുഷന്മാര്‍ക്ക് മസിലുകളുണ്ടാകാന് പറ്റിയ നല്ലൊരു വഴിയാണിത്. മാത്രമല്ല, കഠിനമായ ശാരീരിക അധ്വാനം വേണ്ടി വരുന്നവര്‍ക്ക് ശക്തിയും ബലവും നല്‍കാന് സഹായിക്കുന്ന ഒന്നാണിത്.\nതലച്ചോറിന്‍റെ ആരോഗ്യത്തിന് : തലച്ചോറിന്‍റെ ആരോഗ്യത്തിന് ഉത്തമമായ ഒന്നാണ് താറാവുമുട്ട. പ്രത്യേകിച്ചു കുട്ടികള്‍ക്ക്. ബുദ്ധിശക്തിയും ഓര്‍മശക്തിയും വര്‍ദ്ധിപ്പിയ്ക്കാന് ഇതിലെ ഘടകങ്ങള് സഹായിക്കും. തലച്ചോറിന്‍റെ പ്രവര്‍ത്തനങ്ങള് നല്ലപോലെ നടക്കാന് സഹായിക്കും.\nഊര്‍ജം നല്‍കാന് : ശരീരത്തിന് ഊര്‍ജം നല്‍കാന് പറ്റിയ വഴിയാണ് താറാവുമുട്ട. ഇതില് കൊഴുപ്പും പ്രോട്ടീനുമുണ്ട്. ഇത് എളുപ്പത്തില് ഊര്‍ജമായി മാറും. പ്രോട്ടീന് ഉള്ളതുകൊണ്ടുതന്നെ പെട്ടെന്നു വയര് നിറഞ്ഞ തോന്നലുമുണ്ടാകും.\nചര്‍മത്തിന്‍റെ ആരോഗ്യത്തിന് : ചര്‍മത്തിന്‍റെ ആരോഗ്യത്തിന് മികച്ച ഒന്നാണ് താറാവുമുട്ട. ഇതിലെ വൈറ്റമിന് ഡി വരണ്ട ചര്‍മത്തിന് ഏറെ ഗുണകരമാണ്. ചര്‍മത്തിന് തിളക്കവും ചെറുപ്പവുമെല്ലാം നല്‍കും. ചുളിവുകള് തീര്‍ക്കും. വൈറ്റമിന് ഡിയും വൈറ്റമിന് ഇയുമെല്ലാം ചര്‍മാരോഗ്യത്തിന് ഏറെ ഗുണകരമാണ്.\nമൈക്രോവേവ് ഓവന്: ഉപയോഗം സൂക്ഷിച്ചുവേണം\nഇന്ന് അടുക്കളയിലെ ഒഴിച്ചുകൂടാനാകാത്ത ഉപകരണങ്ങളില് ഒന്നായി മൈക്രോവേവ് ഓവനുകള് മാറിക്കഴിഞ്ഞു. ഭക്ഷണസാധനങ്ങള് പെട്ടെന്ന് ചൂടാക്കി എടുക്കാനും പാകം ചെയ്യാനും കഴിയുന്ന ഉപകരണമെന്ന നിലയില് സ്ത്രീകളുടെ ഇഷ്ടഉപകരണങ്ങളുടെ പട്ടികയിലാണ് ഓവനുകള് ഉള്ളത്. എളുപ്പത്തിലും വേഗത്തിലും ഭക്ഷണ സാധനങ്ങള് തയ്യാറാക്കാന് ഓവന് സഹായിക്കുന്നുവെന്നത് നേര് തന്നെ. എന്നാല് ഇത് ഉപയോഗിക്കുന്നത് വഴിയുള്ള ഗുരുതര ആരോഗ്യ പ്രത്യാഘാതങ്ങളെക്കുറിച്ച് എത്ര പേര്‍ക്ക് അറിയാം?\nമൈക്രോവേവ് ഓവന് പ്രസരിപ്പിക്കുന്ന റേഡിയേഷന് ഗുരുതര ആരോഗ്യ പ്രശനങ്ങള് സൃഷ്ടിക്കുന്നുവെന്ന് പഠനങ്ങള് ചൂണ്ടിക്കാട്ടുന്നു. ഓവനില് ഭക്ഷണ പദാര്‍ഥം വെച്ച് ബട്ടണ് ഓണ് ചെയ്യുന്നതോടെ മെക്രോവെയ്വ് തരംഗങ്ങള് ഓവനുള്ളില് പ്രസരണം ചെയ്യപ്പെടുകയും അതുവഴി ഭക്ഷണം ചൂടാകുകയോ പാകപ്പെടുകയോ ചെയ്യുകയാണ്. ഈ സമയം 2,500 മെഗാഹേര്‍ട്സ് ഇലക്‌ട്രോ മാഗ്നറ്റിക് റേഡിയേഷന് ഉത്പാദിപ്പിക്കപ്പെടുന്നുവെന്നാണ് വിദഗ്ധര് ചൂണ്ടിക്കാട്ടുന്നത്.\nഓവനുകള് നിരവധി ആരോഗ്യ പ്രശ്നങ്ങള്‍ക്ക് കാരണമാകുന്നുണ്ട്. മനുഷ്യന്‍റെ പ്രത്യുത്പാദന വ്യവസ്ഥയെ ഇത് താറുമാറാക്കുമെന്ന് പഠനങ്ങള് പറയുന്നു. ഇതുവഴി ജനിതക വൈകല്യങ്ങള്‍ക്ക് വരെ ഓവന് കാരണമാകുന്നുണ്ട്. സ്ഥിരമായ ഓവന് ഉപയോഗം ക്യഅന്‍സറിനും വഴിവെക്കും. മനുഷ്യന്‍റെ രോഗപ്രതിരോധ ശേഷിയേയും ഇത് തകരാറിലാക്കുന്നു. ഓവനില് പാകം ചെയ്ത ഭക്ഷണ പഥാര്‍ഥങ്ങള് സ്ഥിരമായി ഉപയോഗിക്കുന്നത് ചിലരില് ഉയര്‍ന്ന തോതിലുള്ള പ്രമേഹത്തിനും കാരണമാകുന്നുണ്ട്.\nമെക്രോവേവ് ഓവന് ഉപയോഗിക്കുമ്പോള് ശ്രദ്ധിക്കേണ്ട കാര്യങ്ങള്\nഓവനുകള് തീരെ ഉപയോഗിക്കരുതെന്നല്ല പറഞ്ഞുവരുന്നത്. മറിച്ച് സുരക്ഷിതമായ രീതിയില് ഉപയോഗിച്ച് അതുവഴിയുള്ള പ്രത്യാഘാതങ്ങള് ഒരു പരിധി വരെ തടയാനാകും.\nകുട്ടികള്‍ക്കുള്ള ഭക്ഷണ പദാര്‍ഥങ്ങള് ഒരു കാരണത്താലും ഓവനില് തയ്യാറാക്കരുത്.\nഓവനില് പാകം ചെയ്യുന്ന വസ്തുക്കള് നന്നായി കഴുകിയ ശേഷം ഓവനില് വെക്കുക.\nനിര്‍ദിഷ്ട സമയത്തിലും കൂടുതല് നേരം ഓവന് പ്രവര്‍ത്തിപ്പിക്കരുത്.\nമാംസങ്ങളും ലഘുകടികളും ഉണ്ടാക്കുന്നതിന് പകരം പച്ചക്കറികള് പാകം ചെയ്യാന് ഓവന് ഉപയോഗിക്കുക.\nവെള്ളമോ വറ്റു ദ്രവ്യ വസ്തുക്കളോ ഓവനില് അമിതമായി ചൂടാക്കരുത്. വെള്ളവും മറ്റും ചൂടാക്കാന് ഓവന് ഉപയോഗിക്കാതിരിക്കുന്നതാണ് ഉത്തമം.\nപതിമുകം ശീലമാക്കിയാല് ഗുണങ്ങളേറെയാണ്\nനഗരങ്ങളിലും ഗ്രാമങ്ങളിലും ദാഹശമനത്തിനായി അധികം പേരും ഉപയോഗിക്കുന്ന ഒരു വൃക്ഷമാണ് പതിമുകം. ഇതിന്‍റെ നിറമാര്‍ന്ന വെള്ളം ഏറെ രുചികരം. ഒട്ടും വാസനയില്ലാത്ത പതിമുകവെള്ളത്തിനു അതിയായ ഔഷധഗുണമുണ്ടെന്ന കാര്യം ഇപ്പോള് ഏറെ പേര് അറിഞ്ഞുകഴിഞ്ഞു. ഇതിന്‍റെ കാതലാണ് ദാഹശമിനിയായി ഉപയോഗിച്ചുവരുന്നത്.\nപതിമുകം കാതലിന് റേഡിയോ പ്രസരണത്തില് പ്രതിരോധശേഷിയുണ്ടെന്ന് കരുതപ്പെടുന്നു. ത്വക്ക് ദൂഷ്യം, രക്തത്തിലെ ദൂഷ്യം, മൂത്രാശയ കല്ലുകള്, പുകച്ചില് തുടങ്ങിയ രോഗങ്ങള്‍ക്ക് ഫലപ്രദമാണ്.നെഞ്ചെരിച്ചില്, ദഹനക്കുറവ്, വിശപ്പില്ലായ്മ, വയറ് എരിച്ചില് എന്നിവയ്ക്ക് ശമനം തരുന്നു.\nചപ്പങ്ങം എന്ന പേരില് പറമ്പിന്‍റെ മൂലയില് മാറ്റിനിര്‍ത്തിയിരുന്ന ഒരു തരം മുള്‍വൃക്ഷമാണ് പതിമുകം. വ്യാവസായികാവശ്യങ്ങള്‍ക്കും ഭക്ഷ്യയോഗ്യമായ നിറമായും വ്യാപകമായി ഉപയോഗിക്കുവാന് തുടങ്ങിയത് മുതല് പതിമുകത്തിന്‍റെ നിലവാരമുയര്‍ന്നു. പെട്ടെന്ന് വളര്‍ച്ച പ്രാപിക്കുന്നതും ഏറെ ശ്രദ്ധയൊന്നും ആവശ്യമില്ലാത്തതുമായ ഒരു വൃക്ഷമാണിത്.\nഗര്‍ഭസ്ഥിരീകരണ സ്വഭാവമുള്ളതും മുലപ്പാല് വര്‍ദ്ധിപ്പിക്കുന്നതും ശരീരത്തെ തടിപ്പിക്കുന്നതുമായ പതിമുകം ആയുര്‍വേദത്തില് നിരവധി ഔഷധങ്ങളില് ഉപയോഗിച്ചുവരുന്നുണ്ട്. നവജാത ശിശുക്കളെ പതിമുകം ഇട്ട് തിളപ്പിച്ച വെള്ളത്തില് കുളിപ്പിച്ചാല് ചര്‍മ്മത്തിന് നിറം കൂടുകയും ത്വക്ക് രോഗങ്ങള് വരാതിരിക്കുകയും ചെയ്യും. കൂടാതെ യുവതി-യുവാക്കള്‍ക്കുണ്ടാകുന്ന മുഖക്കുരു, മുഖത്തെ കറുത്തപാടുകള്, കരിവാളിപ്പ് എന്നീ അസുഖങ്ങള്‍ക്ക് പതിമുകം തിളപ്പിച്ച വെള്ളം കൊണ്ട് കഴുകുന്നതും ഇതേവെള്ളം ധാരാളം കുടിക്കുന്നതും നല്ല ഗുണം ചെയ്യും.\nരക്തശുദ്ധീകരണ പ്രക്രിയയില് വൃക്കയുടെ പ്രവര്‍ത്തനത്തെ ഏറെ സഹായിക്കുന്ന ഈ വൃക്ഷകാതലിനോടൊപ്പം ഞെരിഞ്ഞല്, ഏകനായകം, തഴുതാമവേര് കൂട്ടിചേര്‍ത്ത് വെന്ത വെള്ളം കുടിക്കുന്നത് പ്രമേഹരോഗികള്‍ക്കും കൊളസ്ട്രോള് കൂടുതലുള്ളവര്‍ക്കും രോഗശമനത്തിനു വേഗത കൂട്ടും.\nകുഞ്ഞുങ്ങളെ എറിഞ്ഞ് പിടിക്കല്ലേ\nനിറുത്താതെ കരയുന്ന കുട്ടിയുടെ കരച്ചില് നിര്‍ത്താന് കൈകളില് നിന്ന്പൊക്കി മുകളിലേക്ക് എറിഞ്ഞ് തിരികെ കൈകളില് പിടിക്കുന്ന മാജിക്ക് കാണിക്കുന്നവരാണ് ഏറെയും. എന്നാല്, ഇത്തരത്തില് കുട്ടികളുടെ ശരീരം ഉലയുന്നത് മൂലം ധാരാളം ആരോഗ്യപ്രശ്നങ്ങളും മരണവും വരെ സംഭവിച്ചേക്കാംഎന്നാണ് വിദഗ്ദ്ധരുടെ മുന്നറിയിപ്പ്. ഇങ്ങനെ കുലുക്കുന്നതുമൂലം കുട്ടികള്‍ക്കുണ്ടാകുന്ന പ്രശ്നങ്ങളെ ഷേയ്ക്കന് ബേബി സിന്‍ഡ്രോം എന്നാണ് വിളിക്കുന്നത്.\nഇങ്ങനെ ശരീരത്തിനുണ്ടാകുന്ന ഉലച്ചില് തലച്ചോറിന്ക്ഷതമേല്‍ക്കാന് കാരണമാകാം. ഇത് പിന്നീട് അപസ്മാരത്തിനും മറ്റ് വൈകല്യങ്ങള്‍ക്കും കാരണമാകുകയും ചെയ്യാം. പുറത്ത് ബാഹ്യ ലക്ഷണങ്ങള് ഒന്നുംഉണ്ടാവില്ല എന്നതിനാല് പെട്ടെന്ന് കണ്ടെത്താനും ബുദ്ധിമുട്ടാണ്.\nഎന്താണ് സെപ്റ്റിക് ഷോക്ക്?\nശരീരത്തെ മൊത്തത്തില് ബാധിക്കുന്ന അണുബാധ മൂലം രക്തസമ്മര്‍ദം അപകടകരമാം വിധം താഴുന്ന അതീവ ഗുരുതരമായ അവസ്ഥയാണ് ടോക്സിക് ഷോക്ക് സിന്‍ഡ്രോം. രോഗകാരണമായ ബാക്ടീരിയ, ഫംഗസ് അല്ലെങ്കില് വൈറസ് അല്ലെങ്കില് ഇവയുടെ വിഷാംശം ഒരു പ്രത്യേക ഭാഗത്തെയോ അല്ലെങ്കില് ശരീരത്തെ പൊതുവായോ ആക്രമിക്കുന്നതിനെയാണ് സെപ്സിസ് എന്നു പറയുന്നത്.\nസെപ്റ്റിക്ക് ഷോക്ക് ആയിമാറുന്ന അണുബാധയ്ക്ക് ബാക്ടീരിയകളാണ് സാധാരണ കാരണമാവുന്നത്. ഫംഗസുകളും ഇതിനു കാരണമാകാമെങ്കിലും വൈറസുകള് മൂലം അപൂര്‍വമായി മാത്രമേ ഈ സ്ഥിതിവിശേഷമുണ്ടാവുകയുള്ളൂ.\nബാക്ടീരിയ അല്ലെങ്കില് ഫംഗസ് പുറത്തുവിടുന്ന വിഷപദാര്‍ത്ഥങ്ങള് മൂലം കോശകലകള്‍ക്ക് തകരാര് സംഭവിക്കുന്നു. ശരീരം ഇതിനെതിരെ ശക്തമായ കോശജ്വലനത്തോടെയുള്ള (ഇന്‍ഫ്ളമേഷന്))) പ്രതികരണം നടത്തുകയാണെങ്കില് സെപ്സിസ് ഗുരുതരമാവും. രക്തധമനികളില് ഉണ്ടാകുന്ന ചെറിയ തടസ്സങ്ങള് മൂലം ശരീരത്തിലെ വിവിധ കോശകലകളിലേക്കുള്ള ഓക്സിജന്‍റെയും പോഷകങ്ങളുടെയും വിതരണം തടസ്സപ്പെടാന് കാരണമാവുന്നു. അവയവങ്ങള് പ്രവര്‍ത്തനരഹിതമാകുന്നതിനും രക്തസമ്മര്‍ദം കുറയുന്നതിനും ഇത് കാരണമായേക്കാം. കുറഞ്ഞ രക്തസമ്മര്‍ദത്തോടു കൂടിയ ഗുരുതരമായ സെപ്സിസിനെയാണ് സെപ്റ്റിക് ഷോക്ക് എന്ന് വിളിക്കുന്നത്. ഈ അവസ്ഥ സങ്കീര്‍ണതകള്‍ക്കും മരണത്തിനും വരെ കാരണമായേക്കാം.\nപ്രതിരോധ ശേഷി ദുര്‍ബലമാക്കുന്ന എയിഡ്സ് പോലെയുള്ള രോഗാവസ്ഥകള്\nജനീഷ്യോയൂറിനറി സംവിധാനത്തെയും ആമാശയത്തെയും കുടലുകളെയും കരള്, പിത്തസഞ്ചി, പിത്താശയക്കുഴലുകള് എന്നിവയെയും ബാധിക്കുന്ന രോഗങ്ങള്\nഉള്ളില് കടത്തുന്ന കത്തീറ്ററുകള്\nദീര്‍ഘകാലം ആന്‍റിബയോട്ടിക്കുകള് ഉപയോഗിക്കുന്നത്\nഅടുത്തകാലത്ത് ഉണ്ടായ അണുബാധ\nഅടുത്തകാലത്ത് നടത്തിയ ശസ്ത്രക്രിയ\nസ്റ്റിറോയിഡുകളുടെ ഉപയോഗം (പ്രതിരോധശേഷിയെ അമര്‍ച്ചചെയ്യുന്ന മരുന്നുകള്)\nഅവയവം മാറ്റിവയ്ക്കല് അല്ലെങ്കില് മജ്ജ മാറ്റിവയ്ക്കല്\nതലച്ചോര്, ഹൃദയം, വൃക്കകള്, കുടല് തുടങ്ങി ശരീരത്തിന്‍റെ ഏതു ഭാഗയത്തെ വേണമെങ്കിലും സെപ്റ്റിക് ഷോക്ക് ബാധിക്കാം. ഇതിന്‍റെ ലക്ഷണങ്ങള് ഇനി പറയുന്നു;\nവിളറിയതും തണുത്തതും ഈര്‍പ്പമുള്ളതുമായ ചര്‍മ്മം\nവളരെ താഴ്ന്നത് അല്ലെങ്കില് ഉയര്‍ന്ന ശരീരോഷ്മാവ്\nക്ഷീണം, മയക്കം, വിക്ഷോഭം\nസെപ്റ്റിക് ഷോക്ക് നേരത്തെ കണ്ടുപിടിക്കുന്നത് ജീവന് നിലനിര്‍ത്താനുള്ള സാധ്യത വര്‍ധിപ്പിക്കും. അണുബാധയുടെ കാരണം, പ്രവര്‍ത്തനരഹിതമായ അവയവങ്ങള്, എത്രത്തോളം വേഗത്തില് ചികിത്സ ലഭ്യമാക്കി എന്നിവയുടെ അടിസ്ഥാനത്തിലായിരിക്കും സെപ്റ്റിക് ഷോക്ക് ബാധിച്ച വ്യക്തിയുടെ അതിജീവനം.\nബാക്ടീരിയ അണുബാധകള്‍ക്ക് ശരിയായ ചികിത്സ തേടുന്നത് സഹായകരമായിരിക്കും. സെപ്റ്റിക്ക് ഷോക്കിന്‍റെ മിക്ക കേസുകളും പ്രതിരോധിക്കാന് കഴിയാത്തതാണ്.\nശ്വസന പ്രക്രിയ തടസ്സപ്പെടുന്നു\nഗംഗ്രീന് (രക്തയോട്ടമില്ലാത്തതു കാരണമോ അണുബാധ മൂലമോ കോശകലകള് നശിക്കുന്ന അവസ്ഥ)\nസെപ്റ്റിക്ക് ഷോക്കിന്‍റെ ലക്ഷണങ്ങള് കണ്ടാല് അടിയന്തിരമായി വൈദ്യസഹായം തേടുക.\nനെല്ലിക്ക ജ്യൂസിന്‍റെ ആരോഗ്യഗുണങ്ങള്\nനെല്ലിക്ക ജ്യൂസ് സ്ഥിരമായി കഴിച്ചാല് ഉണ്ടാകുന്ന ആരോഗ്യകരമായ മാറ്റങ്ങളെക്കുറിച്ചറിയൂ..\nനെല്ലിക്ക ജ്യൂസ് പ്രമേഹ രോഗികള്‍ക്ക് ഉത്തമ ഔഷധമാണ്. ഇത് രക്തത്തിലെ പഞ്ചസാരയുടെ അളവിനെ കൃത്യമാക്കുന്നു. ഇതിലൂടെ പ്രമേഹം നിയന്ത്രണവിധേയമാകുന്നു.\nകൊളസ്ട്രോള് കുറയ്ക്കുന്ന കാര്യത്തിലും നെല്ലിക്ക മുന്‍പിലാണ്. ചില സമയങ്ങളില് ആര്‍ത്തവവുമായി ബന്ധപ്പെട്ട് കൊളസ്ട്രോളിന്റെ അളവ് കുറയുകയും കൂടുകയും ചെയ്യുന്നു. ഇതിനെ പ്രതിരോധിയ്ക്കാന് നെല്ലിക്ക ജ്യൂസ് കുടിയ്ക്കുന്നത് നല്ലതാണ്.\nക്യാന്‍സര് പ്രതിരോധിയ്ക്കാനും നെല്ലിക്ക ജ്യൂസ് നല്ലതാണ്. ആന്‍റെ ഓക്സിഡന്‍റ് ധാരാളം അടങ്ങിയതിനാല് ഇത് ക്യാന്‍സര് കോശങ്ങളെ നശിപ്പിക്കുന്നു.\nജലദോഷവും പനിയുമാണ് മറ്റൊരു പ്രശ്നം. ഇതിനെ എളുപ്പത്തില് തുരത്താനും നെല്ലിക്ക ജ്യൂസ് കഴിച്ചാല് മതി.\nവായിലെ അള്‍സറിനെ പ്രതിരോധിയ്ക്കാനും നെല്ലിക്ക ജ്യൂസ് ഉത്തമമാണ്.\nലൈംഗിക ജീവിതം ആസ്വാദ്യകരമാക്കാനും നെല്ലിക്ക ജ്യൂസ് കഴിയ്ക്കാം.\nവിറ്റാമിന് സി ധാരാളം അടങ്ങിയിട്ടുണ്ടെന്നത് തന്നെയാണ് ഇതിന് കാരണം.മുടി വളര്‍ച്ച മെച്ചപ്പെടുത്തുന്നതിന് നെല്ലിക്ക ജ്യൂസ് ശീലമാക്കാം. എല്ലാ ദിവസവും രാവിലെ നെല്ലിക്ക ജ്യൂസ് കഴിയ്ക്കുന്നത് മുടി വളര്‍ച്ചയെ വേഗത്തിലാക്കുന്നു.\nചര്‍മ്മസംരക്ഷണത്തിനും ഏറ്റവും ബെസ്റ്റ് മാര്‍ഗ്ഗമാണ് നെല്ലിക്ക ജ്യൂസ്. ഇത് ചര്‍മ്മത്തിന് പ്രായാധിക്യം മൂലമുണ്ടാകുന്ന പ്രശ്നങ്ങളില് നിന്ന് സഹായിക്കുന്നു.\nകുട്ടികളിലെ വിളര്‍ച്ചയുടെ ലക്ഷണങ്ങള്\nകുട്ടികള്‍ക്ക് ആരോഗ്യ പ്രശ്‌നങ്ങള് പല തരത്തിലാണ് ബാധിക്കുന്നത്. കുട്ടികളില് രോഗപ്രതിരോധ ശേഷി കുറവായിരിക്കും. അതുകൊണ്ട് തന്നെയാണ് അസുഖങ്ങള് വളരെ വേഗത്തില് കുട്ടികളെ പിടികൂടുന്നത്. അനീമിയ ഇത്തരത്തില് കുട്ടികളെ പ്രതിസന്ധിയിലാക്കുന്ന ഒന്നാണ്. കുട്ടികളില് പല കാരണങ്ങള് കൊണ്ടും അനീമിയ ഉണ്ടാവാം. ഭക്ഷണത്തിന്‍റെ അഭാവം തന്നെയാണ് പലപ്പോഴും കുട്ടികളിലെ വിളര്‍ച്ചക്ക് കാരണം.\nഅനീമിയ ചികിത്സിച്ച് ഭേദമാക്കാന് കഴിയും. എന്നാല് കൃത്യസമയത്ത് ചികിത്സിച്ചില്ലെങ്കില് ഇത് കുട്ടികളില് പല തരത്തിലുള്ള വൈകല്യങ്ങളും ഉണ്ടാക്കും. ഗുരുതരമായ ആരോഗ്യ പ്രശ്‌നങ്ങളിലേക്കാണ് ഇത് വിരല് ചൂണ്ടുന്നത്. കുട്ടികളിലെ അനീമിയയുടെ ലക്ഷണങ്ങള് എന്തൊക്കെ എന്ന് നോക്കാം.\nതളര്‍ച്ചയും ക്ഷീണവും ഓക്‌സിജന് വഹിക്കുന്ന ചുവപ്പ് രക്തകോശങ്ങളുടെ കുറവ് മൂലം ശരീരത്തിലെ അവയവങ്ങള് ശരിയായി പ്രവര്‍ത്തിക്കാതാവും. ശരീരത്തിന്‍റെ സാധാരണമട്ടിലുള്ള പ്രവര്‍ത്തനത്തിന് ഓക്‌സിജന് ആവശ്യമായതിനാല് അതിന്‍റെ അപര്യാപ്തത ക്ഷീണവും തളര്‍ച്ചയുമുണ്ടാക്കും.\nവിളറിയ ചര്‍മ്മം അനീമിയ ഉള്ള കുട്ടികള് ചുവന്ന രക്തകോശങ്ങള് കുറഞ്ഞവരോ, അല്ലെങ്കില് ഹീമോഗ്ലോബിന്‍റെ അളവ് കുറഞ്ഞവരോ ആണ്. ഇത് വിളര്‍ച്ചയുണ്ടാക്കും. കുട്ടികളിലെ അനീമിയയുടെ പ്രധാന ലക്ഷണമാണ് വിളര്‍ച്ച.\nശ്വാസതടസ്സം കുട്ടികളുടെ ശരീരത്തിന്‍റെ എല്ലാ ഭാഗങ്ങളിലേക്കും ഓക്‌സിജന് വഹിച്ചുകൊണ്ടുപോകുന്ന ചുവന്ന രക്തകോശങ്ങള് കുറവായിരിക്കും. ഹൃദയത്തിലേക്കുള്ള ഓക്‌സിജന്‍റെ കുറവ് ശ്വാസതടസ്സത്തിന് കാരണമാകും\nഅസാധാരണമായ ഭക്ഷണങ്ങളോടുള്ള ആഗ്രഹം ചില കുട്ടികള്‍ക്ക് ഐസ്, പെയിന്‍റ്, സ്റ്റാര്‍ച്ച് തുടങ്ങിയവയോട് ആസക്തിയുണ്ടാകും. അനീമിയ ഉള്ള കുട്ടികളിലെ പെരുമാറ്റ മാനസിക നിലയില് ആശങ്കയുണ്ടാക്കുന്ന ഒന്നാണിത്.\nവിശപ്പില്ലായ്മ അനീമിയ ഉള്ള കുട്ടികള് ക്ഷീണിതരും തളര്‍ച്ചയുള്ളവരുമായിരിക്കും. സാധാരണമായ പ്രവൃത്തികളിലേര്‍പ്പെടാന് പോലും അവര്‍ക്ക് പ്രയാസമായിരിക്കും. ഇതാണ് വിശപ്പ് കുറവിന് പിന്നിലെ പ്രധാന കാരണം.\nഇടക്കിടെയുള്ള അണുബാധ ശരീരത്തിലെ ചുവന്ന രക്തകോശങ്ങളുടെ കുറവ് രോഗപ്രതിരോധ ശേഷി കുറക്കുക മാത്രമല്ല, ഇടക്കിടെ രോഗബാധയ്ക്കും കാരണമാകും. ഇത് അനീമിയയുടെ പ്രധാന ലക്ഷണമാണ്.\nറെസ്റ്റ്ലെസ് ലെഗ് സിന്‍ഡ്രോം(ആര്‍എല്‍എസ്) അനീമിയ ഒരു അവസ്ഥ അല്ലെങ്കില് തകരാറ് രൂപപ്പെടാന് കാരണമാകും. റെസ്റ്റ്‌ലെസ്സ് ലെഗ് സിന്‍ഡ്രോം എന്നറിയപ്പെടുന്ന ഇത് കാലുകള് ചലിപ്പിക്കാനുള്ള ശക്തമായ തോന്നലാണ്. രാത്രിയിലാണ് പകല് സമയത്തേക്കാള് ഈ പ്രശ്‌നം അനുഭവപ്പെടുക.\nവൃക്കയില് കല്ല്; ശ്രദ്ധിക്കേണ്ട കാര്യങ്ങള്\nവൃക്കയില് കല്ല് എന്നു കേള്‍ക്കുമ്പോഴേ വേദനിക്കും. എന്നാല് ജീവിതശൈലിയില് കുറച്ചൊന്നു ശ്രദ്ധിച്ചാല് കല്ലുകളെ പ്രതിരോധിക്കാവുന്നതേ ഉള്ളൂ.\nകല്ലുകള് ഉണ്ടാവാനുള്ള പ്രധാന കാരണങ്ങളിലൊന്നു വെള്ളം കുടിക്കാത്തതാണ്. അല്ലെങ്കില് കുടിക്കുന്ന വെള്ളത്തിന്‍റെ അളവ് കുറയുന്നതാണ്. ചായ, കാപ്പി തുടങ്ങിയ പാനീയങ്ങള് കുറച്ചിട്ട് പ‍ഴം, പച്ചക്കറി ഇവയടങ്ങിയ ജ്യൂസുകള് കുടിക്കുക.\nഭക്ഷണം നിയന്ത്രിച്ചാല് വൃക്കയിലെ കല്ലിനെ അകറ്റാം. മാംസാഹാരം അമിതമായി ക‍ഴിക്കാതിരിക്കുക, ആ‍ഴ്ചയില് ഒരു മുട്ടയും പാലുല്‍പന്നങ്ങള് ചെറിയ തോതിലും ഉപയോഗിക്കുക.കാല്‍സ്യത്തിന്‍റെ അളവ് കൂടുതലുള്ള മത്സ്യങ്ങള് ഒ‍ഴിവാക്കുക. ഇലക്കറികള് നല്ലതാണ് പക്ഷെ മൂത്രാശയ രോഗങ്ങളുള്ളവര്‍ക്ക് നിയന്ത്രണം ആവശ്യമാണ്.\nപ‍ഴങ്ങള് നല്ലതാണ് പക്ഷെ യൂറിക് ആസിഡ് അമിതമായുള്ള കറുത്ത മുന്തിരി , സപ്പോട്ട എന്നിവ ഉപേക്ഷിക്കുന്നതാണ് ഉത്തമം. ഭക്ഷണവും വെള്ളവും ആവശ്യമായ രീതിയില് നിയന്ത്രിച്ചാല് കല്ലിനുള്ള സാധ്യതകള് കുറയുമെങ്കിലും കല്ലുകള് ആരംഭത്തിലേ കണ്ടെത്താനും ഗുരുതരാവസ്ഥ ഉണ്ടാകുന്നത് തടയാനും വര്‍ഷത്തിലൊരിക്കല് വയറിന്‍റെ അള്‍ട്രാ സൗണ്ട് സ്കാന് ചെയ്യുന്നത് നല്ലതാണ്.\nചര്‍മകാന്തി നിലനിര്‍ത്താന് ഭക്ഷണത്തില് ശ്രദ്ധിക്കാം\nശരിയായ ഭക്ഷണക്രമം നമ്മുടെ ചർമത്തിന് പ്രസരിപ്പുംഓജസും പ്രദാനം ചെയ്യുന്നു. ചർമം വരളാതിരിക്കാൻ ശരിയായ ഭക്ഷണക്രമംപാലിക്കേണ്ടതുണ്ട്. ചർമകാന്തി നിലനിർത്തുന്ന ഭക്ഷണക്രമത്തെക്കുറിച്ചറിയൂ...\nപഴങ്ങളും പച്ചക്കറികളും: നമ്മുടെഅനുദിന ആഹാരത്തിൽ പഴങ്ങളും പച്ചക്കറികളും ധാരാളമായി ഉൾപ്പെടുത്തുക. അവയിൽധാരാളം വിറ്റാമിനുകളും ആന്‍റി ഓക്സിഡന്‍റ്സും അടങ്ങിയിരിക്കുന്നു. ഇവ നമ്മുടെചർമത്തെ സംരക്ഷിക്കുന്നു. സിട്രസ് ഫ്രൂട്ട്സായ ഓറഞ്ച്, നാരങ്ങ, മുന്തിരി, മന്താറിൻ എന്നിവ ചർമത്തിന്‍റെ സ്വാഭാവിക ആകൃതി നിലനിർത്താൻ സഹായിക്കും. ഇവയുടെ കുറവ് ത്വക് രോഗങ്ങൾക്കും ചർമം ചുളിയാനും വരണ്ടതാക്കുവാനും കാരണമാകുന്നു.\nമാംസ്യത്തിന്‍റെ പ്രാധാന്യം: പാന്‍റോന്തെനിക് ആസിഡ് ഊർജോൽപാദനത്തിനും ഫാറ്റ്മെറ്റബോളിസം നടക്കുന്നതിനും സഹായിക്കുന്നു. ഇത് കൂടുതലായിഅടങ്ങിയിരിക്കുന്നത് കോഴിയിറച്ചി, കരൾ, മുട്ട, തവിടോടുകൂടിയ ധാന്യങ്ങൾഎന്നിവയിലാണ്.\nറൈബോഫ്ളാവിെൻറ കുറവ് ചുണ്ടുകളിലെ വിള്ളൽ, ഉണങ്ങാത്ത മുറിവ്, ത്വക്കിലെ അസ്വസ്ഥത (ചർമവീക്കം) എന്നിവയിലേക്ക്നയിക്കുന്നു. ഇത് കൂടുതലായി അടങ്ങിയിരിക്കുന്നത് പാൽ, പാലുത്പന്നങ്ങൾ (പാൽക്കട്ടി, തൈര്) എന്നിവയിലും ചീര, വെണ്ണപ്പഴം, കൂണ്, ചിക്ക്പീസ്എന്നിവയിലുമാണ്.\nവെള്ളം കുടിക്കണം: ചർമത്തിന്‍റെ ആരോഗ്യത്തിന് നിർജലീകരണം ഒഴിവാക്കേണ്ടത് അത്യാവശ്യമാണ്. അതിനാൽ തന്നെവെള്ളം, പച്ചക്കറികൾ, പഴവർഗങ്ങൾ (ജ്യൂസ്) എന്നിവ ധാരാളമായി ഉപയോഗിക്കുക. ഒരുദിവസം ഒന്നര/രണ്ട് ലിറ്റർ വെള്ളമെങ്കിലും കുടിച്ചിരിക്കണം. വിറ്റാമിൻഎ സമൃദ്ധമായ കാരറ്റ് ത്വക്കിന് ക്ഷീണമുണ്ടാക്കാതെ സംരക്ഷിക്കുന്നു.\nമുഴുധാന്യങ്ങൾ, നട്സ്, പച്ചക്കറികൾ, യീസ്റ്റ് എന്നിവയിൽ നിന്നുമാണ് വിറ്റാമിൻ ബി നമുക്ക് ലഭിക്കുന്നത്. ബയോട്ടിൻ, റൈബോഫ്ളാവിൻ, പാന്‍റോന്തെനിക് ആസിഡ് എന്നിവ ചർമത്തിന്‍റെ ആരോഗ്യത്തിന്അത്യന്താപേക്ഷിതമാണ്. ബയോട്ടിൻ (ബി7) കൂടുതലായി ഉള്ളത് സോയാബീൻ, ഓട്സ്, ബാർലി, കോണ് എന്നിവയിലാണ്.\nകൊളാജെൻ ഒരു സ്പോഞ്ചുപോലെ പ്രവർത്തിച്ച് ചർമത്തിലെ ഈർപ്പംനിലനിർത്തുന്നു. കൊളാജെൻ ഉത്പാദനത്തിന് സഹായിക്കുന്നത് വിറ്റാമിൻസി ആണ്.സിങ്കിലുള്ള ആന്‍റി ഇൻഫ്ളമേറ്ററി കഴിവുപയോഗിച്ച് ത്വക്കിന്‍റെ മൃദുത്വം നിലനിർത്തുന്നു.\nകൊഴുപ്പ് : കൊഴുപ്പ്ത്വക്കിന്‍റെ ഒരു ഭാഗമാണ്. ഇത് ത്വക്കിന്‍റെ സംരക്ഷകരാണ്. ത്വക്കിൽ ആവശ്യത്തിന് കൊഴുപ്പില്ലാതിരുന്നാൽ ജലാംശം പെട്ടെന്ന് നഷ്ടപ്പെടുകയും ചർമം വരണ്ടുപോവുകയും ചെയ്യും. പോളി അണ്‍സാച്ചുറേറ്റഡ് ഫാറ്റി ആസിഡ്സ് (PUFA)ചർമത്തിൽ ഇൻട്രാ സെല്ലുലാർ ലിക്വിഡ് ഉണ്ടാക്കാൻ സഹായിക്കുന്നു. രണ്ടുതരത്തിലുള്ള ഫാറ്റി ആസിഡുകളായ ഒമേഗ 3യും ഒമേഗ 6ഉം നമുക്ക് കിട്ടുന്നത്ഭക്ഷണത്തിൽ നിന്നാണ്. ഒമേഗ3ഫാറ്റി ആസിഡ് കൂടുതലായി അടങ്ങിയിരിക്കുന്നത്സാൽമണ്, അയില, മത്തി എന്നീ മത്സ്യങ്ങളിലും ഫ്ളാങ്ക് സീഡ് എന്നിവയിലുമാണ്.ഒമേഗ6ഫാറ്റി ആസിഡ് കൂടുതലായി അടങ്ങിയിരിക്കുന്നത് സണ്‍ഫ്ളവർ ഓയിൽ, കോണ്‍ഓയിൽ എന്നിവയിലാണ്.\nചായയും കാപ്പിയും കുറയ്ക്കാം : ആൽക്കഹോൾ, ബിവറേജ് (ചായ, കാപ്പി മുതലായവ) എന്നിവയിൽ കഫീൻ അടങ്ങിയിരിക്കുന്നതിനാൽ ചർമത്തിന്‍റെ വരൾച്ചയ്ക്കും നിർജലീകരണത്തിനും വഴിതെളിക്കുന്നു. അതുകൊണ്ട് ഇവ കുറഞ്ഞ അളവിൽ മാത്രം ഉപയോഗിക്കുക.വിറ്റാമിൻ ഇ ചർമത്തിന് അത്യാവശ്യമായ മറ്റൊരു ഘടകമാണ്. ഇത് ധാരാളമടങ്ങിയിരിക്കുന്നത് ചീര, നട്സ്, ഒലീവ് എന്നിവയിലാണ്.\nനമ്മുടെ ചർമത്തിന് ചെറിയൊരളവ് വെളിച്ചെണ്ണ അത്യാവശ്യമാണ്. ഇത് ചർമത്തിന് അയവുവരുത്തുകയും കുരുക്കളിൽ നിന്നു സംരക്ഷിക്കുകയും ചെയ്യുന്നു.\nകണ്ണിന്‍റെ ആരോഗ്യത്തിനായി ശ്രദ്ധിക്കേണ്ട കാര്യങ്ങള്\nകണ്ണ് ശരീരത്തിലെ പ്രധാനപ്പെട്ട ഒരു അവയവമാണ് എന്ന കാര്യത്തില് തര്‍ക്കമില്ല. എന്നാല് പലപ്പോഴും കണ്ണിന്‍റെ ആരോഗ്യം സംരക്ഷിക്കുന്ന കാര്യത്തില് നമ്മള് വേണ്ടത്ര ശ്രദ്ധ കൊടുക്കാറില്ല എന്നതാണ് സത്യം. അതുകൊണ്ട് തന്നെയാണ് ചെറിയ കുട്ടികള് മുതലങ്ങോട്ട് പലരും കണ്ണട വെക്കേണ്ടതായി വരുന്നത്. ഭക്ഷണ രീതിയും ജീവിതശൈലിയിലെ മാറ്റങ്ങളും എല്ലാമാണ് പലപ്പോഴും കണ്ണിന്‍റെ ആരോഗ്യത്തിന് ദോഷകരമായി മാറുന്നത്.\nഎന്നാല് കണ്ണിന്‍റെ ആരോഗ്യം സംരക്ഷിക്കാന് ശ്രദ്ധിക്കേണ്ട ചില കാര്യങ്ങള് ഉണ്ട്. ഇത്തരം കാര്യങ്ങളില് അല്‍പം ശ്രദ്ധ നല്‍കിയാല് അത് കണ്ണിനേയും കാഴ്ച ശക്തിയേയും വര്‍ദ്ധിപ്പിക്കുന്നു. അതുകൊണ്ട് തന്നെ ഇനി ഇത്തരം പ്രതിസന്ധികളെ ഇല്ലാതാക്കാന് ചെറിയ ചില കാര്യങ്ങളില് ശ്രദ്ധിച്ചാല് മതി.\nകണ്ണിന്‍റെ ആരോഗ്യം നഷ്ടപ്പെട്ടാല് പിന്നെ തിരിച്ച് കിട്ടാന് എന്തൊക്കെ ചെയ്തിട്ടും ഫലമില്ല. അതുകൊണ്ട് തന്നെയാണ് കണ്ണിന്‍റെ ആരോഗ്യകാര്യത്തില് അല്‍പം കൂടുതല് ശ്രദ്ധ നമ്മള് നല്‍കേണ്ടത്. അല്ലാത്ത പക്ഷം കണ്ണിന്‍റെ ആരോഗ്യം കൂടുതല് വഷളായിക്കൊണ്ടിരിക്കുകയാണ് ചെയ്യുന്നത്. എന്നാല് ഇനി ഇത്തരം കാര്യങ്ങളില് ചിലത് ശ്രദ്ധിച്ചാല് കണ്ണിനെ നമുക്ക് പൊന്നുപോലെ സംരക്ഷിക്കാം. അതിനായി ശ്രദ്ധിക്കേണ്ട കാര്യങ്ങള് എന്തൊക്കെയെന്ന് നോക്കാം.\nഭക്ഷണം : കണ്ണിന്‍റെ ആരോഗ്യവും മതിയായ കാഴ്ചശക്തിയും നിലനിര്‍ത്തുന്നതിന് വൈറ്റമിന് എ യും കെയും അടങ്ങിയ ഭക്ഷണം അത്യന്താപേക്ഷിതമാണ്. വൈറ്റമിനുകളും ധാതുക്കളും അടങ്ങിയ പഴങ്ങളും പച്ചക്കറികളും ദിവസവും കഴിക്കാന് ശ്രമിക്കണം\nഇടവേളയെടുക്കുക: കമ്പ്യൂട്ടറില് ജോലി ചെയ്യുന്നവരും പുസ്തകം വായിക്കുന്നവരും ഇടക്ക് അഞ്ച് മിനിറ്റ് ഇടവേളയെടുക്കുക. കണ്ണിലെ മാംസപേശികള്‍ക്ക് വിശ്രമം ലഭിക്കാന് ഇത് സഹായകരമാകും. കണ്ണില് തണുത്ത വെള്ളമൊഴിച്ച് കണ്ണുകള് അഞ്ച് മിനിറ്റ് അടച്ചുവെക്കുക. ഇതിന് ശേഷം ജോലി,വായന തുടരുക\nഇടക്ക് കൃഷ്ണമണികള് അഞ്ചുമിനിറ്റ് വൃത്താകൃതിയില് ചലിപ്പിക്കുകയോ കണ്ണ് നിരവധി തവണ തുറക്കുകയോ അടക്കുകയോ ചെയ്യുക. രാവിലെ എഴുന്നേല്‍ക്കുമ്പോള് രണ്ട് കൈയും ചേര്‍ത്ത് തിരുമി ഇളം ചൂടോടെ കൈപ്പത്തികള് കണ്ണിന് മുകളില് വെക്കുകയും വേണം. ഈര്‍പ്പം കാത്തുസൂക്ഷിക്കാനും അതുവഴി കണ്ണിന്‍റെ ആരോഗ്യത്തിനും ഇത് ഗുണം ചെയ്യും.\nവെള്ളരി : വെള്ളരിവൃത്താകൃതിയില് അരിഞ്ഞ് കണ്ണിന് മുകളില് വെക്കുന്നത് വഴി കണ്ണിന് ഈര്‍പ്പം ലഭിക്കും. ചുറ്റുമുള്ള കറുത്ത നിറം കുറക്കാനും ചുവന്നുകലങ്ങല് ഒഴിവാക്കി കണ്ണിനെ ആരോഗ്യത്തോടെ കാത്തുസൂക്ഷിക്കാനും ഇത് വഴി കഴിയും.\nഈര്‍പ്പം : കണ്ണിന് ഏറെ അത്യന്താപേക്ഷിതമായ ഒന്നാണ് ഈര്‍പ്പം. വെള്ളരി ലഭിക്കാത്ത പക്ഷം മോയിസ്ചറൈസിംഗ് ഡ്രോപ്പ് ഉപയോഗിക്കുക\nകണ്ണ് തിരുമുന്നത് ഒഴിവാക്കുക: രാവിലെ എഴുന്നേല്‍ക്കുമ്പോഴോ കണ്ണില് എന്തെങ്കിലും പോയാലോ കണ്ണ് തിരുമുന്നത് ഒഴിവാക്കുക. പകരം കണ്ണിലേക്ക് തണുത്ത വെള്ളം ചീറ്റിക്കുക\nസണ്‍ഗ്ളാസുകള് ഉപയോഗിക്കുക: പുറത്ത് പോകുമ്പോള് സണ്‍ഗ്ളാസുകള് ഉപയോഗിക്കുക. കണ്ണുകളില് വെയിലടിക്കുന്നത് ഈര്‍പ്പം കുറയാനും കണ്ണിന് ചുറ്റുമുള്ള കറുപ്പ് നിറം വര്‍ധിക്കാനും കാരണമാകും. കാഴ്ച ശക്തിയെ സാരമായി തകരാറിലാക്കാനും കാരണമാകുന്നു.\nകണ്ണില് കരട് പോയാല് :അന്തരീക്ഷ മലിനീകരണം ഏറ്റവും കൂടിയ ഒരു സ്ഥലത്താണ് നമ്മുടെ ജീവിതം. അതുകൊണ്ട് തന്നെ കണ്ണില് കരട് പോവാനുള്ള സാധ്യതയും വളരെ കൂടുതലാണ്. ഇനി ഇത്തരത്തില് കണ്ണില് കരട് പോയാല് അതിനെ എടുക്കുന്നതിനായി ഒരിക്കലും കണ്ണ് തിരുമ്മരുത്. കാരണം കണ്ണ് തിരുമ്മുന്നത് കാഴ്ച ശക്തിയെ വരെ ദോഷകരമായി ബാധിക്കുന്നു.\nവെള്ളം ധാരാളം കുടിക്കുക : കണ്ണിന്‍റെ ആരോഗ്യത്തിനും വെള്ളം ധാരാളം കുടിക്കേണ്ടത് അത്യാവശ്യമാണ്. അല്ലാത്ത പക്ഷം ഇത് കണ്ണിന്‍റെ ആരോഗ്യത്തേയും വളരെ ദോഷകരമായി തന്നെയാണ് ബാധിക്കുക. അത് കൊണ്ട് തന്നെ ധാരാളം വെള്ളം കുടിക്കാന് ശ്രദ്ധിക്കുക.\nകാന്‍സറിന്‍റെ ആരംഭ ലക്ഷണങ്ങള് തിരിച്ചറിയാം\nഒരോരുത്തരിലും കാന്‍സര് ഓരോ രൂപത്തിലാണ് വരിക.എന്നാല് ആരംഭഘട്ടത്തില് തിരിച്ചറിഞ്ഞാല് സുഖപ്പെടുത്താന് സാധിക്കുന്ന രോഗമാണ് കാന്‍സര്.. കൃത്യമായ ശ്രദ്ധയും നിരീക്ഷണവുമുണ്ടെങ്കില് കാന്‍സറിന്‍റെ ലക്ഷണങ്ങള് തിരിച്ചറിയാന് സാധിക്കും. ശരീരം തരുന്ന ഈ മുന്നറിയിപ്പുകള് ഒരിക്കലും അവഗണിയ്ക്കരുതേ\nശരീരത്തില് കാണപ്പെടുന്ന മുഴകളുംതടിപ്പുകളും\nമലമൂത്രവിസര്‍ജ്ജനത്തിലുണ്ടാകുന്ന അസാധാരണമായ മാറ്റങ്ങള്\nവായിക്കുള്ളില് പഴുപ്പ് , വെള്ള നിറത്തിലോ പുവന്ന നിറത്തിലോ ഇള്ള പാടുകളും മുറിവുകളും\nസ്തനങ്ങളിലെ മുഴകള് വീക്കം\nവിട്ടുമാറാത്ത ചുമയും തൊണ്ടയടപ്പും\nമറുക്, കാക്കപ്പുള്ളി, അരിമ്പാറ ഇവയുടെ നിറത്തിലും ആകൃതിയിലും വലിപ്പത്തിലുമുണ്ടാകുന്ന വ്യതിയാനം.\nഅസ്വഭാവികമായ രക്തസ്രാവം / വെള്ളപോക്ക്\nഭക്ഷണം കഴിയ്ക്കാനുള്ള ബുദ്ധിമുട്ടും ദഹനപ്രശ്നങ്ങളും\nഇവയൊന്നും തന്നെ കാന്‍സറിന്‍റെ ലക്ഷണങ്ങള് ആകണമെന്നില്ല. എന്നാല് ഈ ലക്ഷണങ്ങളിലേതെങ്കിലും ചികിത്സയ്ക്കു ശേഷം പതിനഞ്ചു ദിവസത്തില് കൂടുതലായി കാണപ്പെടുന്നുണ്ടെങ്കില് ഒരു വിദഗ്ധ ഡോക്ടറുടെ അഭിപ്രായം തേടണം.\nപൊതുവായ ആരോഗ്യം - 3


Scotish Malayali - 2018 August 18\nYou are here : Scotish Malayali » Archives for August 18th, 2018\nArchives for August 18th, 2018\nരക്ഷകാത്ത് ഇനിയും ആയിരങ്ങൾ\nPublished On Saturday, August 18, 2018. Under: Latest News.\nകേരളത്തെ തകർത്തെറിഞ്ഞ പ്രളയക്കെടുതിയിൽനിന്ന് രക്ഷകാത്ത് ഇപ്പോഴും കുടുങ്ങിക്കിടക്കുന്നത് ആയിരങ്ങൾ. ഞായറാഴ്ച ഒറ്റപ്പെട്ട സ്ഥലങ്ങളിൽ കനത്ത മഴയ്ക്ക് സാധ്യതയുണ്ടെന്ന മുന്നറിയിപ്പ് രക്ഷാപ്രവർത്തകരെയും ആശങ്കപ്പെടുത്തുന്നു. തിങ്കളാഴ്ചയോടെ മഴ കുറയുമെന്ന പ്രവചനം പ്രതീക്ഷ പകരുന്നുമുണ്ട്. സംസ്ഥാനത്ത് കുടുങ്ങിക്കിടക്കുകയായിരുന്ന 58,506 പേരെ ശനിയാഴ്ച രക്ഷപ്പെടുത്തിയതായി മുഖ്യമന്ത്രി അറിയിച്ചു. അപ്പർ കുട്ടനാട്, ചെങ്ങന്നൂർ, ചാലക്കുടി, ആലുവ, പറവൂർ എന്നിവിടങ്ങളിൽ ആയിരക്കണക്കിനാളുകൾ ഇപ്പോഴും കുടുങ്ങിക്കിടക്കുകയാണ്. ഉൾനാടുകളിൽ പലയിടത്തും ഇനിയും ...\nഎത്രപേർ മരിച്ചിട്ടുണ്ടാകും എന്നതിന് കൃത്യമായ കണക്കില്ല. എത്ര ദുരിതാശ്വാസ ക്യാമ്പുകൾ ഉണ്ടെന്നോ അവിടെ എത്രപേർ തങ്ങിയിട്ടുണ്ടെന്നോ ആധികാരികവിവരങ്ങളില്ല. രക്ഷാപ്രവർത്തനം സംബന്ധിച്ചുപോലും വേണ്ടത്ര വ്യക്തതയില്ല. ആരുടെയും കുറ്റമല്ല. അത്രയ്ക്കുണ്ട് പ്രളയ ഭീകരത. അഞ്ചുദിവസത്തെ വെള്ളപ്പൊക്കത്തിനു നേരിയ ശമനമെന്നതാണ് ആശ്വാസ വാർത്ത. പമ്പയിൽ ജലനിരപ്പ് മൂന്നടിയോളം താഴ്ന്നു. അപ്പോഴേക്കും അച്ചൻകോവിലാറ്റിൽ ജലനിരപ്പുയർന്നു. അതും ചെങ്ങന്നൂരിനെ ഉലച്ചു. ആലാ, പെണ്ണുക്കര, വെൺമണി, ചെറിയനാട് തുടങ്ങിയ പ്രദേശങ്ങൾ ...\nബിഗ് സല്യൂട്ട്… ഈ ഡോക്ടർ ദമ്പതിമാർക്ക്\nആലുവ: ഒരു സംശയവുംവേണ്ട, നെഞ്ചിൽ കൈചേർത്ത് ഒരു ബിഗ് സല്യൂട്ട് നൽകാം ഡോക്ടർ നജീബിനും ഡോക്ടർ നസീമയ്ക്കും. യു.സി. കോളേജിലെ ക്യാമ്പിൽ കഴിഞ്ഞ മൂന്നുദിവസമായി ഊണും ഉറക്കവുമില്ലാതെയാണ് ഇവരുടെ സേവനം. രാത്രിയിൽ ഊഴമിട്ട് മൂന്നു മണിക്കൂർ മാത്രമാണ് ഉറക്കം. നേരാംവണ്ണം ഭക്ഷണമോ വെള്ളമോ ലഭിക്കാതെയും ഒന്നിരിക്കാൻ പോലും കഴിയാതെയും മണിക്കൂറുകളോളം ഒരേ നിൽപിൽ നിന്നാണ് ചികിത്സ നൽകുന്നത്.യു.സി. കോളേജിനടുത്തുതന്നെ താമസിക്കുന്ന ഇരുവരും ...\nകൊട്ടിയൂർ: കേരളം നൂറ്റാണ്ടിലെ ഏറ്റവും വലിയ വെള്ളപ്പൊക്കക്കെടുത്തിയെ കൈകോർത്തുപിടിച്ച് നേരിടാൻ ശ്രമിക്കുമ്പോൾ കേൾക്കാൻ ആഗ്രഹിക്കാത്ത വാർത്തകളാണ് കൊട്ടിയൂരിൽ നിന്ന് പുറത്ത് വരുന്നത്. ദുരിതാശ്വാസ ക്യാമ്പിൽ എസ്ഡിപിഐ പ്രവർത്തകരും ഡിവൈഎഫ്ഐ പ്രവർത്തകരും തമ്മിൽ സംഘർഷത്തിൽ മൂന്ന് ഡിവൈഎഫ്ഐ പ്രവർത്തകർക്ക് പരിക്ക്. കൊട്ടിയൂർ ഐജെഎംഹയർ സെക്കൻഡറി സ്കൂളിലെ ദുരിതാശ്വാസ ക്യാമ്പിലാണ് സംഘർഷം ഉണ്ടായത്. സംഭവത്തിൽ 20 എസ്ഡിപിഐ പ്രവർത്തകരെ പോലീസ് കസ്റ്റഡിയിലെടുത്തു. രാത്രി എഴുമുതൽ ...\nരക്ഷാ ദൗത്യം വിജയത്തിലേക്ക്… എല്ലാ കേരളീയർക്കും ഇക്കാര്യത്തിൽ അഭിമാനിക്കാമെന്ന് മുഖ്യമന്ത്രി!\nതിരുവനന്തപുരം: രക്ഷാദൗത്യം വിജയത്തിലേക്ക് അടുക്കുന്നുവെന്ന് മുഖ്യമന്ത്രി പിണറായി വിജയൻ. രക്ഷാപ്രവർത്തനം വിജയിച്ചത് ഒരുമയിലൂടെ. ഏത് കേരളീയനും ഇക്കാര്യത്തിൽ അഭിമാനിക്കാമെന്ന് മുഖ്യമന്ത്രി. നാടിന്റെ രാഷ്ട്രീയ സംസ്ക്കാരമാണ് കെടുതിയെ അതിജീവിക്കാൻ സഹായകമായതെന്നന്നും മുഖ്യമന്ത്രി പറഞ്ഞു. വാർത്താസമ്മേളനത്തിലാണ് മുഖ്യമന്ത്രി ഇക്കാര്യം അറിയിച്ചത്. തൃശ്ശൂരിൽ ഭക്ഷ്യവസ്തുക്കള്‍ക്കും ഇന്ധനത്തിനും ക്ഷാമം; മിക്ക കടകളും തുറന്നില്ല... രക്ഷാപ്രവർത്തനം പൂർണമായും സൈന്യത്തെ ഏൽപ്പിക്കണമെന്ന പ്രതിപക്ഷത്തിന്റെ അഭിപ്രായത്തോടും മുഖ്യമന്ത്രി\nതിരുവനന്തപുരം: സൈന്യത്തിനു മാത്രമായി കേരളം പോലൊരുസ്ഥലത്ത് ഒറ്റയ്ക്ക് രക്ഷാപ്രവർത്തനം നടത്താനാവില്ലെന്ന് മുഖ്യമന്ത്രി പിണറായി വിജയൻ. നാടിനെ അറിയുന്നവർക്കേ ഇവിടെ രക്ഷാപ്രവർത്തനം കൃത്യമായി നടത്താനാവൂ എന്നും അതുകൊണ്ടാണ് രക്ഷാപ്രവർത്തനം സംസ്ഥാന സർക്കാർ ഏറ്റെടുത്തതെന്നുംഅദ്ദേഹം പറഞ്ഞു. പ്രളയത്തിന്റെ ആദ്യഘട്ടം മുതൽ കാര്യക്ഷമമായി പ്രവർത്തിക്കാൻ സർക്കാരിന് സാധിച്ചെന്ന് മുഖ്യമന്ത്രി പറഞ്ഞു. ഓഗസ്റ്റ് ഏഴിന് തന്നെ24 മണിക്കൂറും പ്രവർത്തിക്കുന്ന സെല്ലുകൾ ആരംഭിച്ചു. ഇത്തരമൊരു ദുരന്തം ഏറെ പ്രശ്നങ്ങൾ ...\nആശങ്ക വേണ്ട… മഴ കുറയും, കനത്ത മഴ ഒറ്റപ്പെട്ട സ്ഥലങ്ങളിൽ മാത്രം!!\nതിരുവനന്തപുരം: അടുത്ത രണ്ട് ദിവസത്തേക്ക് കനത്ത മഴ ഉണ്ടാവില്ലെന്ന് കാലാവസ്ഥാ നിരീക്ഷണ കേന്ദ്രം. എങ്കിലും ഒറ്റപ്പെട്ട മഴയ്ക്ക് സാധ്യതയുണ്ടെന്നും നീരിക്ഷണ കേന്ദ്രം അറിയിച്ചു. അതേസമയം ആലപ്പുഴയിൽ മഴ ശക്തമാകുകയാണ്. ആലുവ, ചാലക്കുടി, കാലടി മേഖലകളിൽ നിന്ന് വെള്ളം ഇറങ്ങുന്നുണ്ടെന്നാണ് റിപ്പോർട്ട്. ഡാമുകളിലും ജലനിരപ്പ് കുറഞ്ഞു വരുന്നുണ്ട്. തൃശ്ശൂരിൽ ഭക്ഷ്യവസ്തുക്കള്‍ക്കും ഇന്ധനത്തിനും ക്ഷാമം; മിക്ക കടകളും തുറന്നില്ല... യുദ്ധകാലാടിസ്ഥാനത്തിൽ\nചെങ്ങന്നൂര്: അന്‍പതിനായിരത്തോളം ആളുകള് ചെങ്ങന്നൂരില് കുടുങ്ങിക്കിടക്കുന്നുവെന്ന് സ്ഥലം എംഎല്‍എ സജി ചെറിയാന് വെളിപ്പെടുത്തിയതോടെയാണ് കേരളത്തിന്റെ ശ്രദ്ധ മുഴുവന് ചെങ്ങന്നൂരിലേക്ക് നടന്നത്. എയര്‍ലിഫ്റ്റിംഗ് അടക്കം ഊര്‍ജിതമായ രക്ഷാപ്രവര്‍ത്തനമാണ് ചെങ്ങന്നൂരില് നടന്ന് കൊണ്ടിരിക്കുന്നത്. ഏഴ് പേരാണ് ചെങ്ങന്നൂരില് മരണപ്പെട്ടിരിക്കുന്നത്. അതിനിടെ ഇവിടുത്തെ ചില കുടുംബങ്ങള് രക്ഷാ പ്രവര്‍ത്തനവുമായി സഹകരിക്കുന്നില്ലെന്ന് നേവി ഉദ്യോഗസ്ഥര് വെളിപ്പെടുത്തുന്നു. നാല് ദിവസത്തോളമായി വീടിന്റെ ടെറസിലും മറ്റും\nകേരളത്തിന് കൈത്താങ്ങുമായി ക്രിക്കറ്റ് ലോകം…. പിന്തുണ പ്രഖ്യാപിച്ച് എബി ഡിവില്ലിയേഴ്‌സ്\nജൊഹാന്നസ്ബര്‍ഗ്: കേരളത്തിലെ ദുരിതബാധിതര്‍ക്ക് കൈത്താങ്ങുമായി ക്രിക്കറ്റ് ലോകം. ദക്ഷിണാഫ്രിക്കന് സൂപ്പര് താരം എബി ഡിവില്ലിയേഴ്‌സാണ് കേരളത്തിന് പിന്തുണ പ്രഖ്യാപിച്ചെത്തിയിരിക്കുന്നത്. ട്വിറ്ററിലാണ് എബി പിന്തുണയറിയിച്ചിരിക്കുന്നത്. കേരളത്തില്, കനത്ത മഴയിലും പ്രളയത്തിലും ദുരിതമനുഭവിക്കുന്ന ജനതയ്‌പ്പൊപ്പമാണ് എന്റെ ചിന്തയും പ്രാര്‍ത്ഥനയും. പ്രളയത്തില് നൂറിലധികം പേര്‍ക്ക് ജീവനും ഇരുപതിനായിരത്തിലധികം പേര്‍ക്ക് വീടില്ലാതായി. ഭീതിജനകമാണ് അവിടത്തെ കാര്യങ്ങളെന്നായിരുന്നു ഡിവില്ലിയേഴ്‌സിന്റെ ട്വീറ്റ്. നേരത്തെ സ്പാനിഷ് ക്ലബ്ബായ\nചെങ്ങന്നൂരില് 12 പേര് മരിച്ചെന്ന് സൂചന; സംസ്ഥാനത്ത് ഇതുവരെ 357 മരണം | LIVE UPDATES\nതിരുവനന്തപുരം: ചെങ്ങന്നൂരിൽ 12 പേർ മരിച്ചതായി സ്പെഷ്യൽ ബ്രാഞ്ച് റിപ്പോർട്ട്. എന്നാൽ, ജില്ലാഭരണകൂടം ഇക്കാര്യം സ്ഥിരീകരിച്ചിട്ടില്ല.എംഎൽഎയുടെ അപേക്ഷയെത്തുടർന്ന് ചെങ്ങന്നൂരിൽ രക്ഷാദൗത്യം ദ്രുതഗതിയിൽ ആരംഭിച്ചെങ്കിലും ദുരന്തത്തെ പൂർണമായും ഒഴിവാക്കാൻ ആയിട്ടില്ലെന്ന സൂചനയാണ് ഇപ്പോൾ പുറത്തുവരുന്ന റിപ്പോർട്ടുകൾ സൂചിപ്പിക്കുന്നത്. രണ്ട് ദിവസങ്ങൾക്കുള്ളിൽ ചെങ്ങന്നൂരിൽ 22 മരണം സംഭവിച്ചതായാണ് സ്പെഷ്യൽ ബ്രാഞ്ചിന്റെ റിപ്പോർട്ട് പറയുന്നത്. വെള്ളിയാഴ്ച്ച 10 പേരും ഇന്ന് 12 പേരും മരിച്ചെന്നാണ് റിപ്പോർട്ടിലുള്ളത്. ...


കൊവിഡ് കാലത്ത് കളം മാറ്റി ബിജെപി; പ്രചാരണത്തിന് പുതിയ തന്ത്രം | BJP set to technology basis political activities for upcoming elections\nരണ്ടാം മോദി സര്‍ക്കാറിന്റെ ഒന്നാം വാര്‍ഷികാഘോഷം പൂര്‍ണമായി സാങ്കേതിക വിദ്യയെ ഉപയോഗിച്ച് നടത്താനാണ് ബിജെപി തീരുമാനം.\nNew Delhi, First Published May 31, 2020, 9:11 AM IST\nദില്ലി: കൊവിഡ് കാലത്ത് തെരഞ്ഞെടുപ്പ് പ്രചാരണ തന്ത്രം മാറ്റി ബിജെപി. കൊവിഡ് 19 ഭീഷണി നിലനില്‍ക്കുന്ന സാഹചര്യത്തിലാണ് പരമ്പരാഗത രീതികള്‍ക്ക് പകരം സാങ്കേതിക വിദ്യ അടിസ്ഥാനമാക്കി ബിജെപി തന്ത്രങ്ങള് മെനയുന്നത്. വരാനിരിക്കുന്ന ബിഹാര് തെരഞ്ഞെടുപ്പില് പുതിയ രീതിയിലായിരിക്കും പാര്‍ട്ടിയുടെ പ്രചാരണങ്ങളെന്ന് ദേശീയ അധ്യക്ഷന് ജെ പി നദ്ദ വ്യക്തമാക്കി.\nരണ്ടാം മോദി സര്‍ക്കാറിന്റെ ഒന്നാം വാര്‍ഷികാഘോഷം പൂര്‍ണമായി സാങ്കേതിക വിദ്യയെ ഉപയോഗിച്ച് നടത്താനാണ് ബിജെപി തീരുമാനം. കൊവിഡ് മാനദണ്ഡങ്ങള് പാലിച്ച് 10 കോടി വീടുകളിലേക്ക് പ്രധാനമന്ത്രി നരേന്ദ്ര മോദിയുടെ കത്തുകള് എത്തിക്കുക, ഡിജിറ്റല് റാലി നടത്തുക എന്നിവാണ് പ്രധാന പരിപാടികള്. വാര്‍ത്താസമ്മേളനങ്ങള്, 250 പൊതുസമ്മേളനങ്ങള്, 500 റാലികള് എന്നിവയും സാങ്കേതിക വിദ്യയുടെ സഹായത്തോടെ സംഘടിപ്പിക്കും. പരമ്പരാഗത രാഷ്ട്രീയ പ്രവര്‍ത്തനത്തിന് കൊവിഡ് 19 വലിയ രീതിയില് മാറ്റം വരുത്തുമെന്നും നദ്ദ മാധ്യമപ്രവര്‍ത്തകരോട് പറഞ്ഞു.\nതൊഴില് നഷ്ടപ്പെട്ട് വീടുകളിലെത്തിയ കുടിയേറ്റ തൊഴിലാളികളുടെ പ്രശ്‌നം പരിഹരിക്കാന് ബിജെപി മുന്നിലുണ്ടാകുമെന്നും കൊവിഡ് പ്രതിസന്ധി നേരിടുന്നതില് കേന്ദ്ര സര്‍ക്കാര് മികച്ച പ്രവര്‍ത്തനമാണ് കാഴ്ചവെച്ചതെന്നും അദ്ദേഹം പറഞ്ഞു.\nബിഹാറില് ജെഡിയു-ബിജെപി സംഖ്യമാണ് ഭരിക്കുന്നത്. വരും തെരഞ്ഞെടുപ്പില് കൂടുതല് സീറ്റുകള് നേടി മുഖ്യമന്ത്രി സ്ഥാനം കൈപ്പിടിയിലൊതുക്കുകയാണ് ബിജെപിയുടെ ലക്ഷ്യം.


ജെ ഇ ഇ, നീറ്റ്, സംസ്ഥാന പരീക്ഷകളില് പങ്കെടുക്കുന്ന വിദ്യാര്‍ഥികള്‍ക്ക് ഡിസ്‌കൗണ്ടുമായി ഒയോ - Janayugom Online\nHome / News / Kerala / ജെ ഇ ഇ, നീറ്റ്, സംസ്ഥാന പരീക്ഷകളില് പങ്കെടുക്കുന്ന വിദ്യാര്‍ഥികള്‍ക്ക് ഡിസ്‌കൗണ്ടുമായി ഒയോ\nജെ ഇ ഇ, നീറ്റ്, സംസ്ഥാന പരീക്ഷകളില് പങ്കെടുക്കുന്ന വിദ്യാര്‍ഥികള്‍ക്ക് ഡിസ്‌കൗണ്ടുമായി ഒയോ\nPosted on September 08, 2020, 8:26 pm\nജെഇഇ, നീറ്റ്, മറ്റ് സംസ്ഥാന പരീക്ഷകള് എന്നിവയില് പങ്കെടുക്കുന്ന വിദ്യാര്‍ഥികള്‍ക്ക്, മുറി വാടകയില്, ഒയോ ഗ്രൂപ്പ് ഡിസ്‌കൗണ്ട് പ്രഖ്യാപിച്ചു. ലോകത്തെ ഏറ്റവും വലിയ ഹോസ്പിറ്റാലിറ്റി ശൃംഖലയായ ഒയോയുടെ ഈ പദ്ധതിയുടെ ഗുണഫലം 300 നഗരങ്ങളിലെ 24 ലക്ഷം വിദ്യാര്‍ഥികള്‍ക്ക് ലഭിക്കും.\nഒയോ ആപ്പിനും വെബ്‌സൈറ്റിനും പുറമേ വിദ്യാര്‍ഥികള്‍ക്ക് [email protected] എന്ന ഇ‑മെയില് വഴിയും മുറികള് ബുക്ക് ചെയ്യാം. കഴിഞ്ഞ കുറേ മാസങ്ങളായി വന്ദേഭാരത് ദൗത്യത്തില് എത്തുന്ന ഇന്ത്യക്കാര്‍ക്ക് ഒയോ എല്ലാ സംസ്ഥാനങ്ങളിലും താമസ സൗകര്യം ഒരുക്കിയിരുന്നു.\nജെ ഇ ഇ മെയിന്, നീറ്റ് 2020 പരീക്ഷകളില് ഏതാണ്ട് 24 ലക്ഷത്തോളം വിദ്യാര്‍ഥികളാണ് പങ്കെടുക്കുന്നത്. ഇന്ത്യയിലെ 300 നഗരങ്ങള്‍ക്കും മുറി വാടകയില് ഇളവ് ലഭിക്കും. താമസ സൗകര്യം ഉറപ്പാക്കാന് നീറ്റ് അഡൈ്വസര് ഒയോയുമായി ധാരണയിലെത്തിയിട്ടുണ്ട്. മുറി ബുക്ക് ചെയ്യുമ്പോള് ലഭിക്കുന്ന oyo4students എന്ന കൂപ്പണ് ഒയോ ഹോട്ടലുകളില് കാണിച്ച് ഡിസ്‌കൗണ്ട് നേടാം.\nENGLISH SUMMARY:OYO with discount for students appearing in JEE, NEET and state exams\nneet jee oyo\nകുവൈത്തില് 24 മണിക്കൂറിനിടയില് 857 കോവിഡ് രോഗികള്


Anti Modi Protest to Bangladesh: Government deploys border Army | ബംഗ്ലാദേശില് മോദി വിരുദ്ധ പ്രക്ഷോഭം; നിരവധി മരണം, സൈന്യത്തെ വിന്യസിച്ചു - Malayalam Oneindia\n4 min ago ലോ അക്കാദമി ഡയറക്ടര് കോലിയക്കോട് എന് നാരായണന് നായര് അന്തരിച്ചു\nധക്ക: പ്രധാനമന്ത്രി നരേന്ദ്ര മോദിയുടെ സന്ദര്‍ശനത്തിനെതിരെ ബംഗ്ലാദേശില് കൂറ്റന് പ്രതിഷേധം. സമരക്കാര്‍ക്ക് നേരെ പലയിടത്തും പോലീസ് ബല പ്രയോഗം നടത്തി. സംഘര്‍ഷത്തില്5പേര് മരിച്ചു എന്നാണ് റിപ്പോര്‍ട്ടുകള്. സംഘര്‍ഷം തടയുന്നതിന് അതിര്‍ത്തി രക്ഷാ സേനയെ വിന്യസിച്ചിരിക്കുകയാണ് ബംഗ്ലാദേശ് സര്‍ക്കാര്. തലസ്ഥാനമായ ധക്കയിലും സമീപ നഗരങ്ങളിലും സൈന്യമിറങ്ങി. ഇന്ന് ഒറ്റപ്പെട്ട പ്രതിഷേധം മാത്രമാണ് നടന്നത് എന്നും സൈന്യമിറങ്ങിയ ശേഷം രംഗം ശാന്തമായിട്ടുണ്ടെന്നും സൈനിക വക്താവ് പറഞ്ഞു.\nവെള്ളിയാഴ്ച ഉച്ചയ്ക്ക് ശേഷമാണ് ധക്കയില് മോദിയുടെ സന്ദര്‍ശനത്തിനെതിരെ സമരം തുടങ്ങിയത്. രണ്ടുദിവസത്തെ സന്ദര്‍ശനത്തിനാണ് മോദി ബംഗ്ലാദേശിലെത്തിയത്. സ്വാതന്ത്ര്യം ലഭിച്ചതിന്റെ 50ാം വാര്‍ഷികം ആഘോഷിക്കുകയാണ് ബംഗ്ലാദേശ്. കൂടാതെ രാഷ്ട്രപിതാവ് ശൈഖ് മുജീബ് റഹ്മാന്റെ ജന്മ വാര്‍ഷികവും. ഇതുമായി ബന്ധപ്പെട്ട പരിപാടികളില് പങ്കെടുക്കാന് മോദി ബംഗ്ലാദേശിലെത്തിയത് വെള്ളിയാഴ്ചയാണ്. ശനിയാഴ്ച അദ്ദേഹം മതുവ സമുദായക്കാരുമായി സംവദിച്ചു. കൂടാതെ ക്ഷേത്ര ദര്‍ശനം നടത്തി.\nസുരേഷ്ഗോപിക്ക് മുട്ടൻ പണികൊടുത്ത് കോർപ്പറേഷൻ | Oneindia Malayalam\nബംഗ്ലാദേശ് ഭരണകൂടം ഏകാധിപത്യത്തിലേക്ക് മാറുന്നു എന്ന ആക്ഷേപം ശക്തമാണ്. ഇതിനിടെയാണ് മോദിയുടെ സന്ദര്‍ശനം. ഈ രണ്ട് കാര്യങ്ങള് ചൂണ്ടിക്കാട്ടിയാണ് ഹാഫിസത്തെ ഇസ്ലാം എന്ന സംഘടന സമരം പ്രഖ്യാപിച്ചത്. കൊല്ലപ്പെട്ടവരുടെ മൃതദേഹങ്ങള് ചിറ്റഗോങിലെ മെഡിക്കല് കോളജിലെത്തിച്ചു. ആയിരക്കണക്കിന് ആളുകളാണ് ധക്കയിലും മറ്റു സമീപ നഗരങ്ങളിലും വെള്ളിയാഴ്ച സമരം നടത്തിയത്. അതേസമയം, വെള്ളിയാഴ്ച ഉച്ചയ്ക്ക് ശേഷം ഫേസ്ബുക്ക് കിട്ടുന്നില്ല എന്നാണ് മറ്റൊരു ആരോപണം. സംഘര്‍ഷത്തിന്റെ ചിത്രം വ്യാപിക്കുന്നത് തടയാനാണ് ഈ നടപടി എന്ന് കരുതുന്നു. എന്നാല് ഫേസ്ബുക്ക് കിട്ടാത്തത് സംബന്ധിച്ച് തങ്ങള്‍ക്ക് ബന്ധമില്ല എന്ന് ബംഗ്ലാദേശ് സര്‍ക്കാര് അറിയിച്ചു.\nAnti Modi Protest to Bangladesh: Government deploys border Army


Exclusive | വിദേശത്തുനിന്നുള്ള സ്വര്‍ണ്ണക്കടത്ത് വിദേശ ആക്രമണത്തിനു തുല്യമെന്ന് കസ്റ്റംസ് കമ്മീഷണര് സുമിത് കുമാര് - I do not believe that complete literacy in Kerala is everasmartness; Sumit Kumar outgoing customs commissioner - Malayalam News\nസമ്പൂര്‍ണ്ണ സാക്ഷരതയും വിദ്യാഭ്യാസവും ഉണ്ടായിട്ടുപോലും ഇവിടെ ആളുകള് തീവ്രവാദ സ്വഭാവത്തിലുള്ള ഇത്തരം കുറ്റകൃത്യങ്ങളിലും ഏര്‍പ്പെടുന്നു. അതുകൊണ്ടു തന്നെ സമ്പൂര്‍ണ്ണ സാക്ഷരത അത്തരമൊരു സ്മാര്‍ട്ട്‌നെസിന് കേരളത്തില് കാരണമായിട്ടില്ല\n(Updated 01 Aug 2021, 12:27 PM IST)\nസംസ്ഥാനത്ത് അടുത്തകാലത്ത് പുറത്തുവന്ന മിക്ക സ്വര്‍ണ്ണക്കടത്ത് കേസുകളുടേയും അന്വേഷണത്തിന് നേതൃത്വം നല്‍കിയ ഉദ്യോഗസ്ഥനായിരുന്നു സുമിത് കുമാര്.\nവിദേശത്തു നിന്ന് അനധികൃത സ്വര്‍ണ്ണം എത്തിക്കുന്നത് സ്വന്തം രാജ്യത്തിന്റെ സാമ്പത്തിക സ്ഥിതി തകിടം മറിക്കുന്ന പ്രവൃത്തിയാണ്. ഇത്തരം കള്ളക്കടത്ത് ചൈന പോലുള്ള മറ്റ് രാജ്യങ്ങളില് നിന്നുള്ള ആക്രമണങ്ങള്‍ക്ക് തുല്യമാണ്.\nനയതന്ത്രചാനല് വഴി സ്വര്‍ണ്ണം കടത്ത് ... കേട്ടുകേള്‍വി പോലുമില്ലാത്ത കള്ളക്കടത്തിന്റെ വഴികള് ജനമറിഞ്ഞത് കസ്റ്റംസിന്റെ നടപടികളിലൂടെയായിരുന്നു. അനധികൃത വഴികളില് എത്തിച്ച കോടികളുടെ സ്വര്‍ണ്ണം നിയമ വഴികളില് പിടിച്ചെടുക്കാനും തുടര്‍ന്ന് രാജ്യത്തെ ഒട്ടുമിക്ക അന്വേഷണ ഏജന്‍സികളെല്ലാം കേരളത്തിലെത്താനും കാരണമായത് കസ്റ്റംസ് ഉദ്യോഗസ്ഥരുടെ അന്വേഷണമിടുക്കും നടപടി ക്രമങ്ങളുമായിരുന്നു. ഇതിനെല്ലാം നേതൃത്വം നല്‍കിയത് കസ്റ്റംസ് പ്രിവന്റീവ് കമ്മീഷണറായിരുന്ന സുമീത് കുമാര് ആയിരുന്നു. അദ്ദേഹം ഔദ്യോഗികമായി കേരളം വിടുകയാണ്. രണ്ടാഴ്ച മുമ്പാണ് കൊച്ചി കസ്റ്റംസ് പ്രിവന്റീവ് കമ്മീഷണറായിരുന്ന സുമീത് കുമാറിന് മുംബൈ ഭിവാണ്ടി\nജി. എസ്. ടി കമ്മീഷണറായി സ്ഥലംമാറ്റം ലഭിച്ചത്.\nജയ്പുര് സ്വദേശിയായ രാജേന്ദ്ര കുമാര് ആണ് പുതിയ കസ്റ്റംസ് കമ്മീഷണര്. സംസ്ഥാനത്ത് അടുത്തകാലത്ത് പുറത്തുവന്ന മിക്ക സ്വര്‍ണ്ണക്കടത്ത് കേസുകളുടേയും അന്വേഷണത്തിന് നേതൃത്വം നല്‍കിയ ഉദ്യോഗസ്ഥനായിരുന്നു സുമിത് കുമാര്. ഡല്‍ഹി സ്വദേശിയായ സുമിത് കുമാര് 1994ലെ ഇന്ത്യന് റവന്യൂ സര്‍വീസ് ബാച്ച് ഉദ്യോഗസ്ഥനാണ്. തിരുവനന്തപുരം സ്വര്‍ണ്ണക്കടത്ത് കേസന്വേഷണം നടക്കവേയാണ് സുമിത് കുമാറിനെ സ്ഥലം മാറ്റിയിരിക്കുന്നത്. രാജ്യവ്യാപകമായ സ്ഥലം മാറ്റത്തിന്റെ ഭാഗമായാണ് സ്ഥലം മാറ്റമെന്ന് കസ്റ്റംസ് വ്യക്തമാക്കിയിട്ടുണ്ട്.\nഅതേസമയം തിരുവനന്തപുരം സ്വര്‍ണക്കടത്ത് കേസ് അന്വേഷണത്തെ സ്വാധീനിക്കാന് ശ്രമങ്ങള് ഉണ്ടായെന്ന് അദ്ദേഹം പറഞ്ഞു. ഒരു രാഷ്ട്രീയ പാര്‍ട്ടി കേസില് ഇടപെടാന് ശ്രമിച്ചെന്ന പരാമര്‍ശത്തില് ഉറച്ചു നില്‍ക്കുകയാണ് അദ്ദേഹം. എന്നാല് അത് ഏതു പാര്‍ട്ടിയെന്ന് അദ്ദേഹം വെളിപ്പെടുത്തുന്നുമില്ല. രാജ്യത്തിന്റെ സാമ്പത്തിക സുരക്ഷ അപകടപ്പെടുത്തുന്ന തീവ്രവാദം തന്നെയാണ് സ്വര്‍ണ്ണക്കടത്ത് എന്ന് സുമിത് കുമാര് ഇന്ത്യാ ടുഡേ മലയാളത്തോട് പറഞ്ഞു.\nകേരളം വിടുന്ന സുമിത് കുമാര് കേരളത്തിലെ അദ്ദേഹത്തിന്റെ സർവീസ് കാലയളവിനെക്കുറിച്ചും വിവാദമായ പല കള്ളക്കടത്ത് കേസുകളെക്കുറിച്ചും ഇന്ത്യ ടുഡേ മലയാളത്തിനോട്....\n? ദേശീയ തലത്തില് പോലും ശ്രദ്ധേയമായ കേസായിരുന്നു തിരുവനന്തപുരം വിമാനത്താവളം വഴി നടന്ന സ്വര്‍ണ്ണകള്ളക്കടത്ത്. ഈ കേസിന്റെ ഇപ്പോഴത്തെ അവസ്ഥ എന്താണ്. ദിശ മാറുകയാണോ\nതിരുവനന്തപുരം വിമാനത്താവളം വഴി നടത്തിയ സ്വര്‍ണ്ണകള്ളക്കടത്തു കേസില് അന്വേഷണം 90 ശതമാനം പൂര്‍ത്തിയായിക്കഴിഞ്ഞു. യുഎഇ കോണ്‍സുല് ജനറല്, ചില ഉയര്‍ന്ന സിവില് സര്‍വീസ് ഉദ്യോഗസ്ഥര് എന്നിവര് ഉള്‍പ്പെടെയുള്ളവര്‍ക്ക് ഷോ കോസ് നോട്ടീസ് അയച്ചിട്ടുണ്ട്. വിദേശത്തേക്ക് കടന്ന ആളുകളുടെ കാര്യത്തില് വിദേശ മന്ത്രാലയം ചര്‍ച്ച നടത്തുകയാണ്. നിയമപരമായ വഴിക്കാണ് കസ്റ്റംസ് പോകുന്നത്. സ്വര്‍ണ്ണക്കടത്ത് കേസില് ചെയ്യേണ്ടതെല്ലാം കസ്‌ററംസ് ചെയ്തു കഴിഞ്ഞു.\nതിരുവനന്തപുരം വിമാനത്താവളം വഴി കടത്താൻ ശ്രമിച്ച സ്വർണ്ണം\n? സ്വര്‍ണ്ണക്കള്ളക്കടത്ത് ഒന്നിനു പിന്നാലെ ആവര്‍ത്തിക്കപ്പെടുകയാണ് . പല രൂപത്തിലും സ്വര്‍ണ്ണം അനധികൃതമായി നമ്മുടെ നാട്ടില് എത്തിച്ചേരുന്നു. ഇതു പൂര്‍ണ്ണമായി തുടച്ചുമാറ്റാന് കഴിയില്ലേ\nകള്ളക്കടത്ത് പൂര്‍ണ്ണമായി തുടച്ചുമാറ്റാന് ലോകത്ത് ഒരു രാജ്യത്തിനും കഴിഞ്ഞിട്ടില്ല. തീര്‍ച്ചയായും ഇത് രാജ്യത്തിന്റെ സാമ്പത്തിക മേഖലയിന്മേലുള്ള ഒരു ആക്രമണമാണ്. വിദേശത്തു നിന്ന് അനധികൃത സ്വര്‍ണ്ണം എത്തിക്കുന്നത് സ്വന്തം രാജ്യത്തിന്റെ സാമ്പത്തിക സ്ഥിതി തകിടം മറിക്കുന്ന പ്രവൃത്തിയാണ്. ഇത്തരം കള്ളക്കടത്ത് ചൈന പോലുള്ള മറ്റ് രാജ്യങ്ങളില് നിന്നുള്ള ആക്രമണങ്ങള്‍ക്ക് തുല്യമാണ്. എന്നാല് ഒരു പരിധിവരെ ഇത് തടയാനാണ് കസ്റ്റംസ് ശ്രമിക്കുന്നത്. കോവിഡ് സാഹചര്യത്തില് പോലും 300 കിലോയേളം സ്വര്‍ണ്ണമാണ് കഴിഞ്ഞ വര്‍ഷം കസ്റ്റംസ് പിടികൂടിയത്. പരിമിതമായ സഹചര്യത്തില് പോലും രാജ്യത്തിന്റെ സാമ്പത്തിക സ്ഥിതി നിലനിര്‍ത്താന് വേണ്ട എല്ലാവിധ പരിശ്രമങ്ങളും കസ്റ്റംസിന്റെ ഭാഗത്ത് നിന്നും ഉണ്ടായി എന്നതില് ജനത്തിന് അഭിമാനിക്കാം.\n? സ്വര്‍ണ്ണ കള്ളക്കടത്തിനെ തീവ്രവാദമായി കസ്റ്റംസ് വിശേഷിപ്പിക്കുന്നു. ഈ നിലപാട് വിശദീകരിക്കാമോ..\nഇന്ത്യയുടെ എല്ലാ ഭാഗത്തും സ്വര്‍ണ്ണത്തിന് ആവശ്യക്കാരും ഡിമാന്‍ഡും ഏറെയാണ്. അതുകൊണ്ട് തന്നെ അനധികൃത സ്വര്‍ണ്ണക്കടത്തും ഇന്നോ ഇന്നലയോ തുടങ്ങിയത് അല്ല. പല മാര്‍ഗ്ഗത്തിലൂടെയും അവര് സ്വര്‍ണ്ണം കടത്താന് ശ്രമിക്കും. കടല് മാര്‍ഗമോ വിമാന മാര്‍ഗമോ പോസ്റ്റല് മാര്‍ഗമോ എല്ലാം ഇത്തരത്തില് സ്വര്‍ണ്ണ കള്ളക്കടത്ത് നടത്താറുണ്ട്. ഇങ്ങനെ എത്തിക്കുന്ന സ്വര്‍ണ്ണം ആഭരണ നിര്‍മ്മാണത്തിനോ, കള്ള പണം വെളുപ്പിക്കാനോ, ഭീകര പ്രവര്‍ത്തനത്തിനോ ഉപയോഗിക്കപ്പെടുന്നു. നമ്മുടെ സാമ്പത്തിക നിലയേയും സാമ്പത്തിക ഭദ്രതയേയും അതു ബാധിക്കുന്നു. ഇതിനെതിരെ പ്രവര്‍ത്തിക്കുക എന്നതാണ് കസ്റ്റംസിന്റെ ദൗത്യം. അത് വളരെ ഫലപ്രദമായി ചെയ്തുവരുന്നുമുണ്ട്.\n? കസ്റ്റംസിന്റെ ദൈനംദിന പ്രവര്‍ത്തനങ്ങളില് രാഷ്ട്രീയമായ ഇടപെടലുകള് ഉണ്ടോ? കസ്റ്റംസിന്റെ പ്രവര്‍ത്തനങ്ങളില് സംസ്ഥാന ഭരണതാത്പര്യവുമുണ്ടോ\nഓരോ സംസ്ഥാനത്തും ഭരിയ്ക്കുന്ന പാര്‍ട്ടികള് മാറി മാറി വരും. രാഷ്ട്രീയ പാര്‍ട്ടികളെ ഞങ്ങള് കണക്കാക്കാറില്ല. രാഷ്ട്രീയ ഭരണമാറ്റങ്ങള് നടപടിയെടുക്കുന്നതില് ഒരിക്കലും തടസം അല്ല. ഞാന് റിപ്പോര്‍ട്ട് ചെയ്യുന്നത് സംസ്ഥാന സര്‍ക്കാരിനെയല്ല, കേന്ദ്ര ആഭ്യന്തര മന്ത്രിയെയാണ്.\n? കേരളത്തിലെ വിവാദമായ സ്വര്‍ണ്ണ കള്ളക്കടത്ത് കേസ് എന്നു ക്ലോസ് ചെയ്യാനാകും? കേരളത്തിലെ പ്രവര്‍ത്തന അനുഭവത്തെ എങ്ങനെ കാണുന്നു\nജനവും മീഡിയയും ആവശ്യപ്പെടുന്നത് പോലെ മൂന്നോ അല്ലെങ്കില് ആറോ മാസം കൊണ്ട് ഒന്നും ഒരു കേസ് ക്ലോസ് ചെയ്യാന് ആയില്ലെന്ന് വരാം. നിയമപരമായ സങ്കീര്‍ണ്ണതകളുള്ള വിഷയങ്ങള് ആയതിനാല് തന്നെ കേസിലും അതിന്റേതായ കാല താമസം ഉണ്ടായേക്കാം. ജീവനക്കാരുടെ എണ്ണക്കുറവ് പോലുള്ള ചില പരിമിതികള് ഉള്ളതുകൊണ്ട് നൂറു ശതമാനം നല്‍കാനായില്ല എന്നതും സത്യമാണ്. കേരളത്തില് എത്തിയ ശേഷം തിരുവനന്തപുരം സ്വര്‍ണ്ണ കടത്ത്, പ്ലസ് മാക്‌സ് കേസ്, കരിപ്പൂര് സ്വര്‍ണ്ണ കടത്ത് തുടങ്ങിയ പ്രധാനപ്പെട്ട പല കേസുകളുടെയും ഭാഗമാകാന് കഴിഞ്ഞു.\n? കേരളത്തിലെ സര്‍വീസ് അനുഭവത്തെ എങ്ങനെയാണ് വിലയിരുത്തുന്നത്.\nകേരത്തെ സംബന്ധിച്ച് എല്ലാം മികച്ചതാണ് ...ഒന്നും മോശം പറയാനില്ല. ചില പ്രശ്‌നങ്ങള് ഉണ്ടെങ്കിലും സുഖമായി താമസിക്കാന് പറ്റിയ ഒരിടം തന്നെയാണ് കേരളം. സമ്പൂര്‍ണ്ണ സാക്ഷരത കൈവരിച്ച സംസ്ഥാനമാണ് കേരളം. സമ്പൂര്‍ണ്ണ സാക്ഷരതയും വിദ്യാഭ്യാസവും ഉണ്ടായിട്ടുപോലും ഇവിടെ ആളുകള് തീവ്രവാദ സ്വഭാവത്തിലുള്ള ഇത്തരം കുറ്റകൃത്യങ്ങളിലും ഏര്‍പ്പെടുന്നു. അതുകൊണ്ടു തന്നെ സമ്പൂര്‍ണ്ണ സാക്ഷരത അത്തരമൊരു സ്മാര്‍ട്ട്‌നെസിന് കേരളത്തില് കാരണമായിട്ടില്ല എന്നാണ് ഞാന് കരുതുന്നത്. പക്ഷെ സമൂഹത്തില് നടക്കുന്ന കാര്യങ്ങള് കൃത്യമായി നിരീക്ഷിക്കുകയും പിന്തുടരുകയും ചെയ്യുന്ന ഒരു സമൂഹമാണ് കേരളത്തിലേത്. അത് വളരെ നല്ലൊരു കാര്യമായിട്ടാണ് എനിക്ക് തോന്നിയിട്ടുള്ളത്.\nFord in trouble| ഫോര്‍ഡ് അടച്ചു പൂട്ടുമോ? ടാറ്റ മോട്ടോഴ്‌സിന്റെ സഹായം തേടി


അവിടെ പോയി ഇരിക്ക്... കണ്ണൂരില് പരാതി പറയാനെത്തിയ വയോധികയോട് പൊട്ടിത്തെറിച്ച് മുഖ്യമന്ത്രി | Pinarayi Vijayan Shouted at woman - Malayalam Oneindia\nUpdated: Sat, Aug 24, 2019, 20:28 [IST]\nകണ്ണൂര്: പരാതി പറയാനെത്തുന്ന ജനങ്ങളോട് മന്ത്രിമാരും ജനപ്രതിനിധികളും മാന്യമായി പെരുമാറണമെന്ന സിപിഎം സംസ്ഥാന നേതൃത്വത്തിന്റെ തിട്ടൂരം ലംഘിച്ച് പിബി അംഗമായ മുഖ്യമന്ത്രി. കണ്ണൂര് കലക്ടറേറ്റിലെ പൊതുവേദിയില് തന്റെയടുത്തെത്തി പരാതി പറഞ്ഞ വയോധികയോട് രോഷാകുലനാകുന്ന മുഖ്യമന്ത്രി പിണറായി വിജയന്റെ വീഡിയോ സാമൂഹ്യമാധ്യമങ്ങളില് ചര്‍ച്ചയാകുകയാണ്.\nകഴിഞ്ഞ പ്രളയത്തില് രക്ഷാപ്രവര്‍ത്തനത്തില് മികച്ച സേവനം നടത്തിയവരെ ആദരിക്കാനായി കണ്ണൂരില് ജില്ലാ ഭരണകൂടം നടത്തിയ ചടങ്ങിനിടെയാണ് സംഭവം. മുഖ്യമന്ത്രിയായിരുന്നു ചടങ്ങിന്റെ ഉദ്ഘാടകന്. മുഖ്യമന്ത്രി വേദിയില് എത്തിയതോടെ സദസ്സില് നിന്ന് സ്ത്രീ വേദിയിലേക്കു കയറിച്ചെന്ന് അദ്ദേഹത്തിനു കൈകൊടുത്തു സംസാരിക്കുകയായിരുന്നു. സ്ത്രീ പറയുന്നത് വീഡിയോയില് വ്യക്തമല്ലെങ്കിലും പ്രശ്‌നങ്ങള് പരിഹരിക്കാം എന്നു മുഖ്യമന്ത്രി പറയുന്നുണ്ട്.\nതുടര്‍ന്നാണ് മുഖ്യമന്ത്രി 'പോയി ഇരിക്ക്' എന്നും 'അവിടെപ്പോയി ഇരിക്ക്' എന്നും രോഷാകുലനായി പറഞ്ഞത്. അതോടെ സ്ത്രീ തിരിച്ച് സദസ്സിലേക്കു പോവുകയായിരുന്നു. സുരക്ഷാ ഉദ്യോഗസ്ഥര് അവരെ മാറ്റിക്കൊണ്ടുപോകുന്നതും ദൃശ്യങ്ങളില്‍ക്കാണാം. കണ്ണൂര് കലക്ടറേറ്റില് നടന്ന ചടങ്ങില് മന്ത്രിരാമചന്ദ്രന് കടന്നപ്പള്ളി അധ്യക്ഷനായി.\nകഴിഞ്ഞ ദിവസം നടന്ന സംസ്ഥാന സമിതി യോഗത്തിനുശേഷമുള്ള വാര്‍ത്താസമ്മേളനത്തിലാണ് സിപിഎം പ്രവര്‍ത്തകരും നേതാക്കളും ജനങ്ങള്‍ക്കു മുന്‍പില് വിനയാന്വിതരാകണമെന്ന് കോടിയേരി പറഞ്ഞത്. പാര്‍ട്ടിയെ പ്രതിനിധീകരിക്കുന്ന ജനപ്രതിനിധികള് ജനങ്ങളുടെ സ്‌നേഹം പിടിച്ചുപറ്റണമെന്ന സംസ്ഥാന സെക്രട്ടറിയുടെ വാക്കിനെ പുല്ലുവിലയാക്കി കൊണ്ടാണ് മുഖ്യമന്ത്രിയുടെ രോഷപ്രകടനം. ഇതു സമൂഹമാധ്യമങ്ങളില് വൈറലായതോടെ സിപിഎമ്മിന്റെ വിമര്‍ശകര് സര്‍ക്കാരിനെതിരെ വലിയ ആയുധമാക്കി പ്രചരിപ്പിക്കുകയാണ്.\npinarayi vijayan chief minister kannur മുഖ്യമന്ത്രി പിണറായി വിജയന് കണ്ണൂര്\nPinarayi Vijayan Shouted at woman


Pangthi Archive - Page 46 of 79 - Sathyadeepam\nഅതിര്‍ത്തികള് മായ്ക്കുന്ന ചിരി\nമുളയം മേരിമാതാ മേജര് സെമിനാരിയിലെ തിയോളജി വി ഭാഗം ഡീന് ആയിരുന്ന ഫാ. ടോണി നീലങ്കാവിലിന് 2012-’14 കാലഘട്ടത്തില് വനപ്രദേശത്തോടു ചേര്‍ന്നുള്ള നടാംപാടം സബ് സ്റ്റേഷന് പള്ളിയുടെ ചുമതലയുണ്ടായിരുന്നു. ശനിയും ഞായറും സേവനം ചെയ്�\nഎന്‍റെ ചിത്രം വരയ്ക്കുന്ന നീ\nഎപ്പോഴും എന്‍റെ ചിത്രം വരയ്ക്കുന്നതു നീയാണ് – അപരന്. എന്‍റെ ചിത്രമുണ്ടാക്കാന് നീ വേണം. അതു വലിയ ഭാഗ്യമല്ലേ? എന്‍റെ കഥ മറ്റുള്ളവരോടു നീയാണു പറയുന്നത്. എന്നെ മറ്റുള്ളവരില് നീയാണു ജനിപ്പിക്കുന്നത്. അവരുടെ ഭാവനകളില് എന�\nഒന്നായ നിന്നെയിഹ രണ്ടെന്നു കണ്ടളവില്…\n1998-ലെ പെന്തക്കുസ്താ സായാഹ്നം മനസ്സില് നിന്നു മായുന്നില്ല. സെന്‍റ് പീറ്റേഴ്സ് ബസിലിക്കയുടെ ചത്വരം കവിഞ്ഞൊഴുകി തെരുവുപോലും നിറഞ്ഞ്5ലക്ഷത്തോളം പേര് ലോകത്തിന്‍റെ വിവിധ ഭാഗങ്ങളില് നിന്നുമായി ജോണ് പോള് രണ്ടാമന് പാപ്പ\nകേരളസമൂഹത്തെ ബാധിച്ചിരിക്കുന്ന അര്‍ബുദങ്ങള്\nമനുഷ്യശരീരത്തില് കോടിക്കണക്കിനു കോശങ്ങളുണ്ട്. അവ വിവിധ ശരീരകലകളില് പ്രവര്‍ത്തിക്കുന്നു. കോശങ്ങള് ജനിക്കുകയും പ്രവര്‍ത്തിച്ചതിനുശേഷം മരിക്കുകയും ചെയ്യുന്നു. ഈ പ്രക്രിയ താളം തെറ്റാതെ തുടരുമ്പോള് ശരീരത്തിനു സന്തുല\nസഭാ ജീവിതത്തിന്‍റെ ഹൃദയവും ഉറവിടവും വിശുദ്ധ കുര്‍ബാനയാണ്\nവത്തിക്കാനിലെ സെന്‍റ് പീറ്റേഴ്സ് അങ്കണത്തില് സമ്മേളിക്കുന്ന പ്രതിവാരപൊതുപ്രേക്ഷകര്‍ക്ക് ഫ്രാന്‍സിസ് പാപ്പ നല്‍കിവരുന്ന മതബോധനപരമ്പര ഈ ആഴ്ച മറ്റൊരു വിഷയത്തിലേക്ക് പ്രവേശിച്ചു. ഇന്നു വിശുദ്ധ കുര്‍ബാനയെക്കുറിച്ചുള്\nനാടു കടത്തപ്പെട്ട ഭാഷ\nസീനായ് മലയില്‍വച്ചാണു മോസസിനു ജനങ്ങള്‍ക്കുവേണ്ടിയുള്ള ദൈവവെളിപാടില് പത്തു കല്പനകളുടെ രണ്ടു കല്പനകളാണു ദൈവം നല്കിയത്. “പലകകളുടെ ഇരുവശങ്ങളിലും എഴുത്തുണ്ടായിരുന്നു. പലകകള് ദൈവത്തിന്‍റെ കൈവേലയും അവയില് കൊത്തിയിരുന\nവിവാദങ്ങള് നമ്മുടെ കാലത്തെ അടയാളപ്പെടുത്തുന്ന സാഹചര്യമാണു നിലവിലുള്ളത്. രാഷ്ട്രീയമെന്നാല് കള്ളം പറച്ചിലുകളാണെന്ന് ആരൊക്കയോ നമ്മെ ബോധ്യപ്പെടുത്തിക്കൊണ്ടിരിക്കുന്നു. ഈ ആഴ്ചത്തെ സാമൂഹിക-രാഷ്ട്രീയ ജീവിതത്തിനുമേല് �\nസോഷ്യല് നെറ്റ്വര്‍ക്കുകളിലെ വ്യാജവ്യാളികള്\nസോഷ്യല് മാധ്യമങ്ങളുടെ അതിപ്രസരം വാര്‍ത്തകള്‍ക്ക് വേഗത നല്കുകയും ലോകത്തെ ഒരു മൊബൈല് ഫോണിന്‍റെ സ്ക്രീനിലേക്ക് ചുരുക്കുകയും ചെയ്തിരിക്കുന്നു. പത്രത്തിനും, ടി.വി.ക്കും റേഡിയോയ്ക്കും പകരം ഒരു മൊബൈല് ഫോണ് ലോകത്തിലെ ചൂട�


FIFA U-17 World Cup: India vs Colombia | അണ്ടർ 17 ലോകകപ്പിൽ ആദ്യ വിജയം തേടി ഇന്ത്യൻ കൗമാര ഫുട്‌ബോൾ ടീം; എതിരാളികൾ കൊളബിയ ടീം; ആരാധകരുടെ ആവേശം കരുത്തർക്കെതിരെ പ്രതീക്ഷകളാകുമെന്ന് ടീം ഇന്ത്യ - MarunadanMalayali.com\nഅണ്ടർ 17 ലോകകപ്പിൽ ആദ്യ വിജയം തേടി ഇന്ത്യൻ കൗമാര ഫുട്‌ബോൾ ടീം; എതിരാളികൾ കൊളബിയ ടീം; ആരാധകരുടെ ആവേശം കരുത്തർക്കെതിരെ പ്രതീക്ഷകളാകുമെന്ന് ടീം ഇന്ത്യ\nOctober 09, 2017 | 04:08 PM IST | Permalink\nന്യൂഡൽഹി: ആദ്യമായി ഫുട്ബോൾ ലോകകപ്പ് പന്തുരുളുന്നതിന്റെ ആവേശത്തിലാണ് ഇന്ത്യ ഇപ്പോഴും. ആദ്യ ലോകകപ്പ് വിജയം ആണ് ഇനി ഇന്ത്യയുടെ സ്വപ്നം. അമേരിക്കയോട് പരാജയപ്പെട്ടെങ്കിലും ടീമിന്റെ ആത്മവിശ്വാസം വർധിച്ചിട്ടുണ്ട്. ഇന്ന് രാത്രി 8 ന് ലാറ്റിനമേരിക്കൻ ശക്തികളായ കൊളംബിയയാണ് ഇന്ത്യയുടെ എതിരാളികൾ.\nആദ്യ മത്സരത്തിൽ പരാജയപ്പെട്ട ഇരുടീമുകൾക്കും ഇന്നത്തെ മത്സരം നിർണായകമാണ്. കൊളംബിയയും ആദ്യ മത്സരത്തിൽ ആഫ്രിക്കൻ ശക്തികളായ ഘാനയോട് കേപക്ഷീയമായ ഒരു ഗോളിന് തോറ്റിരുന്നു. നിലവിൽ ഗോൾ അടിസ്ഥാനത്തിൽ കൊളംബിയയ്ക്കും പിന്നിൽ നാലാം സ്ഥാനത്താണ് ഇന്ത്യ. ആദ്യ മത്സരത്തിലുണ്ടായ ഫിനിഷിംഗിലെ പിഴവുകൾ മറികടക്കുകയായിരിക്കും ടീം ഇന്ത്യയുടെ ലക്ഷ്യം.\nകഴിഞ്ഞ മത്സരം മറന്നിട്ട് അടുത്ത മത്സരത്തിലേക്ക് ശ്രദ്ധിക്കാനാണ് കോച്ച് നോട്ടൻ ഡീ മറ്റോസ് താരങ്ങൾക്ക് നൽകിയ നിർദ്ദേശം. യുഎസിനെതിരെ മികച്ച ഫോമിലായിരുന്ന മലയാളത്തിന്റെ സ്വന്തം രാഹുലിന് പരിക്ക് മാറി പരിശീലനത്തിനറങ്ങിയെന്നതും ശുഭസൂചനയാണ്. കടുത്ത പ്രതിരോധവും അവസരം കിട്ടുമ്പോഴുള്ള പ്രത്യക്രമണവും ലക്ഷ്യം വയ്ക്കുന്ന 5-4-1 ശൈലിയായിരിക്കും ഇന്ത്യ രണ്ടാം മത്സരത്തിനും ഇറങ്ങുക.\nമുന്നേറ്റത്തിനും പ്രതിരോധത്തിനും ഇടയിലെ പാലമായി പ്രവർത്തിക്കുന്ന കോമൾ തട്ടാൽ തന്നെയാണ് ടീമിന്റെ ശ്രദ്ധാ കേന്ദ്രം. എതിരാളികൾ ചില്ലറക്കാരല്ല ഫുട്ബോളിന്റെ ഈറ്റില്ലമായ ലാറ്റിനമേരിക്കയിലെ കരുത്തന്മാരായ കൊളംബിയയാണ്. ചെറിയ പിഴവുകൾക്കു പോലും വലിയ വില നൽകേണ്ടി വരും എന്ന കാര്യത്തിൽ തർക്കമില്ല. ആദ്യ മത്സരത്തിൽ പരാജയപ്പെട്ടതുകൊണ്ട് ഇനിയൊരു പരാജയം കൊളംബിയയുടെ പ്രതീക്ഷകളും അവസാനിപ്പിക്കും . അതിനാൽ മികച്ച പോരാട്ടത്തിനാകും ഡൽഹി ജവഹർലാൽ നെഹ്റു സ്റ്റേഡിയം സാക്ഷ്യം വഹിക്കുക.


പരപ്പനങ്ങാടിയില് വ്യാപാരി വാഹനമിടിച്ചു മരിച്ചു. – malabarinews.com\nകുട്ടികള്‍ക്ക് ക്ലാസെടുത്ത് താനൂര് എം.എല്.എ; വിജയമായി ‘വിജയരഥം’ 205 views\nഗൂഗിള് മാപ്പ് പണിതന്നു : താനൂരില് കാര് ഓടിക്കയറിയത് പഴയ റെയില്‍ക്രോസിലേക്ക് 133 views\nപരപ്പനങ്ങാടിയില് വ്യാപാരി വാഹനമിടിച്ചു മരിച്ചു.\nPosted on October 13, 2012 September 21, 2013 by newsmal\nപരപ്പനങ്ങാടി : പുത്തന്‍പീടികയില് വ്യാപാരി റോഡ് മുറിച്ച് കടക്കവെ കാറിടിച്ചു മരിച്ചു. പുത്തന്‍പീടികയില് പലചരക്ക് കച്ചവടം നടത്തുന്ന മമ്മിക്കകത്ത് അബ്ദുള്ളകുട്ടി ഹാജി (77)യാണ് മരിച്ചത്. ഇന്ന് വൈകീട്ട് 6.30 മണിയോടെയാണ് സംഭവം.\nപള്ളിയില് പോകുന്നതിനായി കടയില് നിന്നിറങ്ങി സീബ്രാലൈനിലൂടെ റോഡ് മുറിച്ചുകടക്കവെ ചിറമംഗലം ഭാഗത്തു നിന്ന് അമിതവേഗതയില് വന്ന ആള്‍ട്ടോ കാര് ഇദേഹത്തെ ഇടിക്കുകയായിരുന്നു. ഓടിക്കൂടിയ നാട്ടുകാര് ഇദേഹത്തെ തിരൂരങ്ങാടി താലൂക്കാശുപത്രിയില് എത്തിച്ചെങ്കിലും മരണം സംഭവിക്കുകയായിരുന്നു.\nപുത്തന്‍പീടിക മസ്ജിദ് കമ്മിറ്റി പ്രസിഡന്റ്, മുനവിറല് ഇസ്ലാം ഇംഗ്ലീഷ് മീഡിയം സ്‌കൂള് കമ്മിറ്റി ട്രഷറര് എന്നി സ്ഥാനങ്ങള് വഹിച്ചിട്ടുണ്ട്. മൃതദേഹം തിരൂരങ്ങാടി താലൂക്കാശുപത്രിയില് സൂക്ഷിച്ചിരിക്കുകയാണ്. നാളെ ഉച്ചയ്ക്ക്2മണിയോടെ പനയിത്തില് ജുമാമസ്ജിദ് ഖബറിസ്ഥാനില് മറവുചെയ്യും.\nഭാര്യ : ഖദീജ. മക്കള്: അബ്ദുറസാഖ്, മുഹമ്മദ് കോയ, ഇബ്രാഹിംകുട്ടി (സൗദി അറേബ്യ), റുഖിയ,സാജിത,ഹസീന. മരുമക്കള്: മുനീര്, ഫൈസല്, സാബിറ, മുംതാസ്, സുലൈഖ.\nപരപ്പനങ്ങാടിയില് വീട്ടമ്മ ട്രെയിന്‍തട്ടി മരിച്ചു\naccident, car, parappanangdi, അപകടം, കാര്, പരപ്പനങ്ങാടി\nPrevious PostPrevious വേറിട്ട വഴികള്.. വേറിട്ട ചിന്തകള്…\nNext PostNext അമ്പെയ്ത്തിലും അനന്യ\n205 views | posted on January 21, 2019\n133 views | posted on January 21, 2019


സംസ്ഥാനത്ത് രണ്ട് കൊവിഡ് മരണം കൂടി റിപ്പോര്‍ട്ട് ചെയ്തു - Malayali Express\nകൊച്ചി: എറണാകുളത്ത് ഒരു കോവിഡ് മരണം കൂടി റിപ്പോര്‍ട്ട് ചെയ്തു. കൂനമ്മാവ് സെന്റ് തെരേസാസ് കോണ്‍വെന്റിലെ കന്യാസ്ത്രി എയ്ഞ്ചല് ആണ് മരിച്ചത്. എണ്‍പത് വയസ്സായിരുന്നു. ഈ മാസം 24ന് മഠത്തില് വീണ് പരിക്കേറ്റതിനെ തുടര്‍ന്ന് സിസ്റ്ററിനെ പറവൂരിലെ സ്വകാര്യ ആശുപത്രിയില് പ്രവേശിപ്പിച്ചിരുന്നു. അവിടെ വച്ച് നടത്തിയ സ്രവ പരിശോധനയിലാണ് സിസ്റ്റര് എയ്ഞ്ചലിന് കോവിഡ് സ്ഥിരീകരിച്ചത്.\nഅതേസമയം കോഴിക്കോട് മെഡിക്കല് കോളേജില് കോവിഡ് ചികിത്സയിലായിരുന്ന ഒരാള്‍കൂടി മരിച്ചു. പാലക്കാട് മണ്ണാര്‍ക്കാട് സ്വദേശി സിദ്ധിഖാണ് മരിച്ചത്. പക്ഷാഘാതത്തിനും കിഡ്‌നി സംബന്ധമായി അസുഖങ്ങള്‍ക്കും ചികില്‍സയ്ക്കായാണ് സിദ്ദിഖ് മെഡിക്കല് കോളേജിലെത്തുന്നത്.